
PREFAŢĂ 


Sinteza profesorului Pierre Grimal, pe care o prezentăm 
cititorilor români, propune o lectură complexă a perioadei 
care a urmat asasinării lui lulius Caesar, perioadă care a 
cunoscut şi ascensiunea fiului său adoptiv, Caius lulius 
Caesar Octavianus, devenit ulterior primul împărat al 
Romei, sub numele de Imperator Caesar Augustus. Având 
ca punct de plecare lupta pentru putere şi analiza compor- 
tamentelor politico—militare ale personajelor importante din 
Roma ultimelor decenii ale secolului | î.Hr., demersul de 
față reliefează grupările de forte si regrupările ulterioare, 
raporturile dintre acestea, precum şi încărcătura lor istorică. 

Astfel, Octavianus este prezentat ca fiu şi urmaş al lui 
lulius Caesar, mostenind nu numai numele şi faima tatălui 
său, ci şi planul său de guvernare. Campion al restaurării 
unor vremuri fericite, de mult apuse, Octavianus ştie să 
dea la o parte tot ceea ce era respingător în amintirea ta- 
tălui său, toate aspectele violente si crude, apoi purcede 
la uciderea asasinilor defunctului dictator şi, ulterior, a tu- 
turor celor care nu simpatizau cu ideile sale. Flexibilitatea, 
dar şi tenacitatea de a înlătura orice obstacol din calea im- 
punerii sale ca unic cârmuitor al romanilor par să fie trăsă- 
turile pregnante de caracter pe care le manifestă în această 
etapă. Folosind cu dibăcie orice neajuns al adversarilor săi, 
vehiculând mai ales teme dragi concetäfenilor, cum ar fi 
pacea, concordia, respectarea tradiţiilor, Octavianus reu- 
şeşte să convingă de bunele sale intenţii, puternic con- 
trastante cu cele ale adversarului său, M. Antonius. 


Meritul analizei lui P. Grimal este de a nu fi supraeva- 
luat rolul personalitätii istorice. Capitolele despre literatura 
si arta ín epoca lui Augustus sunt elocvente ín acest sens. 
Prezentarea cercului patronat de Mecena si a nasterii 
operelor esenjiale pe care s-a sprijinit regimul nou instau- 
rat oferá prilejul decelárii obiective a universului cultural 
roman. Octavianus are sansa de a fi intervenit pe scena 
istorică în momentul în care literatura romană trebuia să 
atingă vârsta sa de aur. Meritul lui este că nu şi-a irosit 
această şansă, ba mai mult, a fructificat-o la maximum. 
Fundamentarea teoretică a programului său politic o încre- 
dinteazä, fie dintr-o genială intuiţie, fie doar repetând ex- 
periente elenistice, poeţilor vremii. Pe măsură ce primele 
mesaje, meşteşugit scrise, pătrund în conştiinţa romanilor, 
primul împărat al Romei purcede la organizarea sistema- 
ticä a statului, în paralel cu punerea bazelor puterii sale. 
Pârghiile de decizie publică pe care şi le însuşeşte rezidă 
în trei elemente esenţiale: imperium-ul proconsular, pute- 
rea tribuniciană (tribunicia potestas) şi marele pontificat. 
La acestea se adaugă competenţe cenzoriale (cura legum 
et morum) şi titluri onorifice, cum ar fi princeps senatus 
sau pater patriae. Osatura comportamentului său public 
este formată din două imagini convergente în plan mitolo- 
gic: destinul implacabil al Romei, născută pentru a fi o 
„regină a cetăților”, dacă este să preluăm o expresie a 
istoricului Grimal, şi misiunea gintei lulia, descendentă, în 
egală măsură, din zei (Venus şi Apollo) şi din oameni (din 
ginta Marcia, care furnizase al patrulea rege al Romei). 
Împlinirea acestei misiuni nu este străină de cosmetizäri 
repetate, în cadrul efortului de a asigura succesiunea (prin 
adoptii succesive şi asocieri la putere) unui regim abia 
născut. Cele două misiuni predestinate, a Romei şi a fami- 
liei sale, calchiau nevoile epocii, care cunoaşte acum 

ráspándirea unor credinte despre venirea pe pámánt a 
Salvatorului. Or, páná la finele domniei sale, Augustus a 
ştiut să însămânțeze cele două imagini în inimile tuturor 
supuşilor săi, care trec de la starea de spirit ostilă Romei, 
în calitatea sa de cuceritoare şi stăpână, la mândria de a 
se număra printre supusii, pe de o parte, ai unui împărat 
sensibil la durerile celor mulţi, iar pe de altă parte, ai unui 
Imperiu prosper şi eliberat de povara războaielor civile. 
Asemenea idei folosesc abundent Vergiliu, Horaţiu sau 
Propertiu în poemele lor, dar şi istoricul Titus Livius, a 
cărui operă, Ab Urbe condita, justifică timpul lui Augustus 
prin prezentarea „dirijată” a trecutului. Rezultatul unei astfel 
de evoluţii este o lume pacificată, prosperă şi sigură, care 
trebuie păstrată, potrivit testamentului lui Augustus, în 
coordonatele fixate în timpul guvernării sale, fără o extin- 
dere a graniţelor dincolo de limite naturale. Este o lume iu- 
bitoare de frumos, de linişte şi de natură, cum caută perti- 
nent să demonstreze profesorul P. Grimal în capitolul al 
IV-lea. Repezentările artistice din această perioadă dau 
măsura maturității depline a simbiozei italico—elenistice la 
nivelul portretisticii, al redării peisajului natural, al îmbinării 
reprezentărilor religioase cu viaţa cotidiană romană. Arhi- 
tectura cunoaşte şi ea o înflorire fără precedent, atât din 
punct de vedere cantitativ, cât şi sub aspect calitativ. 
Roma devine un oraş universal, dar şi o cetate unde fie- 
care cetățean îşi poate găsi menirea. O componentă 
esenţială a misiunii Romei este de a finaliza şi de a dez- 
volta ceea ce grecii începuseră de mult în bazinul estic 
mediteranean, apoi continuaseră, cuprinzând şi Orientul: 
crearea unei civilizaţii centrate pe rostul omului în univers. 


Florica Mihut 


INTRODUCERE 


Se preferă, uneori, să se desemneze un ,secol” de isto- 
rie prin numele unui singur om. Pentru aceasta, trebuie ca 
acest secol sá dureze, fárá vreo tulburare vizibilá, atât 
timp cât să permită existenţa a cel putin unei generaţii de 
oameni. Poate că aceasta este raţiunea pentru care ma- 
rile secole, cele care dau impresia că umanitatea ajunge de 
fiecare dată dacă nu la unul din vârfuri, cel puţin la unul din 
palierele drumului spre vârf, rămân atât de rare. În plus, 
pentru ca să se poată simboliza prin intermediul unui sin- 
gur nume o întreagă perioadă, trebuie ca acesta să o fi 
dominat în mai multe moduri. Nu este important dacă per- 
sonalitatea istorică acţionează asupra evenimentelor po- 
litice şi militare ale timpului sáu, sau cel putin nu este sufi- 
cient, dacă nu şi-a lăsat amprenta proprie asupra fizio- 
nomiei spirituale a unei epoci care, prin aceasta, devine cu 
adevărat epoca sa. Istoria care povesteşte poate fi avidă 
de evenimente, se străduie să înţeleagă trecutul şi să-i 
ceară să ofere informaţii prezentului, caută să sesizeze o 
gândire vie în misterul care a fost creaţia lui. 

Dacă Pericle n-ar fi dorit Parthenonul, dacă s-ar fi măr- 
ginit să întărească Confederaţia ateniană şi să accepte 
războiul peloponesiac, dacă Ludovic al XIV-lea nu şi i-ar fi 
alăturat pe Le Nôtre, Molière si Racine, nimeni nu s-ar fi 
gândit să numească „secolul lui Pericle” cei treizeci sau 
patruzeci de ani în care Atena a cunoscut apogeul, nici 
„secolul lui Ludovic al XIV-lea” perioada care, din 1660 şi 
până în 1715, constituie vârsta clasică franceză. Nu se 

întâmplă altfel nici pentru „secolul lui Augustus”, ale cărui 
limite extreme se întind de la moartea lui Caesar, 15 mar- 
tie 44 î.Hr., până la moartea lui Augustus însuşi, survenită 
în apropiere de Nola, în Campania, la 19 august 14 d.Hr. 
Dacă istoricii desemnează astfel aceşti aproape şaizeci de 
ani, este pentru că ei nu pot scăpa de impresia, sau poate 
prejudecata, că această perioadă prezintă o unitate pro- 
fundă, dorită şi conştient impusă de omul care, sosind la 
putere, găsea Roma în haos şi care, la moartea sa, avea 
să lase un stat organizat, pacificat, consolidat de un ideal 
şi de o rațiune de a fi pe care contemporanii lui Caesar le 
căutaseră în zadar. Nu există un secol mare fără această 
credinţă unificatoare, care nu-şi poate găsi originea decât 
într-o voinţă creatoare, singura capabilă să închege şi să 
organizeze tot ceea ce, în lipsa ei, rămâne dispersat. 

Opera lui Augustus a fost posibilă prin mărimea perioadei 
de timp în care acesta şi-a exercitat activitatea. La moartea 
sa, Augustus avea şaptezeci şi şapte de ani. Se născuse pe 
24 septembrie 63 î.Hr., în vremea consulatului lui Cicero. 
Apartinea unei famili de îmbogăţiţi', de cavaleri originari din 
Veletri?, în Latium, iar bunicul său fusese un bancher bogat. 
Tatăl său, C. Octavius, se căsătorise cu o nepoată de a lui 
Caesar, Atia, şi acest mariaj a decis ridicarea socială a fami- 
liei sale. Dar C. Octavius moare de tânăr în 58 î.Hr., în 
momentul în care, după ce guvernase Macedonia, putea să 
aspire la consulat. Viitorul Augustus, care se numea atunci 
C. Octavius Thurinus (această poreclă de Thurinus amintea 
de o campanie victorioasă a tatălui său asupra sclavilor 
revoltați în regiunea Thurium, în Italia meridională), avea să 
treacă pentru câţiva ani sub tutela lui L. Marcius Phillipus, al 
1 În textul frantezesc «la famille bourgeoise», termen care ni se pare 
totuşi impropriu pentru lumea romană. (N.tr.) 


2 Denumirea actuală a anticului Velitrae, oraş al volscilor, în sudul 
Latium-ului. (N.tr.) 

doilea sot al mamei sale, dar Caesar nu va întârzia să-l ia 
alături de el şi, în 45 a. Chr, să-l adopte. De atunci, C. Octa- 
vius se va numi oficial C. lulius Caesar Octavianus. Acest 
nume şi această adopţie îl vor indreptáti să primească, după 
Idele lui Martie 44, moştenirea dictatorului. Totuşi, nu în 
acest moment va începe „secolul lui Augustus” Se vor 
scurge aproape şaptesprezece ani, până când tânărul 
Caesar, preocupat cu preluarea puterii, să fie în stare să 
impună recunoaşterea sensului şi a încărcăturii misiunii sale 
şi, poate, deplina conştientizare a acesteia. Chiar victoria de 
la Actium, din 2 septembrie 31 î.Hr., care îi va asigura o do- 
minatie de fapt asupra lumii romane şi pe care trebuia să o 
consacre, în 13, 14 si 15 august 29 a. Chr, un triplu triumf’, 
era insuficientă pentru a decide începerea acestui „secol” 
Acesta din urmă nu va pătrunde cu adevărat în istorie decât 
la 16 ianuarie 27 î.Hr., în ziua în care, printr-o inspiraţie 
genială, L. Munatius Plancus avea să propună Senatului 
acordarea numelui de Augustus noului stăpân. 


3 Instituţia triumfului urca până în timpuri republicane şi consta în acor- 
darea, de către Senat, unui general victorios în luptă a dreptului de a 
mărşălui solemn într-o procesiune triumfală, îmbrăcat în haine de pur- 
pură brodate cu aur, cu încălțări aurite şi coroana de laur pe cap, cu 
fata pictată în roşu, ţinând în mână sceptrul lui lupiter. Procesiunea era 
închinată acestui zeu suprem şi începea pe Câmpul lui Marte, intra în 
oraş prin Forum Boarium (târgul de vite), urca apoi pe Via Sacra, tre- 
cea prin Forum pentru a ajunge pe Capitoliu, unde se aduceau 
mulţumiri în templul lui lupiter pentru grija arătată oamenilor în timpul 
bătăliei. Inaintea tuturor mergeau magistraţii în funcţie şi senatorii, 
urmau apoi muzicanti, prada de război, preoţii, sacrificantii şi victimele 
lor, prizonierii de război, generalul în carul său triumfal, urmat de 
cetăţenii romani recuperati din prizonierat, având pe capete bonete de 
liberti, şi mulţimea soldaţilor victorioşi. Se rosteau cuvinte zeflemitoare 
pentru a îndepărta invidia zeilor faţă de această reuşită a oamenilor. In 
timpul Imperiului, numai împăratului îi mai este rezervat acest drept, 
ceilalţi generali multumindu-se în a purta, prin favoare imperială, doar 
însemnele triumfale (insignia triumphalia), costumul şi cununa de laur 
în timpul ceremoniilor publice la care participau. (N.tr.) 

Alegerea acestui nume, häräzit unui atât de mare des- 
tin, a fost de la început un siretlic. Cu trei zile mai înainte, 
Octavian anunţase solemn cá, pacea fiind în sfârşit res- 
taurată, el lasă puterea la libera dispoziţie a poporului şi a 
Senatului roman. Dar Senatul nu putea accepta acest 
cadou şi chiar Octavian însuşi, procedând astfel, nu era 
de bună credinţă. Să-şi fi pierdut el brusc, prin cine ştie ce 
miracol, ambitia pasională care îl animase până atunci? 
Modestia sa nu putea fi decât o irealizabilă himeră. Câş- 
tigase prea multă influenţă la Roma, ca să mai fie posibil 
să redevină un simplu cetăţean. Nu era el adevăratul şi 
noul fondator al Imperiului? Serviciile sale, victoriile sale îl 
ridicaseră deasupra celorlati, fără să aibă ceva în comun 
cu ei, ca şi cum ar fi avut o altă natură. Această excep- 
tionalá poziţie se încerca în mod special a fi exprimată 
printr-un titlu, printr-un nume nou. Pentru un moment se- 
natorii s-au gândit să-l numească un nou Romulus. Dar 
prietenii săi au intuit pericolul unui astfel de gest. Romulus 
fondase oraşul, dar fusese rege şi pierise în final asasinat 
de senatori. În pofida prestigiului său, numele lui Romulus 
era de rău augur şi era imposibil să se pretindă deopotrivă 
că Republica romană fusese restaurată şi să se acorde, 
chiar şi indirect, onoruri regale omului a cărui operă era 
această restaurare. Aşadar L. Munatius Plancus a propus 
numele de Augustus. Termenul nu era nou în limbaj; el se 
utiliza îndeobşte pentru locurile şi obiectele consacrate, 
desemnate de auguri. Un vers al lui Ennius* cânta „după 
^ Ennius, italic originar din Calabria, născut prin 239-238 î.Hr. la 
Rudiae, într-o regiune puternic elenizatä; va lupta în cel de-al doilea răz- 
boi punic, apoi, sub comanda lui Cato, va sluji ca centurion. Ajuns la 
Roma, frecventează cercul Scipionilor şi îşi câştigă existenţa ca profe- 
sor, autor de versuri şi piese de teatru. De la el ne-au rămas integral şi 
partial peste şase sute de versuri din poemul epic Annales, lui i se atri- 


buie două tragedii cu subiecte romane: Sabinele şi Ambracia. Primeşte 
cetăţenia romană si este împroprietărit; moare în anul 169 î.Hr. (N.tr.) 

ce ilustra Romă a fost fondată sub auguste auspicii..." 
Epitetul de Augustus atasat lui Octavianus afirma misi- 
unea diviná a Fondatorului, caracterul ,fericit" si fecund al 
oricărei initiative care emană de la el. Lui si numai lui fi 
aparţinea privilegiul de a „începe” totul sub „fericite” aus- 
picii. Formula — am spune ,tranzactionalá" — a bátránu- 
lui „parlamentar” care era Munatius Plancus se asocia ast- 
fel credințelor antice, unui anume instinct înrădăcinat în 
conştiinţa religioasă romană. Fără a prejudicia cu nimic 
forma de guvernământ, această formulă avea meritul de a 
izola în ideea de rege acel ceva pe care romanii îl regreta- 
seră dintotdeauna şi magistraturile republicane avuseseră 
tendinţa de a- conserva, caracterul de neînlocuit si cvasi- 
magic al persoanei regale. În mod oficial, în această şe- 
dintá din 16 ianuarie 27 era astfel proclamat debutul unei 
„ere noi”, consecinţa unui nou pact cu zeii Cetăţii şi ca o 
reînnoire a fondării. 

În ochii noştri, puterile lui Augustus par a se rezuma 
prea adesea la un sistem constituţional al cărui şiretlic 
machiavelic are drept scop concentrarea autorităţii reale 
în mâinile lui Princeps, menţinând, în acelaşi timp, aparen- 
ta libertăţii republicane. Se admite câteodată recunoaşterea 
faptului cá, pentru a realiza acest tur de forță, Augustus a 
recurs la o savantă propagandă, că a reunit în jurul lui isto- 
ricii şi poeţii şi i-a însărcinat cu cucerirea spiritelor, sau cel 
puţin cu orbirea acestora faţă de adevăratele sale intenţii. 
În consecinţă, Augustus n-ar fi fost decât un abil politician, 
pătruns în mod esenţial de ambiţie, utilizând pentru sco- 
purile sale egoiste un aparat religios. O asemenea expli- 
catie poate fi valabilă, la rigoare, pentru opera militară şi 


5 De acum înainte vom adopta termenul de „principe”, pe care îl 
foloseşte P. Grimal. (N.tr.) 

politicä a guvernárii sale. Dar aceasta nu explicá deloc 
magnifica înflorire intelectuală, artistică şi literară care se 
manifesta în acele zile. Aceeaşi explicaţie riscă să dis- 
crediteze chiar această înflorire: termenul de „propagan- 
dă” se aseamănă mult cu acela de stigmatizare, pentru că 
nu se ezită a fi calificate drept „propagandă augustaná" 
opere care au fost timp de generaţii o sursă constantă de 
inspiraţie. Şi dacă se doreşte separarea totală a persoanei 
lui Augustus de înflorirea literară şi artistică a timpului său, 
inconvenientul nu-i cu nimic mai mic; în acest caz trebuie 
să se renunţe de bună voie, împotriva evidenţei, la a mai 
discerne, în acest secol, o unitate profundă, la a mai ve- 
dea, în reuşitele sale, evident convergente, altceva decât 
o suprapunere de fericite hazarduri. Problema rămâne 
întreagă: cum a putut Augustus, care la început nu era 
decât conducătorul unei facţiuni victorioase, să se vadă 
brusc centrul unei vârste clasice? Aceasta ar fi posibil doar 
dacă noul stăpân al Romei n-a creat conştient, ci a încar- 
nat forte spirituale latente până la el şi dacă, prin propria 
sa reuşită politică, le-a oferit acestor forţe şansa şi posibi- 
litatea de a ajunge la clara lor constientá. Augustus nu 
adăugă la sistemul sáu politic credinţele religioase; nu 
deviază, în profitul său, prin nu se ştie ce abuz de încre- 
dere, formele artistice şi literare ale secolului său, nu „le ia 
în serviciul lui” pentru a le îmbrăca în ţinuta sa, ci în acord 
cu aceste forme sau cu ceea ce credea că reprezintă, el 
însuşi modelează un ideal care este mai puţin al său şi 
mai mult al întregii Rome, dar pe care ideal, totuşi, Roma 
nu l-ar fi putut niciodată exprima fără Augustus. Nicicând 
nu apare atât de clară interdependenta atâtor planuri ale 
istoriei. Cucerirea romană ajunsese la un punct în care nu 
putea să mai subziste doar prin forţa armelor; Imperiul era 
pe cale de a se divide în cele două jumătăţi eterogene ale 

sale, Occidentul si Orientul; aristocratia, mäcinatä în inte- 
rior, nu mai oferea decát spectacolul confruntärilor egoiste 
generatoare de conflicte ruinátoare. Pentru a salva lumea, 
nu este suficient un recurs la violentá. O constrángere nu 
construieste nimic durabil, iar prizonierul este cel care are 
întotdeauna dreptate împotriva temnicerului sáu. Augus- 
tus a ştiut să propună acestei lumi în derivă nu atât un sis- 
tem nou, cât o justificare nouă a tot ceea ce în sistemul 
vechi rămăsese viabil. Este adevărat că, în timp, cucerirea 
puterii a precedat construcţia Imperiului său. Nu-i mai 
puţin adevărat că Secolul lui Augustus nu a fost inaugurat 
decât în ziua în care uitarea a început să cadă peste 
episoadele sângeroase, când gândirea romană a regăsit, 
graţie unei opere născânde, încrederea în sine, după 
lunga disperare a războaielor civile. 


Capitolul I 


ANII PRELIMINARI 
SI CUCERIREA SPIRITELOR 


Conjuratii care, la 15 martie 44, îl asasinau pe Caesar 
nu fuseserá animati decát de o singurá dorintä: supri- 
marea tiranului care, de cinci ani, impiedica libera actiune 
a institutilor republicane. Ei nu se gándeau cá aceste in- 
stitutii se condamnaserá ele însele la o jumătate de secol 
de anarhie si de reînnoire neîncetată a războaielor civile. 
În ochii lor era suficient să se repună puterea în mâinile 
consulilor regulat aleşi pentru ca totul să reintre în normal, 
să se reia rivalitatea tradiţională a ambițiilor si a factiunilor 
în jurul magistraturilor şi a guvernărilor provinciale. Oare 
nu aici era ceea ce, în trecut, asigurase Romei grandoare 
şi supremație asupra tuturor celorlalte popoare? Imperiul 
era obiectul Romei şi Roma — proprietatea câtorva fami- 
li, pregătite să împartă locurile şi profiturile. 

Totuşi, geniul lui Caesar ştiuse, în cei cinci ani în care a 
deţinut puterea absolută, să însămânţeze fundamentele 
unei noi ordini. Dictatorul nu fusese un aventurier izolat. El 
a lăsat în urma lui un partid, amici încercaţi şi deja schiţa 
unui ideal. Dintre cei doi consuli în funcţie, cel puţin unul, 
Antonius, era locotenentul său cel mai fidel, iar celălalt, tâ- 
nărul Dolabella, era gata să se vândă celui care oferea mai 
mult. Din principiu, restaurarea republicană era compromi- 
să. Cu toate acestea, Antonius nu pozează imediat în cam- 
pionul celui dispărut. În prima şedinţă a Senatului, ţinută în 
17 martie, el se opune, fără tăgadă, vreunei propuneri de a 
se acorda ucigaşilor onoruri excepţionale, dar nu reclamă 
deloc condamnarea lor şi se mulţumeşte să valideze, în 

bloc, toate actele lui Caesar, chiar si proiectele sale care nu 
aveau încă forţă de lege. Astfel, trecutul apropiat nu era 
abolit. Cinci ani de intensă activitate legislativă nu puteau 
admite aceasta şi „cezarismul” supravietuia Idelor lui Martie. 
Senatul, compus în mare parte din oameni pe care Caesar 
îi numise el însuşi, aproba voinţa lui Antonius. 

Dar realitatea puterii nu aparţinea nici Senatului, nici 
consulului. Dacă Antonius era, în fapt, stăpânul situaţiei, el 
datora asta nu însărcinării sale oficiale, ci poziţiei de prin- 
cipal locotenent al lui Caesar. Îl avea ca aliat politic pe 
Lepidus, comandantul cavalerieis defunctului dictator şi pe 
care plebea romană înclina să-l asculte. Veteranii lui Caesar, 
înzestrați de fostul lor şef cu pământuri în oraşele italice şi 
care constituiau o forţă latentă, gata să urmeze ordine 
„cezariene”, îşi întorceau privirile către Antonius. În timpul 
săptămânilor care vor urma morţii lui Caesar, Antonius se 
va strădui să menţină pacea şi să lase pasiunilor timpul 
necesar pentru a se calma. Nu lui îi revine responsabili- 
tatea tulburărilor care însoțesc funeraliile dictatorului, când 
focul mistuia cadavrul în plin Forum, iar ucigasii, simtin- 
du-se ameninţaţi, se închideau în casele lor sau căutau 
vreun refugiu în târgurile din Latium. Dar mâniile populare 
sunt puţin durabile şi s-ar fi ajuns, treptat, la un compromis 
dacă n-ar fi intrat în scenă, brusc, Octavianus. 

Vestea asasinatului îl găsise pe tânărul bărbat în Epir, 
la Apollonia, unde fusese însărcinat de tatăl său adoptiv 


6 Magister equitum, magistrat deţinător de imperium, prin urmare cu 
drept de comandă militară şi de luare a auspiciilor, auxiliar al dictatoru- 
lui, care il şi desemna, aşadar mentinándu-se în funcţie doar pe dura- 
ta mandatului dictatorului, adică 6 luni. Avea drept la scaunul curul 
(sella curulis) şi era însoţit de şase lictori (lictores), purtători de fascii. 
Iniţial numai patricienii aveau acces la această magistratură, primul 
comandant al cavaleriei plebeu fiind atestat în anul 368 î.Hr., în per- 
soana lui C. Licinius Stolo. (N.tr.) 

cu pregătirea expeditiei plănuite împotriva partilor. Nu era 
decát in al optsprezecelea an al vietii sale si actiona pentru 
desăvârşirea deopotrivă a formaţiei sale militare si a pre- 
gátiri sale intelectuale în compania retorilor si filozofilor 
greci, printre care se numára stoicul Athenodorus, si a per- 
sonajelor care se vor ataşa destinului sáu, în special 
Vipsanius Agrippa. Din momentul aflárii despre evenimen- 
tele din Roma, Octavianus se grăbeşte să se întoarcă în 
Italia. Testamentul lui Caesar îl desemna drept moştenitor. 
Avea el să pretindă, oare, această periculoasă moştenire? În 
pofida sfaturilor date de rudele sale, el se va hotărî să 
accepte moştenirea şi, după ce a întârziat câtva timp în Italia 
meridională, intra în Roma în luna mai. În acea zi, soarele 
fusese acoperit de un halo, ceea ce trecea drept o prezicere 
a regalității. 

Se poate crede că Octavianus s-ar fi mărginit mai întâi 
să revendice partea din bogăţiile lui Caesar care îi reve- 
nea, dar că, în curând, i s-ar fi deschis ochii. Agitatia reli- 
gioasă în jurul dictatorului asasinat, pe care Antonius se 
străduia să o potolească, este brusc reanimată printr-o 
manifestaţie spectaculoasă. În timpul celebrării Jocurilor 
zeiţei Ceres, de la finele lunii mai sau începutul lunii iunie, 
Octavianus a încercat să expună solemn jiltul de aur pe 
care Senatul îl votase odinioară pentru Caesar şi diadema 


7 Participant, la 15 februarie 44 î.Hr., la ceremoniile purificante şi ferti- 
lizante numite Lupercalia, desfăşurate în fata grotei Lupercal, unde 
gemenii fuseseră alăptaţi de lupoaică, Caesar refuză diadema regală 
oferită de M. Antonius, chiar şi după repetarea gestului acestuia, 
datorată dezabrobării publicului. Refuzul dictatorului este primit cu 
entuziasm de către participanţi. S-a scris mult pe acesată temă, atât 
privind intenţiile regale ale lui lulius Caesar, cât şi privind caracterul 
special al acestei sărbători de la finele anului vechi roman (care înce- 
pea la 1 martie şi se termina la 29 februarie), interpretându-se că ar 
reprezenta o ceremonie de transmitere a puterii regale. (N.tr.) 

refuzată de dictator cu puţină vreme în urmă”: era deja un 
prim pas spre apoteoza defunctului. Pentru moment, 
aceastá manifestare nu are urmäri : veto-ul tribunului ple- 
bei o va împiedica, dar gestul lui Octavianus prezintă o 
semnificaţie deosebită. Tânărul Caesar înţelegea să 
exploateze cultul născând al divinului? Caesar, al cărui fiu 
era, de acum încolo. A avut o astfel de ocazie în ultimele 
zile ale lunii iulie, în timp ce el însuşi va celebra — trecând 
peste opoziţia lui Antonius — Jocurile Victoriei în numele 
lui Caesar, instituite cu doi ani înainte de dictator în onoa- 
rea „patroanei” sale Venus Genitrix, strămoaşă mistică si 
protectoare a familiei sale, a gens lulia. Pe la a unspreze- 
cea oră a ceremoniei (între opt şi nouă seara), în timpul 
desfăşurării jocurilor, va avea chiar prilejul de a duce la 
bun sfârşit planul său, căci o cometă apăru pe cer. Nimeni 
nu s-a îndoit că acel miracol era de origine divină şi că el 
dovedea divinitatea defunctului. 

Încă din Antichitate istoricii s-au întrebat în ce măsură 
Octavianus era sincer în timp ce proclama astfel carac- 
terul divin al tatălui său adoptiv şi în ce măsură, sprijinin- 
du-se pe credinţa poporului, nu făcea decât să utilizeze 
spre propriile sale interese superstitia mulţimii. Este foarte 
probabil ca Sidus lulium, cometa din iulie 44 î.Hr., să nu-i 
fi adus revelaţia propriei sale misiuni divine. Octavianus 
nu este un fondator de religie. Dar ştim că nu era străin de 
credinţele din afară. El credea în prevestirile extrase din 
vise, mergând până la a susţine, în vis, un dialog cu 
lupiter. Ca urmare a unei viziuni nocturne, se va obliga mai 


8 Dreptul de veto al tribunului plebei, magistatură colegială a plebeilor 
instituită în urma secesiunii acestora din 494-493 î.Hr., îi permitea să 
se opună oricărei decizii care ar fi lezat interesele plebei. (N.tr) 

9 Deşi în textul franțuzesc este folosită sintagma „Caesar le dieu”, vom 
opta pentru traducerea latinescului divus prin „divinul” (N.tr.) 

tárziu, pe cánd era de multä vreme stápánul Romei, sä 
cerşească în fiecare an, într-o zi stabilită, întinzând mâna 
trecătorilor care-i dădeau bani. Pe deasupra, el se temea 
de trăsnet şi purta întotdeauna asupra lui o piele de focă, 
ce ar fi trebuit să-l apere de fulger. Ridicase, de altfel, pentru 
o mai mare siguranţă, un templu lui lupiter Tonans pe 
Capitoliu. Numeroase sunt anecdotele referitoare la su- 
perstitiile sale şi există un mare număr de dovezi ale pie- 
tátii sale si ale respectului faţă de zei. Fidel tradiţiei natio- 
nale, se va strădui mereu să facă să coincidă decizii şi 
evenimente importante cu aniversări vesele, punându-le 
astfel sub bune auspicii. Aşadar să nu fim surprinşi că a 
putut să clădească din apariţia unei comete pe cerul 
Romei, când se sărbătoreau Jocurile Victoriei lui Caesar, 
o încredere uluitoare în divinitatea tatălui său şi în propri- 
ul său destin. Oare nu stoicii (ale căror lecţii le audiase 
prin intermediul lui Athenodorus) notau că sufletele fericite 
atingeau empyros-ul', printre astre, care erau, ele însele, 
fiinţe divine? În consecinţă, nimic de necrezut în faptul că 
această cometă miraculoasă putea să fie cu adevărat su- 
fletul lui Caesar în ascensiunea sa spre cer. 

În plus, cu un an înainte, Octavianus îl insofise pe Caesar 
în războiul din Hispania". Trăise în intimitatea dictatorului, 
care, şi el, credea în steaua sa — nu a început războiul 
civil decât după ce un miracol s-a produs pe malul 
Rubiconului. Proiectele ambitioase ale lui Octavianus, cir- 
cumspectia sa, legendara impasibilitate a calculelor sale 
nu sunt în mod foarte plauzibil singurele mobiluri care l-au 
decis atunci să revendice total moştenirea tatălui său şi să 
se proclame „fiul divinului Caesar” 


10 Cea mai elevată dintre cele patru sfere celeste. (N.tr) 


1 Război purtat împotriva partizanilor lui Pompei, încheiat cu infrán- 
gerea acestora la Munda, în anul 45 î.Hr. (N.tr.) 

În secret, cei mai înfocaţi dintre cezarieni începeau să 
se îndoiască de Antonius. Acesta din urmă simte. El se 
apropie oficial de Octavianus, într-o reconciliere fátisá, şi 
obţine îndepărtarea principalilor conjurati ai Idelor lui Martie, 
Brutus şi Cassius, care vor pleca într-un exil deghizat, să 
guverneze provinciile îndepărtate ale Cretei şi Cyrenaicii. 
Apoi, cum săptămânile treceau şi vedea că mandatul său 
de consul se sfârşea, va dori să-şi asigure un comanda- 
ment militar care să-i dea posibilitatea menţinerii autorităţii 
sale. Decide să preia guvernarea Galliei Cisalpine (Italia 
de Nord), unde-şi exercita autoritatea Decimus Brutus, 
unul dintre asasinii lui Caesar. Pentru a duce la îndeplinire 
aceasta, trebuia înlăturat Brutus. Dar, pe când Antonius 
aduna legiunile din Italia de Sud în acest scop, Octavianus 
ridica el însuşi trupe dintre veteranii tatălui său şi pornea 
spre Roma, unde va intra la 10 noiembrie. Era o faptă 
nesăbuită şi, în acelaşi timp, o eroare. Poate sperase într-o 
ridicare generală a „cezarienilor”. Dar proprii săi soldaţi 
vor refuza să se bată cu cei ai lui Antonius şi va fi nevoit 
să se îndrepte spre nord. Situaţia sa părea disperată. 
Antonius avea de partea lui legalitatea, în timp ce Octa- 
vianus se făcea vinovat de înaltă trădare. Se fortifică în 
Arretium, în Etruria. Alesese acest oraş pentru că unul din- 
tre însoțitorii săi, Mecena, era originar din această cetate 
şi descindea pe linia maternă din Cilnii care, odinioară, 
conduseseră oraşul. În acelaşi mod, nouăsprezece ani 
mai devreme, în anul naşterii lui Octavian, Catilina îşi 
strânsese bandele sale înarmate din regiunea Fiesole 
înainte de asaltul final şi de înfrângerea lor. Dar Catilina nu 
era „fiu al unui divus” Soldaţii lui Antonius, la rândul lor, 
produc defectiunea armatei acestuia. Două dintre legiunile 
sale se declară de partea lui Octavianus, iar consulul tre- 
buie să se mulţumească, în loc de a-şi nimici rivalul, să 


21 


mărşăluiască spre Gallia Cisalpină si, acolo, să înceapă 
asediul Modenei, unde se fortificase Decimus Brutus. 
Atunci Cicero, bătrânul consular, iese din tăcerea sa 
pentru a-l apăra pe Octavianus. Obține, la începutul lui ia- 
nuarie??, recunoaşterea din partea Senatului a „legalităţii” 
armatelor lui Octavianus şi Decimus Brutus, dar prietenii lui 
Antonius intervin şi obţin ca acesta din urmă să nu fie de- 
clarat inamic public. Îi este trimisă o ambasadă, pentru a-l 
detremina să predea armele şi să se supună autorităţii sta- 
tului'3. Antonius răspunde că va consimţi să renunţe la 
Gallia Cisalpină cu condiţia de a primi pe cinci ani Gallia 
împădurită (adică toată Gallia Transalpină, mai puţin ve- 
chea provincie Gallia Narbonensis). Aceasta păru inaccep- 
tabil senatorilor, care îi însărcinează pe consulii Hirtius şi 
Pansa „să ia măsurile necesare securităţii republicii” in 
acelaşi timp, la Roma ajunse vestea potrivit căreia cei doi 
principali instigatori ai complotului contra lui Caesar, 
M. lunius Brutus şi C. Cassius Longinus, în loc de a primi 
calmi inofensivele lor provincii Creta şi Cyrenaica, acapara- 
seră toate resursele, în oameni şi bani, ale teritoriilor orien- 
tale. În Senat republicanii simt o mare bucurie. Cezarismul 
avea să fie, aşadar, definitiv distrus. Operatile militare se 
angajau deja împotriva lui Antonius. În două bătălii, în 14 şi 
21 aprilie 43 î.Hr., trupele Senatului obţin victoria şi procon- 
Sulul rebel trebuie să abandoneze asediul Modenei şi să se 
retragă în direcţia Galliei Narbonensis, unde conta pe aju- 
torul vechiului său aliat Lepidus. Dar, dintre cei trei generali 
pe care Republica îi trimisese împotriva lui Antonius, cei doi 


12 Şedinţa Senatului din 1 ianuarie 43 î.Hr., care i-a prilejuit lui Cicero 
rostirea celei de a V-a Filipice împotriva lui M. Antonius. (N.tr.) 

13 Ambasada trimisă de Senat să vorbească cu M. Antonius era formată 
din Servius Sulpicius, celebru jurist, care moare îndată ce ajunge la 
destinaţie, Lucius Piso şi Lucius Philippus. (N.tr.) 

consuli, Hirtius si Pansa, vor muri. Octavianus rămânea sin- 
gurul care reprezenta, pe pámánt italic, noua ,legalitate" 

Ín pofida succesului sáu si a sprijinului fátis venit din 
partea lui Cicero, Octavianus se găsea într-o poziţie mai 
precará ca niciodatá. La Roma, Cicero se láuda deschis 
că nu l-a folosit decât ca pe un instrument, de care se 
poate debarasa când va înceta să mai fie util. Care ar fi 
putut să fie locul sáu în Republica renáscutá? Deja Cicero 
uneltea să obţină consulatul pentru el însuşi şi gândea cà 
aventura cezarismului luase sfârşit. Pe de altă parte, ve- 
chii generali ai lui Caesar se regrupau în faţa pericolului. 
De la finele lunii mai, Antonius se alăturase lui Lepidus şi 
armatele lor aveau să fraternizeze aproape de Forum lulii 
(Frejus). Câteva săptămâni mai târziu, guvernatorul 
Hispaniei Ulterior, Assinius Pollio, se împăca, la rândul 
său, cu Antonius si cu Munatius Plancus, guvernatorul 
Galliei. Izolat, Decimus Brutus, unul dintre învingătorii de 
la Modena, încerca să ajungă, travesând Alpii, pe coastele 
Illyriei şi în Macedonia. El avea să piară în această aven- 
tură. Provinciile occidentale formau un bloc solid, aflat în 
mâinile cezarienilor, adică ale acelor oameni de care 
Octavianus, aflat în serviciul Senatului, părea că se înde- 
părtase prin campania contra lui Antonius. 

Octavianus preia iniţiativa pentru a doua oară şi reu- 
şeşte să-şi facă loc între cele două facţiuni. În fruntea tru- 
pelor sale, va decide să mărşăluiască spre Roma şi să 
revendice consulatul. În mod legal, el nu avea acest drept. 
Era prea tânăr pentru a candida la magistratura supremă. 
Dar cele trei legiuni pe care Senatul încerca să i le opună 
trec, fără luptă, de partea lui. Poporul Romei, la fel de 
credincios ca şi soldaţii memoriei divinului Caesar, îl purtă 
spre consulat pe moştenitorul lui, dându-i drept coleg pe 
un oarecare Q. Pedius, om fără ambiţii, care n-ar fi putut 

să-l pună-n umbră sau să-l împiedice în acţiunea sa. 
Această zi de 19 august 43 î.Hr. avea să întoarcă situaţia 
încă o dată, împotriva aşeptărilor, în favoarea lui Octavianus: 
între guvernatorii rebeli ai vestului şi asasinii lui Caesar, pe 
care cu câteva luni înainte jurase în mod solemn să se 
răzbune, îşi asigurase prin lovitură de stat o poziţie mai 
puternică decât a fiecăruia dintre ei, pentru că în persoana 
sa părea că se încarnează, de data aceasta, legalitatea. 

Primul act al noului consul a fost de a determina con- 
damnarea de către un tribunal ordinar a asasinilor tatălui 
său în virtutea unei legi, Lex Pedia, propusă de celălalt 
consul, apoi a plecat spre nord, pentru a avea o între- 
vedere cu Antonius. Aproape de Bologna, a încheiat cu 
Antonius şi Lepidus cel de-al doilea triumvirat. Spre deo- 
sebire de primul, care altădată, în secret, îi unise pe Caesar, 
Pompei şi Crassus, noul triumvirat constituia o magistra- 
tură oficială, chiar dacă avea un caracter excepţional. Cei 
trei asociaţi îşi atribuiau ei înşişi misiunea de a restaura 
Statul şi de a-i asigura o constituţie viabilă. 

Intrigile din lunile precedente lăsaseră triumvirilor o 
prea mare ranchiună şi demonstraseră mult prea clar peri- 
colul pe care îl reprezenta opoziţia republicană pentru ca 
ei să nu încerce să facă imposibilă pe viitor renaşterea 
acestei opoziții. Şi, astfel, sunt organizate proscriptiile. O 
sută treizeci de senatori sunt înscrişi pe listele fatale pentru 
a fi ucişi fără judecată. Un mare număr de cavaleri au avut 
aceeaşi soartă. Nu au putut fi ucişi toti, dar supraviețuitorii 
au fost nevoiţi să se ascundă şi foarte curând nu mai 
exista în Roma nici un membru al facțiunii republicane. 
Cicero însuşi este ucis pe când încerca, tardiv, să fugă. 

Pe 1 ianuarie 42 î.Hr., divinitatea lui Caesar, recunoscută 
de mult de către popor, este oficial proclamată. S-a decis 
construirea unui templu în Forumul roman, pe locul unde 

fusese amplasat rugul pe care se arsese cadavrul dicta- 
torului. Venise momentul rázbunárii lui Caesar. Din nou 
räzboiul civil ameninta Roma, din nou era vorba despre un 
conflict intre republicani, sprijiniti de provinciile orientale, si 
cezarieni, stăpâni ai Italiei si ai întregului Occident. Pe 23 oc- 
tombrie, bătălia se va purta la Philippi, în Macedonia. 
Rezultatul a fost indecis. Din punct de vedere tactic, repu- 
blicanii obtinuserá un avantaj, dar Cassius, în urma unei 
erori, a crezut că totul este pierdut şi s-a sinucis. Trei săptă- 
mâni mai târziu, Brutus se hotărăşte să întrepindă o nouă 
acţiune de forţă si, de data aceasta, a fost un dezastru. 
Aproape toate marile personaje pe care conta aristocrația 
romană aveau să piară în acea zi. Era sfârşitul acelei virtus 
republicane: „Virtute, nu eşti decât un cuvânt!” ar fi spus 
Brutus sinucigându-se. Şi ura sa nu se îndrepta atât contra 
lui Antonius, care îi fusese prieten şi împreună cu care spe- 
rase, în pofida a toate cele petrecute, să salveze Republica, 
cât mai ales împotriva lui Octavianus, răzbunătorul necru- 
tätor, animat de spiritul lui Caesar. 

Este adevărat că Octavianus nu avusese vreun rol în 
bătălie. Se zvonise că în cursul primei zile nu-şi datorase 
salvarea decât unui fericit hazard, dar dacă gloria militară 
fusese a lui Antonius, profiturile sunt ale lui Octavianus. Al 
treilea triumvir, Lepidus, rămăsese în ltalia; de acum 
încolo, nu se va mai conta prea mult pe el, cel care nu fu- 
sese prezent în momentul decisiv al bătăliei de la Philippi. 
Antonius pleacă în Orient, iar Octavianus este însărcinat 
cu guvernarea Italiei. 


* 


+ + 


Dintre cei doi parteneri rămaşi importanţi, Antonius era 
cel care conserva cel mai mare prestigiu. Lui îi reveneau 

realizarea marelui vis cezarian, conducerea unei expeditii 
contra partilor si cucerirea definitivă a Asiei de Mijloc. 
Acest război îi era impus mai întâi de toate ca o datorie de 
pietate. El trebuia să răzbune dezastrul suportat altădată 
de Crassus la Carrhae'^. Dar acest război trebuia şi să 
reînnoiască marea aventură, care, de secole, exalta ima- 
ginatia romanilor — marşul triumfal care-l condusese pe 
Alexandru până la porţile Indiei. În plus, orice pătrundere 
profundă în spaţiul Asiei evoca epopeea lui Dionysos, 
cuceritorul Indiei, şi nu este surprinzător că încă de la 
sosirea sa în provinciile orientale, Antonius se auto- 
proclamă „Noul Dionysos”. Primise la Tars pe regina Cleo- 
patra, chemată în anturajul său ca prinţesă vasală, care se 
prezentase cu toată pompa de regină şi zeiţă. Uitându-şi 
propria soţie, pe Fulvia, rămasă în Italia, Antonius o ur- 
meazá pe Cleopatra la Alexandria si petrece aici iarna 
anilor 41/40 î.Hr. 

Între timp, Octavian se ocupa în Occident de sarcini 
necesare, dar ingrate. Îi revenise datoria de a recompen- 
sa soldaţii celor douăzeci şi opt de legiuni care luptaseră 
la Philippi şi de a le atribui pământuri în Italia. Optsprezece 
cetăţi italice îşi văzură teritoriul împărţit veteranilor. De 
pretutindeni veneau plângeri. Delegații celor deposedati 
se vor îndrepta spre Roma şi Octavianus trebui să le pro- 
mită atenuarea fenomenului, măsuri speciale de clementä 
care nu au avut ca efect decât deranjarea tuturor. Despre 
dramele care se desfăşurau atunci avem un ecou în ver- 
sul unui poet care se va dovedi a fi ,revelatia” anilor pos- 
teriori bătăliei de la Philippi. „Cisalpinul” Vergiliu, după 
încercări poetice care nu s-au păstrat nici una în vreun fel 


4 Bătălia de la Carrhae, care s-a terminat dezastruos pentru romani, 


însuşi Licinius Crassus pierind în luptă, avusese loc în anul 53 î.Hr. 
(N.tr.) 

si care, la începutul anului 42, înainte de bătălia de la 
Philippi cântase apoteoza lui Caesar, prin gratioasa ale- 
gorie a eroului sicilian Daphnis, imagina un scenariu, în 
scene câmpenesti inspirate de idila sicilianá si alexan- 
drină, în care, sub înfăţişarea de păstori, apar compatrioţii 
săi, proprietarii deposedati. El însuşi fusese poate victimă 
a confiscărilor. Pierduse, poate, proprietatea familiei de la 
Mantua. Cel puţin aşa afirmă biografii săi oficiali din 
Antichitate, dar cu atât de multe contradicții, încât mărturia 
lor este suspectă, fiind probabil vorba doar de un roman 
biografic extras din poeme. Oricare ar fi adevărul, Vergiliu 
a prezentat imaginea nemuritoare a sătenilor obligaţi să-şi 
părăsească pământurile, plecând aiurea cu turmele de oi 
si de capre, constrânşi, în plus, să abandoneze unui sol- 
dat plătit recoltele coapte şi viile bogat altoite. Totuşi, nu 
este chiar totul la fel de sumbru în tabloul din Bucolicele!$. 
Dacă a noua Bucolică rămâne descurajantă, prima, dim- 
potrivă, invită pe italici să aibă încredere în Octavianus: 
Tityrus se duce la Roma, unde îşi prezintă rugămintea 
tânărului erou, iar acesta din urmă îi răspunde ca un zeu 
oracular: ,Continuati, copii, ca odinioară, să vá pasteti boii 
şi să vă inmultiti taurii.” Tityrus s-a reîntors liniştit şi, drept 
recompensă, i-a dedicat un templu salvatorului său. De 
douăsprezece ori, în fiecare an, la sărbătoarea Larilor 
domestici'é, îi va oferi un sacrificiu spiritului divin al lui 
Octavianus. Această primă Bucolică înseamnă pentru noi 
apariţia unui cult închinat lui Octavianus. Nu era pentru 


15 Bucolică — mic poem pastoral, eglogä. (N.tr.) 

16 Lares erau divinităţi protectoare ale teritoriului pe care vietuia o fami- 
lie. La calende, none şi ide, dar şi cu prilejul altor sărbători ale familiei, 
le erau aduse ofrande în capela — Lararium — amplasată în fiecare 
locuinţă. (N.tr.) 

prima datà cánd poporul onora un ,salvator”, printre divi- 
nitätile căminului, si nu exista în aceasta nimic socant 
pentru constiinta religioasá a contemporanilor: fiecare om 
posedă în sine un element divin, al sáu Genius, imanent 
fiinţei şi chiar vieţii sale. Acestui Genius i se adresează 
rugăciuni şi ofrande; sacrificiile au ca scop de a-i transmite 
o vitalitate şi o competenţă deosebite. Practica era destul 
de comună printre cei umili, liberti'?, chiar şi sclavi, toti cei 
care trăiau în dependenţă materială şi spirituală faţă de un 
patronus, adică în egală măsură stăpân şi protector. Octa- 
vianus a devenit patronul lui Tityrus, aşa cum are ambiția 
de a deveni patronul tuturor compatrioţilor săi italici. 

Dar este foarte probabil că prima Bucolică, cel puţin 
aceea care ne este nouă cunoscută, nu datează din pri- 
mele luni ale anului 41 î.Hr.*5, nici din timpul primelor con- 
fiscări. Atunci, Octavianus nu este salvatorul, ci călăul pro- 
prietarilor de terenuri şi cauza nemulțumirii mocninde. L. An- 
tonius, fratele triumvirului, exercită în acel an consulatul 
fiind, în taină, ostil lui Octavianus. Sextus Pompeius, fiul 
învinsului de la Pharsalos, este stăpânul mării şi împiedică 
aprovizionarea peninsulei. Cetățile Italiei Centrale, din 


17 Libertus era sclavul eliberat care îşi continua viaţa alături de fostul 
său stăpân, devenit acum patronul său. Între ei se stabileau relaţii 
clientelare. (N.tr.) 

18 În acest an, Lucius Antonius, fratele triumvirului, se opune lui 
Octavianus în legătură cu împroprietăririle veteranilor lui Marcus 
Antonius, plecat in Egipt. Mai mult, Lucius chiar îi cere lui Octavianus 
sá-i cedeze dreptul de a opera acordarea de terenuri. Motivul actiunii 
rudelor lui Antonius era de a-l împiedica pe tânărul Caesar să obţină o 
popularitate prea mare. Neintelegerile dintre ei duc la confruntarea mi- 
litară de la Perusia, unde se retrăsese Lucius, oraş pe care Octavianus 
il asediază, cucerindu-l repede. Fulvia, soţia lui Marcus Antonius, şi ea 
antrenatá in evenimente, se retrage apoi in Grecia, la Sicyona, unde, 
neconsolatä, isi va găsi sfârşitul. (N.tr.) 

Etruria, Umbria si zona sabină, în care aristocratia şi „bur- 
ghezia" fuseserá puternic lovite de proscriptii si de con- 
fiscári, se tem de revolta socialá pe care triumvirii sunt pe 
cale s-o declangeze în detrimentul lor. Asinius Pollio, în 
fruntea a şapte legiuni, ocupă Cisalpina de partea lui 
Antonius. Estimând că a venit momentul să intervină şi să 
se debaraseze de Octavianus, L. Antonius îi ridică pe 
provinciali şi se retrage în Perusia. Dacă legiunile din 
Gallia Cisalpină ar fi putut să facă joncţiunea cu trupele lui, 
se termina cu Octavianus. Dar, din nou, acesta din urmă 
reuşeşte să scape din impas. Ajutat de geniul militar al lui 
Agrippa, el dejoacă planul consulului, poartă cu vigoare 
asediul Perusiei, pe care o cucereşte şi o pradă la înce- 
putul anului 40 î.Hr., fără ca Pollio să poată (sau să vrea 
cu adevărat) să ajute cetatea. Octavianus este din nou 
stăpânul Italiei. 

El datora acest succes, fără îndoială, abilității sale 
diplomatice, spiritului său de decizie, dar poate şi respin- 
gerii ideii de reluare a războiului civil, din ce în ce mai 
manifestă în rândurile trupelor. Veteranii, bine recompen- 
sati, nu mai aspirau decât la pace. Când, la sfârşitul verii 
anului 40 î.Hr., Antonius, avertizat de ceea ce se întâmplă, 
a dorit să pătrundă în Italia în fruntea unei armate, locui- 
torii din Brundisium (Brindisi) i-au interzis intrarea în port şi 
accesul în cetate. Procedau astfel mai puţin din ataşament 
faţă de Octavianus, cát mai ales datorită oboselii de răz- 
boi. Italia aştepta un Salvator. 

În asemenea condiţii se deschid, la Brundisium, nego- 
cierile între Mecena şi Pollio, primul reprezentându-l pe 
Octavianus, cel de-al doilea pe Antonius. Si, în 5 sau 6 oc- 
tombrie 40 î.Hr., între cele două tabere se încheie pace. 
Fulvia, prima soţie a lui Antonius, fiind moartă (ea îl fortase 
pe cumnatul ei, L. Antonius, să ia armele şi să-l urmărească 

pe Octavianus), triumvirul se cäsätoreste cu Octavia, sora 
lui Octavianus. Acest act trebuia să-i permită lui Antonius 
recrutarea de legiuni pe pámánt italic si cei doi cumnati fsi 
împărțeau conducerea lumii romane. Antonius ar fi avut 
mână liberă în Orient, iar Octavianus în Occident. Un râu 
din Albania, Drinul, forma frontiera care separa cele două 
zone de influenţă. În ceea ce-l priveşte pe Lepidus, el ob- 
tinea Africa. 

Ín Italia, pactul de la Brundisium apare ca debutul unei 
ere de pace. Vergiliu compune acum cea mai celebrá si, 
până în zilele noastre, cea mai misterioasă dintre Eglogele 
sale, pe care a dedicat-o consulului Pollio, a cărui intrare 
în funcţie fusese întârziată până la încheierea păcii. Poe- 
mul cântă un copil ce se va naşte sau care tocmai se 
născuse (cuvintele poetului sunt intenţionat ambigue) şi 
care va fi martorul fericirii regăsite. Treptat, el dezvăluie 
universul, refăcând, în sens invers, drumul care l-a condus, 
de la fericirea primitivă, la relele prezente. Crimele Vârstei 
de Fier vor dispărea. Singurul război care va rămâne nu 
este decât o expediţie îndepărtată, un nou „război al Troiei”, 
în care se vor ilustra eroii. Este imposibil ca Vergiliu să nu 
fi visat, şi el, la mirajul lui Alexandru: nu fusese oare vizita 
la mormântul lui Ahile primul act pe pământ troian al cuce- 
ritorului macedonean? Această nouă expediţie în Asia ar fi 
fost războiul contra partilor, la care visase toată generaţia 
contemporană. Apoi, pe măsură ce acest copil va creşte, 
se va institui Vârsta de Aur. Mările nu vor mai fi străbătute 
de comercianţi avizi, ogoarele ele însele se vor deschide 
recoltelor. Poetul estimează o perioadă de treizeci de ani 
până la venirea acestui secol binecuvântat — vârsta nece- 
sară copilului pentru a accede la magistraturile supreme. 
De acum, fericirea reapare pe pământ şi marchează 
sfârşitul anilor sumbri. 

Identitatea copilului rămâne incertă. Anumiți istorici 
cred că este vorba de copilul lui Pollio, mort la vârstă 
fragedă. Alţii estimează că nu poate fi vorba decât de unul 
dintre copii lui Antonius, naşterea scontată neputând că- 
păta toată semnificaţia sa decât dacă simboliza indisolu- 
bila uniune dintre cei doi stăpâni ai lumii. Oare cele două 
jumătaţi ale „cezarismului”, reconciliate în cele din urmă, 
nu erau ele încarnate de Octavia şi Antonius, a căror uni- 
une ar fi dat în sfârşit lumii Salvatorul aşteptat? Într-a- 
devăr, Octavia va avea chiar în anul următor un copil cu 
Antonius, dar, în locul fiului sperat, acesta va fi Antonia 
cea Mare, care va deveni bunica lui Nero. Oricare ar fi, 
identitatea copilului cântat de Vergiliu contează prea puţin, 
pentru că el nu va fi decât martorul şi nu autorul eveni- 
mentelor extraordinare care vor transforma lumea'?. Ver- 
giliu nu fácea, in aceastá a patra Eglogá, decât sá dea o 
expresie eterná aspiratiilor si credintelor difuze care exis- 
tau în jurul sáu. Deja, în 43 î.Hr., fuseseră emise monede 
anunțând întoarcerea Várstei de Aur. Astrologii şi filozofii 
erau de acord în a prezice o apropiată întinerire a lumii. 
J. Carcopino a insistat în mod just asupra caracterului ge- 
neral al acestor aspirații de la finele Republicii. Afirmati de 
origine pitagoreică se întâlneau cu credinţele proprii artei 
augurale etrusce. În general se gândea că viaţa universu- 
lui era supusă unui ritm periodic, care se înscria în interi- 
orul unui „Mare An”, definit prin reîntoarcerea astrelor la 
poziţia lor iniţială. Marele An era divizat în „luni”, de durată 
variabilă, în funcţie de tradiţii. Cea mai întâlnită dintre 


19 Problema este tratată în mod special de J. Carcopino, Vergile et le 
mystère de la IV? Eglogue, ed. revăzută, Paris, 1943. Carcopino 
conchide în favoarea tânărului Pollio Saloninus, al doilea fiu al locote- 
nentului lui Antonius. (N.a.) 

opinii asimila aceste ,luni” siderale cu saecula? prezi- 
cátorilor etrusci, adicá perioade de timp destul de lungi 
pentru a cuprinde cea mai lungă viaţă umană — în gener- 
al maximul estimat este de o sută zece ani. Sfârşitul unui 
saeculum era indicat de un miracol. Acest sfârşit coincidea 
cu moartea ultimului om care venise pe lume de când 
începuse ,secolul” şi zeii aduceau la cunostiinta celor 
iniţiaţi evenimentul prin câteva fenomene extraodinare. 
Or, se întâmpla că la Roma, finele fiecăruia dintre aceste 
secole şi începutul celui următor se celebrau prin jocuri 
solemne, numite Jocuri Seculare. Ultimele avuseseră loc 
în 149 î.Hr. Ele fuseseră urmate, la numai trei ani, de vic- 
toria definitivă a Romei asupra Cartaginei, pacificarea 
Hispaniei şi punerii capăt atât Ligii aheene cât şi libertăţii 
Greciei. Şi, timp de vreo douăzeci de ani, Roma cunos- 
cuse o pace internă pe care nimic nu a tulburat-o. Toate 
aceste amintiri explică de ce contemporanii lui Vergiliu 
aşteptaseră cu nerăbdare sfârşitul acestui ,secol”, al cărui 
început fusese atât de frumos şi al cărui sfârşit fusese 
marcat de atâtea orori. Ei credeau sincer în virtutea rege- 
neratoare a ritului pe care se pregăteau să-l celebreze. Şi 
iată că, la capătul celui de-al o sută nouălea an, apărea 
pacea atât de dorită, reconcilierea celor doi bărbaţi a căror 
discordie ar fi putut să antreneze atâtea suferinţe pentru 
întreaga omenire. 

Din nefericire, pacea de la Brundisium nu era suficientă 
pentru resorbirea, ca prin minune, a dificultăţilor în care 
se zbătea lumea. Fiul lui Pompei, Sextus, rămas în „dizi- 
dentá" de la victoria lui Caesar, era stăpânul mării şi con- 
tinua să înfometeze ltalia până într-atât încât, în luna 
noiembrie, plebea romană se arătase amenințătoare. În 


20 Saecula, pluralul de la saeculum — vârstă, epocă, secol. (N.tr.) 

cursul anului următor, Octavianus avea să aibă pentru o 
clipă speranţa că îl va putea asocia pe Pompei la triumvi- 
rat, dar era un aliat puţin sigur, prea mândru în indepen- 
denta sa şi, curând, Octavianus trebui să reia lupta pentru 
eliberarea mărilor. Acţiunea este prost condusă şi sfâr- 
şeşte printr-un dezastru pentru Octavianus. Antonius este 
chemat în ajutor. În primăvara anului 37 î.Hr, el ajunge la 
Tarent, unde au loc negocieri dificile. Mecena este şi el 
prezent. Venise de la Roma, însoţit de mai mulţi prieteni, 
dintre care se remarcă Vergiliu şi Horaţiu. Descrierea 
călătoriei a fost versificată de acesta din urmă într-o satiră 
care s-a păstrat şi din care aflăm cum ar fi putut să fie 
atunci viaţa în jurul lui Octavianus. Descrierea lui Horaţiu 
lasă, fără îndoială intenţionat, impresia unei mari sim- 
plitäti. Octavianus se mulţumeşte cu adăposturi modeste, 
cu hrană obişnuită; se râde foarte tare la glumele neaştep- 
tate ale unui clovn. Nimic nu aminteşte că aici este vorba 
de cortegiul unui mare senior şi stăpân al lumii. Dar mai 
ales, intenţia evidentă a poetului este de a insista pe 
marea prietenie care îi uneşte pe toti aceşti buni tovarăşi. 
Cum ar putea să poarte nişte oameni răi sentimente atât 
de adevărate şi de nobile? Ghicim deja ceea ce va fi una 
dintre marile preocupări ale lui Augustus: să evite cu orice 
preţ fastul şi luxul privat, să rămână fidel vechiului ideal 
roman de simplitate şi de chibzuinţă. Descrierea călătoriei 
la Brundisium (căci înainte de întâlnirea de la Tarent 
„diplomaţii” şi escortele lor s-au oprit la Brundisium) este 
astfel, pentru noi, o mărturie prețioasă: prima apariţie a 
unei teme dominante în propaganda regimului. Această 
simulare de simplitate este cu atât mai notabilă cu cât ea 
contrastează evident cu aparatul cvasiregal cu care se 
înconjurase Antonius în Asia. 

Ín timpul negocierilor de la Tarent s-a decis ca triumvi- 
ratul să fie prelungit până în 33 î.Hr., sau pe cinci ani în- 
tregi, iar Antonius ceda colegului său o sută douăzeci de 
corăbii. Apoi, el reia calea Orientului, să termine pregătirile 
expediției sale contra partilor, pe care o întrerupsese la 
chemarea lui Octavianus. Acesta din urmă se hotăra să 
sfârşească o dată cu Sextus Pompeius. Agrippa îşi antre- 
nează cu severitate echipajele, contruieşte un port în lagu- 
na Lucrin, pe coasta napolitană, la adăpost de incursiunile 
inamice. Apoi, în luna iulie a anului 36 î.Hr., forţele lui 
Octavianus vor invada Sicilia, principalul punct de sprijin al 
lui Pompeius. În 3 septembrie, Agrippa repurtează o victo- 
rie decisivă la Naulochos. Sextus Pompeius se refugiază 
în Orient unde, curând, va pieri. Octavianus îşi asigurase 
stăpânirea mărilor. Grânele din Sicilia şi Africa reîncep să 
se scurgă către capitală. Lui Lepidus, care pentru o clipă 
dorise să se opună acţiunii lui Octavianus, îi este luată 
puterea triumvirală, fiind plasat într-o reşedinţă suprave- 
gheată la Circei, la marginea Latium-ului. Dar Octavianus, 
respectuos faţă de dreptul religios, nu-i retrage şi titlul de 
Mare Pontif?', care-i era conferit pe viaţă. 

Balanța forţelor, care în timpul păcii de la Brundisium 
părea să încline în favoarea lui Antonius, se restabileşte 
încet în beneficiul lui Octavianus. Niciodată prestigiul 


21 Pontifex Maximus era primul sacerdot al colegiului de pontifi înfiinţat, 
potrivit tradiţiei, de regele Numa Pompilius. Îl dubla pe Rex sacrorum 
(regele sacrificiilor) ale cărui sarcini ajunge spre finele republicii să le 
îndeplinească în cea mai mare parte a lor. Veghează calendarul liturgic 
al cetăţii, anunţă sărbătorile la calende pentru luna în curs, suprave- 
ghează corectitudinea îndeplinirii riturilor publice şi private, alege şi 
supraveghează vestalele. Dacă initial sacerdoţiile nu erau compatibile 
cu deținerea şi a altor funcţii politice, după al doilea război punic devine 
frecvent, apoi regulă, ca marele pontif să fie omul politic numărul 1 în 
stat. (N. tr.) 

victoriilor orientale nu fusese suficient pentru a asigura o 
popularitate durabilă vreunui şef roman. Odinioară Sylla, 
Lucullus, Pompei văzuseră cum li se diminuează autori- 
tatea pe măsură ce-şi prelungiseră şederea departe de 
Roma. La fel se va întâmpla şi cu Antonius. Chiar o dată 
suspendat jocul obişnuit al magistraturilor, atunci când nu 
mai exista nici o viaţă politică liberă, sursa întregii auto- 
ritäti rezida în Italia si la Roma. Opinia populară, atât cea 
a plebei urbane, cât şi cea a „burgheziei” din municipii, ră- 
mânea un factor important. Antonius cedase imprudent 
mirajului aventurilor îndepărtate. Avea să plătească scump 
faptul că acceptase această parte din moştenirea lui 
Caesar pe care Augustus a refuzat-o încă de la începutul 
guvernării sale. 

Expediția împotriva partilor, întreprinsă în primăvara 
anului 36 î.Hr., eşuează. Antonius sperase să pătrundă în 
Imperiul part trecând prin nord şi prin regiunile Mediei. Îşi 
angajase trupele în traversarea Armeniei, dar Armenia se 
revoltă şi liniile de comunicaţie sunt amenințate. Se impu- 
nea retragerea. Marşul triumfal atât de mult aşteptat se 
termina cu înfrângere. În anul următor, Antonius se răz- 
bună pe armeni transformându-le tara în provincie roma- 
nă, însă nu s-a mai pus problema invadării Imperiului part. 
Slabá consolare în a şti că Antonius întreținea relaţii cor- 
diale cu regele mezilor, mergând până la a fi pe cale să-şi 
logodească propriul fiu, pe Alexandru Helios, pe care-l avea 
cu Cleopatra, cu fiica acestui rege. Fără îndoială, fron- 
tierele orientale ale Imperiului erau, într-un fel, garantate, 
dar succesele diplomatice nu au strălucirea victoriilor mili- 
tare şi a fost uşor pentru o propagandă rău intenţionată să 
pretindă că Antonius se abandona deliciilor Orientului, 
acţionând ca un rege şi uitând de faptul că era roman. 

Or, tocmai în această perioadă Octavianus obtinea, la 
frontierele italice, acea glorie militară care-i scăpase lui 
Antonius. Fiul adoptiv al lui Caesar pacificase mai multe 
triburi de munteni în nordul regiunilor illyrice, asigurând 
securitatea coastelor dalmatiene. Succesul era limitat, dar 
fusese obţinut chiar la porţile Italiei, ceea ce-l făcea mai 
remarcabil. 

Din timpul proscriptilor Octavianus intelesese că, prin 
mijlocirea confiscărilor si a impártirilor de terenuri, îi era 
posibil să creeze, chiar în Italia, o nouă burghezie pe care 
să se sprijine în mod durabil popularitatea sa. Pentru a 
institui o veritabilă autoritate nu erau suficiente aclamatiile 
inconstante ale plebei urbane devotată Manilor? lui Caesar. 
înfrângerile suferite în lupta împotriva lui Sextus Pompeius 
şi a piraţilor lui, dificultăţile de aprovizionare a peninsulei 
care decurgeau din acestea, creşterea preţurilor, raritatea 
alimentelor provocaseră, în numeroase rânduri, rázmerite 
şi arătaseră pericolul ce-l reprezenta faptul de a conta 
numai pe poporul Romei. Trebuia cu orice preţ lărgită 
baza noului regim si, pentru că supraviețuitorii marilor 
familii senatoriale se împotriveau cu obstinentä lui 
Octavianus, acesta se îndreaptă spre burghezia micilor 
cetăţi italice, care se apropia de el. 

Războiul de la Perusia constituise un avertisment se- 
rios şi arătase că cetăţile provinciale nu erau toate câş- 
tigate de triumvir, dar acesta spera ca promisiunea făcută 
lui Tityrus (mai ales aceea urmată şi de îndeplinirea sa) să 
aducă estomparea amintirii relelor trecute. Pe ruinele oli- 
garhiilor municipale, tradiţionale cliente ale marilor seniori 
romani, se ridica o categorie de mijloc ale cărei domenii 


22 Zeii Mani erau consideraţi sufletele divinizate ale defunctilor, cărora 


li se aduceau invocaţii şi ofrande pentru a fi îmbunaţi; ei apar în 
inscripţiile funerare alături de numele defunctului la genitiv. (N.tr.) 

erau fără îndoială mai modeste, cu resurse mai limitate, 
dar care rămânea la fel de solid înrădăcinată în acest 
pământ, ce constituia singurul ei mijloc de existenţă. Această 
categorie vine să îngroaşe rândurile veteranilor de la 
Philippi şi, mai târziu, pe când Octavianus avea să recom- 
penseze noi soldaţi, se va abtine cu înţelepciune de a 
purcede la noi confiscári în Italia, încercând să caute în 
alte provincii ceva care să-i satisfacă. Este de asemenea 
momentul în care Mecena îl încurajează pe Vergiliu să 
compună o epopee rustică în care să cânte nu numai no- 
bletea muncilor agricole şi viaţa de la ţară, dar şi gran- 
doarea pământului italic, mamă si doică a acestei Italica 
Pubes, tinereţea venită din toate orizonturile italice, care 
dăduse forţă legiunilor şi cucerise Imperiul pentru Roma. 
Se repetă prea adesea că prima idee a Georgicelor 
vine de la Octavianus şi că intenţia acestuia era de a „pro- 
mova agricultura” şi de a-i determina pe romani să reia 
ocupațiile lor ancestrale. Este uşor să se vadă la ce difi- 
cultäti se expune o astfel de ipoteză: un poet, chiar genial, 
poate cu greu să lupte împotriva unei evoluţii economice 
începute de secole. Latifundia care constituiau bogăţia 
aristocraților romani de la finele Republicii sufocaseră 
micii proprietari, înlocuind câmpurile de grâu cu păşunile, 
mai uşor de exploatat. Nu se poate acţiona asupra 
economiei italice decât prin parcelarea acestor imense 
proprietăţi. Din motive diverse — printre care necesitatea 
de reconstruire a unei aristocrații senatoriale, bogată în 
bunuri funciare şi de a se asigura, mai târziu, de alianţe, 
graţie deposedării învinşilor — Octavianus nu dorea sau 


23 Termen neatestat până în epoca imperială desemnând marile pro- 
prietäti funciare formate prin cumpărări, acaparări de teritorii din ager 
publicus (ogorul public), cedări sau donaţii. Latifundiile puteau fi 
alcătuite si din teritorii dispersate, împrăştiate. (N.tr.) 

nu putea să practice această parcelare. Dar ceea ce putea 
un poet să facă era de a înapoia unei ,burghezii" provin- 
ciale care încă supravietuia sensul demnităţii sale şi mai 
ales de a reconcilia Italia cu Roma. În municipii, cei vârst- 
nici îşi aminteau de marele război care, la începutul se- 
colului, opusese legiunilor romane pe insurgenții italici. 
Sentimentul unui patriotism local nu era încă stins în 
Umbria, Lucania, regiunea sabină, Etruria. Nu este cu si- 
gurantá o întâmplare dacă Georgicele, inspirate de 
Mecena, uneau într-un singur elogiu pe toţi oamenii care 
cultivau solul peninsulei. Ţăranii, zilierii, muncitorii liberi 
sau sclavii n-au auzit, fără îndoială, ei înşişi vocea poetu- 
lui, dar stăpânii lor direcţi, în acele „villae” rustice, nu pu- 
teau fi insensibili la acest omagiu. Cu siguranţă Geor- 
gicele oferiseră din plin provincialilor italici debarasarea de 
sentimentul că erau inferiori plebei de la Roma, de vreme 
ce unul de al lor, mantuanul Vergiliu, proclama, cu apro- 
barea oficială a lui Octavianus, preeminenta lor morală, 
grandoarea şi noblețea vieţii lor. Şi există mai mult decât 
un adevăr livresc în această afirmaţie, înscrisă mai târziu 
de către Augustus în testamentul său politic: „Italia în- 
treagă îmi depusese jurământ, într-un elan spontan, şi mă 
proclamase şef în războiul care se termina cu victoria de 
la Actium." 


Politica sa italică nu-l determină pe Octavianus să uite 
că era necesar, în egală măsură, să-şi menţină populari- 
tatea şi în capitală. În moştenirea lui Caesar exista un vast 
program de lucrări publice. Planul dictatorului fusese de a 
„moderniza” Roma şi de a o înzestra cu monumente pu- 
blice comparabile cu cele din marile capitale elenistice. 

Vechiul Forum roman era înghesuit de statui, de sanctuare 
venerabile, imposibil de deplasat. Era prea strâmt pentru 
necesităţile vieţii juridice şi la fel şi pentru adăpostirea 
ocupatiilor plebei. În anul 46 î.Hr., Caesar dedica un nou 
Forum, situat la poalele Capitoliului24. Era o incintă de por- 
ticuri construită în jurul templului zeiţei Venus Genitrix. 
Acolo se reuneau oamenii de afaceri, mai ales cei care se 
ocupau cu schimburile monetare şi bancherii. De aseme- 
nea, Caesar proiectase ridicarea unui teatru, la sud de 
Capitoliu, pe un amplasament simetric față de Forumul 
său. Pe acesta din urmă îl termină Octavianus, dar amână 
construcţia teatrului. Nu dă curs nici unui alt proiect, cu 
adevărat grandios, care consta în deturnarea cursului 
Tibrului spre o albie artificială pe care ar fi săpat-o de-a 
lungul colinelor Vaticanului. S-ar fi anexat astfel oraşului o 
imensă câmpie destinată să înlocuiască vechiul câmp al 
lui Marte, care fusese invadat din ce în ce mai mult de edi- 
ficii private. Scrupule religioase nu întârziară să apară. 
Caesar nu tinuse cont, probabil, de nici unul. Octavianus 
nu-şi putea permite să rănească astfel părerea generală şi 
planul este abandonat. Dar, o dată asigurată pacea inte- 
rioară, îl va însărcina pe prietenul său Agrippa cu execuţia 
unei serii de lucrări publice devenite urgente în urma 
războaiele civile care pe unele le întârziaseră, iar pe altele 
le paralizaseră complet. În anul 33 î.Hr., Agrippa, deşi fu- 
sese consul deja, acceptă să devină edil (care era o 
magistratură de rang inferior consulatului) şi se angajează 
să repare Cloaca Maxima, ca şi toată reţeaua de canale 
urbane de scurgere. Apeductele, care nu erau încă decât 
în număr de patru, necesitau mari lucrări de modernizare. 


24 Pentru proiectele lui Caesar şi realizarea lor trimitem la lucrarea 
noastră Villes romaines (coll. Que sais-je?, n. 657), pp. 44 şi urm. (N.a) 

Cel mai recent data de aproape un secol si nu aducea la 
Roma decát o apá cáldutá, de o calitate detestabilá. Agrippa 
întreprinde o reorganizare totală a acestor aductiuni. Înce- 
pe prin realizarea unei noi captări, pe care o dedică lui 
Octavianus, numind-o apeductul lulian (aqua lulia) apoi, 
creşte debitul vechilor apeducte. În acelaşi timp creează în 
propriul său anturaj domestic un corp de fântânari, inven- 
tează un nou sistem de măsuri şi reglementează distribui- 
rea apei. Concesiunile către particulari erau atunci destul 
de rare, şi aproape toată apa adusă de apeducte curgea 
în fântânile publice, unde era la dispoziţia fiecăruia. Agrippa 
se străduie să diminueze abuzurile, suprimând derivatiile 
clandestine în casele private şi crescând numărul de fân- 
tâni. Preaplinul acestora era deversat în canalele de scur- 
gere şi contribuia la salubrizarea oraşului. În plus, bazinelor 
fântânilor constituiau rezerve permanente pentru comba- 
terea incendiilor, care erau pe atunci foarte frecvente. 

În timpul aceleiaşi perioade, Octavianus se ocupă de 
restaurările care deveniseră urgente: cea de la Villa Publi- 
ca de pe Câmpul lui Marte, unde erau gäzduiti anumiţi. 
reprezentanţi veniţi din provincii şi unde se instalau câteo- 
dată servicii de mobilizare a armatei. Este de asemenea 
restaurat teatrul lui Pompei, la fel şi una din marile basi- 
lici?5 ale vechiului Forum roman, Basilica Aemiliană. Dar 
cea mai importantă construcţie care a fost înfăptuită atunci 
relevă intenţiile secrete ale lui Octavianus. Din anul 36 
î.Hr., imediat după victoria asupra lui Sextus Pompeius, 
Octavianus promite solemn lui Apollo ridicarea unui templu 


25 Basilica era o construcţie publică tipic romană, inspirată din sala cen- 
trală a palatelor elenistice, în care aveau loc activităţi economice şi 
juridice (procese). De regulă avea o navă centrală flancată de mai multe 
nave mai scunde de care era separată prin coloane sau pilastri; basilica 
reprezintă primul model arhitectural al bisericilor creştine. (N.tr.) 

magnific pe Palatin. Până atunci, acest zeu, care-şi con- 
servă caracterul său elen, nu fusese permis în interiorul 
pomoerium-ului??, incinta sacră a cetăţii. El a trebuit, ca 
toate divinitätile străine, să se mulţumească cu sanctuare 
situate în afara acestei incinte venerate: introducându-l în 
chiar inima cetăţii, pe colina unde se spune că Romulus a 
luat primele auspicii în momentul fondării, Octavianus îşi 
permitea o inovaţie care risca izbucnirea unui scandal. Dar 
Apollo era zeul său. Circula la Roma o istorie extraordi- 
nară. Se garanta că Atia se unise într-o zi cu zeul, în templul 
său de pe Câmpul lui Marte, şi că Octavianus era născut din 


26 Palatinul este colina cu o semnificaţie deosebită pentru istoria de 
început a Romei. Aici au fost găsite primele urme de locuire pentru 
veacul al Vill-lea î.Hr. şi tot aici, potrivit legendei, au fost crescuţi 
gemenii de către lupoaică, iar apoi Romulus a luat auspiciile pentru fon- 
darea oraşului. În timpul lui Augustus se produce o revalorizare a 
începuturilor şi prin urmare Palatinul trece în centrul atenţiei din punct 
de vedere arhitectural, politic şi religios. Celelalte coline sunt: Quirinal, 
Viminal, Esquilin, Mons Caelius, Capitoliu, Aventin. (N.tr.) 

27 Pomoerium vine de la cuvintele post moerium, dincolo de ziduri, si 
desemnează incinta protejată de zei şi rezervată oamenilor, fără ca 
aceasta să însemne că întreg oraşul este un mare templu. Pentru a con- 
sulta voinţa zeilor, a lua auspiciile, este nevoie de decuparea imaginară 
unui teritoriu — templum. Datorită carcaterului deosebit al acestei in- 
cinte este interzisă profanarea sa, de pildă prin înmormântări, stiindu-se 
faptul că moartea este un fenomen generator de impuritate. De aseme- 
nea, zidul de incintă făcea demarcaţia dintre imperium domi — puterea 
civilă şi imperium militiae — puterea militară, de aceea este interzisă 
pătrunderea armatei în oraş, ea întrunindu-se pe Câmpul lui Marte. Zidul 
a cunoscut o continuă extindere datorită expansiunii oraşului. Vechea 
teorie potrivit căreia zeilor străini le sunt amplasate lăcaşurile în afara 
pomoerium-ului este astăzi nuanţată datorită numeroaselor excepții. 
Cybele, dar şi Venus din Erycina au poposit direct în interior, în vreme 
ce mai vechii Marte şi Volcanus au sălaşe în afara incintei sacre. Cel mai 
probabil pătrunderea în interior era condiţionată de caracterul non-ostil 
faţă de poporul roman manifestat de zeu. (N.tr.) 


41 


această imbrátisare. Acesta din urmă nu întreprindea nimic 
pentru a pune capăt legendei. Dimpotrivă, în timpul unui 
banchet (este drept e vorba de un banchet privat) apăruse 
chiar costumat ca Apollo. Este posibil ca zeul de la care se 
revendica Octavianus să nu fi fost decât o „întinerire” a 
foarte vechiului Veiovis (un lupiter infernal), care era o 
divinitate familială a luliilor. Acest patronaj apollonian al lui 
Octavianus urcă probabil până în primele zile ale triumvi- 
ratului şi vom găsi ecouri despre el începând cu 
Bucolicele. Oricare ar fi adevărul, după anul 36 î.Hr., 
Octavianus şi-a legat soarta de aceea a lui Apollo. Îşi ia 
sarcina de a controla „predicţiile” atribuite Sibylei din 
Cumae, ea însăşi preoteasă a lui Apollo. Un mare număr 
dintre acestea se aflau în circulaţie. Anumite predicții fu- 
seseră culese din Cărțile sibyline?8, aflate sub paza unui 
colegiu special de preoţi, şi care nu erau consultate decât 
la ordinul Senatului. Octavianus se alătură acestui colegiu 
şi decide depunerea Cärtilor sibyline în viitorul sanctuar al 
lui Apollo pe care îl construia pe Palatin. El controla astfel 
ceea ce se făcea public sau se ţinea în secret din aceste 
profeţii şi exercita controlul asupra curentelor mistice. 
Aceste măsuri sunt evident complementare celor luate de 
Agrippa, în timpul edilitátii sale din 33 î.Hr., împotriva tu- 
turor astrologilor si magicienilor, care se văd dati afară din 


28 În număr de trei, aceste cărţi sunt profeţii în hexametri greceşti pe 
care Sibylla, preoteasă a lui Apollo originară din Cumae, le vinde 
regelui Tarquinius Superbus. În anul 83 î.Hr. ele ard, dar sunt rescrise. 
Cărţile sunt păstrate până la Augustus în templul lui lupiter de pe 
Capitoliu, apoi sunt mutate în templul lui Apollo de pe Palatin. Erau con- 
sultate în momente de cumpănă iar interpretarea se construia în tehni- 
ca acrostihului pe baza unor versuri trase la sorţi; de cele mai multe ori 
erau prescrise ofrande şi rugăciuni. Exista o comisie de doi, la început, 
apoi zece, apoi cincisprezece bărbaţi care răspundea de această con- 
sultare. (N.tr.) 

oras. Fidel primei sale politici, Octavianus înţelege să fie 
singurul interpret al voinţei zeilor, înfruntând pericolul pe 
care-l reprezenta prezenţa la Roma a unei infinitäti de 
prezicători ale căror profeţii puteau să constituie o armă 
prețioasă în mâna opozanților. 


+ 


+ + 


Triumviratul se încheia în anul 33 î.Hr. şi, teoretic, pu- 
terea revenea magistraţilor ordinari. Cei doi consuli, de 
multă vreme desemnaţi, erau partizanii lui Antonius. Încă 
din prima şedinţă a Senatului, unul dintre ei, Sosius, 
rosteşte invective la adresa lui Octavianus. Acesta din 
urmă, pentru a răspunde complet, pătrunde la câteva zile 
în sala de şedinţe cu o escortă armată, impunând con- 
sulilor tăcerea, apărându-şi propria politică şi atacându-l 
pe Antonius. Era o nouă lovitură de stat şi o declaraţie de 
război. Consulii părăsesc Roma, însoţiţi de mai mult de 
trei sute de senatori, şi se alătură lui Antonius. Octavianus 
se mulţumeşte să desemneze alţi doi consuli, care-i erau 
devotați. Prin voinţa sa pusese capăt regimului triumvira- 
tului. Nu-i mai rămânea decât să lase armelor să decidă 
soarta lui Antonius. 

În acel moment, acesta din urmă se găsea la Efes, 
unde îl insotise şi Cleopatra. Era înconjurat, ca si Pompei 
altădată, de o remarcabilă cohortă în care figurau toate 
marile nume ale Romei. Partizanilor săi proprii li se vor 
alătura republicanii convinşi, care dezertaseră de la 
Octavianus. Dar această coaliţie era lipsită de unitate. 
Prezenţa Celopatrei indispunea un mare număr dintre 
însoțitorii lui Antonius, căci în tabăra de la Efes se bănuia 
ce profit putea să aibă Octavianus din această nefericită 
circumstantá: dacă Antonius s-ar fi mulţumit să-şi revendice 

locul care-i revenea în statul roman în virtutea conventiilor 
anterioare, nimeni nu s-ar fi gândit să-i conteste dreptul de 
a-şi salva onoarea. Dar iată că el lua înfăţişarea unui 
renegat şi era uşor să i se asocieze cele mai negre planuri 
contra Romei. Octavianus nu pierde această ocazie. Aflând 
că duşmanul său şi-a depus testamentul în mâinile 
Vestalelor, află conţinutul acestuia şi faptul că Antonius nu 
se multumise doar cu instituirea de legatii în favoare copii- 
lor care-i avusese cu Cleopatra, ci şi dispunea ca, la moar- 
tea sa, să fie înmormântat la Alexandria. Aceste dispoziţii 
au fost făcute publice şi li s-au adăugat zvonuri terifiante: 
că Antonius n-ar fi decât un instrument în mâinile Cleo- 
patrei, că ar urma să vină la Roma s-o instaleze pe regină 
pe Capitoliu. Capitala Imperiului ar fi fost transferată la 
Alexandria. Italici şi romani ar fi devenit sclavii celor care 
până atunci le erau supuşi. Toate acestea abia dacă pu- 
teau fi credibile, dar imprudenta lui Antonius dădea naş- 
tere calomniilor celor mai dăunătoare. Nu fusese el oare 
acela care în anul 44 î.Hr. îi dăduse lui Caesar diadema, 
luând astfel iniţiativa de a-i oferi regalitatea? Oare nu 
acelaşi om nu a ezitat să ceară pentru sine, atunci când le 
exercita deja, pe lângă Cleopatra, toate prerogativele în 
Orient? Fără îndoială că intenţiile adevărate ale lui An- 
tonius nu ne sunt cunoscute. Propaganda lui Octavianus 
şi a prietenilor săi a intercalat între aceste intenţii şi cu- 
noaşterea noastră un ecran care le maschează sau le 
deformează, dar este probabil că triumvirul, chemat de 
soartă să conceapă mari planuri, nu petrecuse fără con- 
secinte atât de multi ani în Orient, gustând din plăcerea de 
a fi zeu. Imagini impresionante fuseseră oferite opiniei pu- 
blice italice: pe de o parte, noul Dionysos şi cortegiul divi- 
nitätilor monstruoase adorate pe malul Nilului, iar pe de 
altă parte, apollinicul Octavianus, eroul luminos, garant al 

destinelor romane. Lupta care se apropie va fi, din nou, 
una a Olympienilor contra Gigantilor, o luptä a ordinii con- 
tra violentei si lipsei de mäsurä. 

La sfârşitul anului 32 î.Hr., războiul era oficial declarat 
Cleopatrei. De Antonius nici nu se pomeneste. Nu era un 
nou război civil care sta să înceapă, ci, în mod fätis, cru- 
ciada libertăţii si a civilizaţiei contra barbariei şi sclavajului. 
Nimeni nu mai putea să fie tras pe sfoară, cuvântul de 
ordine fusese lansat. Lenta pregătire începută imediat 
după Idele lui Martie se încheia: mostenitorul lui Caesar 
nu mai era un stăpân căutând să-şi asigure dominaţia 
asupra lumii ci un campion trimis de zei pentru a salva 
Roma şi Imperiul. 

larna anului 32 î.Hr. este petrecută cu pregătirile mi- 
litare. Antonius îşi fixase cartierul general la Patras, în gol- 
ful Corint. Forţele sale maritime şi terestre blocau drumul 
spre Orient. Mai numeroase decât cele ale adversarului 
său (mai ales în ceea ce priveşte forţele navale) ele erau 
alcătuite, ca şi ale lui Pompei odinioară, din elemente dis- 
parate. Trupele lui Octavianus erau solide şi bine antre- 
nate. Echipajele lui făcuseră dovada superiorității lor în 
special în lupta contra lui Sextus Pompeius. 

Nu ştim cu exactitate härtuielile şi mişcările de trupe din 
primăvara şi vara anului 31 î.Hr. Cunoaştem doar că, unul 
câte unul, nobilii romani care-l însoțeau pe Antonius trec 
de partea cealaltă. Poate că dezertarea lor se explică prin 
propaganda lui Octavianus, poate şi-au dat seama, trep- 
tat, că era în avantajul lor să fie de cealaltă parte a câm- 
pului de luptă, poate că si ei înțelegând că o victorie a lui 
Antonius nu era în nici un fel de dorit pentru viitorul lumii 
şi risca să compromită pentru totdeauna idealul roman de 
libertate şi civism. Bătălia decisivă are loc pe mare, la 2 sep- 
tembrie. Se pare că o bună parte din flota lui Antonius n-a 

fost angajată să lupte, fie din neindemánare, fie datorită 
trădării, fie dintr-o respingere a luptei. La finele acelei zile, 
Antonius reuşeşte să se retragă, cu patruzeci de vase. 
Cleopatra deja se îndreptase spre Egipt, iar Antonius avea 
s-o urmeze. La puţine zile după aceasta, legiunile sale 
capitulară. Printr-o singulară coincidenţă, confruntarea 
navală avusese loc în faţa promontoriului de la Actium, în 
Epir, iar pe acest promontoriu se ridica un sanctuar al lui 
Apollo. Zeul îşi tinuse promisiunea. 

A fost nevoie de mai puţin de un an pentru a se decide 
soarta provinciilor orientale. În Italia, o conjurație instiga- 
toare a fost nimicită de către Mecena. Guvernatorii fideli 
lui Antonius au fost ucişi sau destituiti. Regii vasali pe 
care-i instalase au fost păstraţi în funcţii. În timpul verii 
anului următor, Octavianus zdrobeste ultimele tentative 
ale lui Antonius de a rezista în Egipt şi, la 1 august, intră 
în Alexandria. Antonius se sinucide. Cleopatra, amenin- 
tatä de Octavianus că va fi purtată în cortegiul triumfal, la 
Roma, se lasă, cu bună ştiinţă se crede, muşcată de o 
viperă. Pentru prima dată, lumea mediteraneeană, înţe- 
legându-se aici şi Egiptul, se găsea toată unificată în 
cadrul Imperiului. 


Capitolul al Ii-lea 


PRINCIPATUL LUI AUGUSTUS 


Íntreruptá de un asasinat, de cinsprezece ani de ráz- 
boaie civile si de mai multe lovituri de stat, sarcina pe care 
si-o fixase Caesar preluánd puterea rámánea neîndeplini- 
tă în momentul în care Octavianus putea în sfârşit să 
sărbătorească, în luna august a anului 29 î.Hr., triplul triumf 
care punea capăt luptei împotriva lui Antonius. Asumându-şi 
dictatura, Caesar întreprinsese o reorganizare totală a 
statului roman. Dar el nu avusese timp să-şi realizeze pro- 
gramul, al cărui prim punct îl constituia, aparent, consti- 
tuirea unui regim monarhic. Roma n-ar fi permis aşa ceva. 
Dar „liberatorii” n-au ştiut să restabilească republica şi, cu 
timpul, pe măsură ce proscriptiile şi luptele răriseră rân- 
durile în vechiul Senat, devenea din ce în ce mai evident 
că aristocrația tradiţională nu mai era în stare să-şi reia 
vechile responsabilităţi şi titlul care fusese dat triumvirilor 
(triumviri reipublicae constituendae, adică aproximativ: 
„triumviri cu putere constituantá") traducea urgenţa pro- 
blemei constituţionale. O dată terminat războiul, Octavia- 
nus avea, în sfârşit, mîinile libere pentru a da Romei insti- 
tuţiile pe care ea le cerea, şi se putea întrevedea că aces- 
te instituţii nu ar fi putut să fie cele de odinioară. 

În timpul anilor care precedaseră bătălia de la Actium, 
el luase deja mai multe măsuri care pregăteau terenul 
pentru viitor. Am spus cum se impusese ideea privind mi- 
siunea sa divină: fiu al divinului Caesar, favorit al lui 
Apollo, alesese, pentru sărbătorirea triumfului din 29 î.Hr., 
zilele consacrate lui Hercule, apelând astfel la patronajul 

eroului ale cărui ,munci" îi oferiseră nemurirea. Întemeind 
numeroase colonii de veterani în Italia şi în provincii, câş- 
tigase, pe de altă parte, şi o numeroasă clientelă. Co- 
mandant victorios, îşi însuşise triumfurile şi gloria militară. 
Nu exista în întreg statul roman, din nici un punct de ve- 
dere, un personaj care s-ar fi putut compara cu el şi noua 
,constitutie" ar fi trebuit să ţină seama de acest lucru. Este 
remarcabil faptul că niciodată Octavianus nu a încercat să 
traseze a priori cadrele regimului pe care înţelegea să-l 
întemeieze. Aparent, el nu avea nici o simpatie pentru teo- 
reticienii care, în trecut, imaginaseră utopice constituţii. 
Din acest punct de vedere el se arată ca un adevărat 
roman. Ceea ce se poate numi „constituţia” republicană 
nu era decât un ansamblu destul de puţin coerent de legi 
votate în epoci diferite, dintre care unele căzuseră în 
desuetudine, iar altele fuseseră modificate putin câte putin 
prin uzantá. Funcționarea sa fusese asigurată în practică 
de tradiţii, modificabile în permanenţă, desemnate destul 
de vag prin numele de mors maiorum (obiceiul strämo- 
şilor). Spiritul conservator al romanilor nu concepea deloc 
că se poate aduce o schimbare radicală practicilor verifi- 
cate prin utilizare şi pe care timpul le dovedise a fi agreate 
de zei, dar, totodată, simţul realităţii îi avertiza că aceleaşi 
practici trebuiau în mod fatal să se adapteze, de bine de 
rău, noilor condiţii impuse de evenimente. Instituţiile 
romane îşi dovediseră plasticitatea de-a lungul secolelor. 
Lor le cerea acum noul stăpân să fie armătura noului său 
regim. 

Începând cu lovitura de stat din 31 î.Hr., Octavianus 
ocupase în fiecare an magistratura consulară. Pe lângă 
aceasta, el era preşedintele Senatului şi şef suprem al 
statului. Aceste prerogative le împărțea, de altfel, cu cole- 
gul său, cel de-al doilea consul, dar acesta, care-i datora 

alegerea (sau mai degrabä numirea sa) fi era puternic de- 
votat. În termeni de drept, atribuţiile şi funcţiile legislative si 
executive ale consulilor rămăseseră neschimbate. În fapt 
continuitatea aceluiaşi consul an după an transformă aceas- 
tă magistratură într-un instrument de putere personală. 

În timpul Republicii, provinciile erau administrate de 
guvernatori, foşti consuli sau foşti pretori, investiţi cu o 
autoritate suverană, deopotrivă civilă şi militară, numită 
„imperium proconsular” După luna ianuarie a anului 27 
î.Hr., în momentul în care lui Octavianus îi este conferit 
titlul de Augustus, el restabileşte acest sistem şi redă 
Senatului gestiunea tuturor provinciilor, în afară de trei din- 
tre ele: Hispania, Gallia şi Syria, pe care le păstrează. 
Aceste trei provincii erau cele unde operaţiuni militare 
erau în curs de desfăşurare. Hispania, insuficient pacifi- 
cată, fusese, în timpul anilor anteriori, teatrul unor nume- 
roase revolte. La fel şi Gallia, unde trebuia în plus să se 
facă faţă şi incursiunilor barbare asupra frontierei Rinului. 
În fine, Syria era perpetuu ameninţată de invazia partilor, 
iar opinia publică nu abandonase încă speranţa de a 
răzbuna moartea lui Crassus. Aşadar pentru Augustus era 
amplu justificată reținerea acestor trei provincii delicate. 
Dar, mai ales, aceasta reprezenta avantajul de a-i conser- 
va acel imperium proconsular şi, în consecinţă, un coman- 
dament militar şi dreptul de a dispune de legiuni. 

Timp de patru ani, din 27 până în 23 î.Hr., autoritatea 
lui Augustus se întemeiază pe reuniunea în persoana sa a 
consulatului şi a imperium-ului proconsular. Astfel, el era 
stăpânul celei mai mari părţi a armatei, în calitate de „pro- 
consul” şi, în calitate de consul, el conducea politica 
externă a statului, potrivit avizului Senatului (convocat la 


29 Vezi introducerea ,p. 9 şi urm. (N.a.) 

iniţiativa sa). În calitate de consul, el mai avea si autori- 
tatea asupra celorlalte magistraturi si putea să prezinte în 
propria instanţă toate problemele pe care le dorea. 
Acestea erau puterile ,legale" ale lui Augustus înce- 
pând cu luna ianuarie 27 î.Hr. „Constituţia” însăşi nu fu- 
sese transformată. Consulatul şi proconsulatul rămâneau 
din punct de vedere juridic ceea ce fuseseră dintotdeau- 
na. Ceea ce era nou nu era faptul că un singur om aduna 
în mâna sa puteri care, în mod obişnuit, aparţineau unor 
personaje diferite — deoarece această concentrare nu era 
fără precedent în istoria romanilor, nu eră cu nimic şocant 
în faptul că un consul în exerciţiul functiunii era şi guver- 
nator de provincie, unde era reprezentat printr-un locote- 
nerit (/egatus) — inovaţia (şi anomalia) nu începea decât 
de la durata acestor puteri, şi mai ales aceea a consula- 
tului, reînnoit fără încetare, pentru că proconsulatele, ca şi 
în timpul Republicii, nu erau anuale, ci atribuite pe perioa- 
de variabile. În ziua în care Augustus s-ar fi decis să re- 
nunte la consulat ar fi trebuit restabilită constituţia repu- 
blicană. În actele oficiale, sistemul inaugurat în anul 27 
î.Hr. este desemnat cu larghete prin numele de res publi- 
ca reddita sau res publica restituta ceea ce înseamnă că pu- 
terea fusese „redată” legitimilor posesori, Senatul şi popo- 
rul Romei. Nu există aici nici o duplicitate: instrumentele 
puterii fuseseră restituite corpului politic, cel puţin în drept, 
dar se întâmpla că aceste instrumente erau conferite unui 
singur om, investit cu o misiune „excepţională” Istoria a 
cunoscut şi alte exemple de constituţii care pendulau între 
monarhie şi republică putând, după caz sau cerinţele mo- 
mentului, să servească unuia sau altuia dintre regimuri. 
Misiunea lui Augustus reieşea din mai multe elemente 
care nu erau de ordin juridic, ci de ordin istoric. În anul 32 
î.Hr., romani, italieni şi provinciali din provinciile occidentale 

prestaserä fatá de Octavianus jurámántul personal de 
fidelitate, prin care se legau de persoana acestuia pentru 
totdeauna. În plus, mulţi dintre provinciali, locuind într-una 
din coloniile fondate de Octavianus sau primind de la el 
dreptul de cetăţenie romană, se găseau printre ,clientii" 
săi şi îi datorau fidelitate după cum şi el trebuia să le 
acorde asistenţă şi protecţie. În sfârşit, Augustus era per- 
sonajul cel mai important în interiorul Senatului. El era 
investit cu cea mai mare auctoritas: era ascultat nu pentru 
că avea putere, ci pentru că păstra din acţiunile sale ante- 
rioare şi din succesul său o valoare preeminentă. Era 
princeps senatus, şef moral necontestat printre egalii săi 
şi fiecare dintre cuvintele lui, fiecare dintre sfaturile lui erau 
„exemplare”. Noţiunea de „Principat”, care ne apare astăzi 
de esenţă monarhică, era atunci mai ales aristocratică şi 
oligarhică. Ea s-a dezvoltat în cursul secolului al II-lea 
î.Hr., în timpul perioadei în care Senatul îşi exercitase pre- 
eminenta. Princeps senatus, adică personajul cu rangul 
cel mai înalt din Senat (în principiu cel mai în vârstă dintre 
vechii consuli) nu este preşedintele şedinţei (consulul în 
funcţie este cel care are iniţiativa de a convoca adunarea 
şi de a o prezida) ci acela care dă primul avizul său. Si 
acest prim aviz îmbracă o importanţă excepţională prin 
însuşi faptul că el constituie un fel de prezicere. Tot aşa în 
adunările populare votul primei centurii era în general 
urmat de al celorlalte. Devenind princeps senatus, 


30 Centuria prorogativa era trasă la sorti şi vota prima, influențând si 
votul celorialte centurii. Organizarea corpului civic roman pe centurii 
(unităţi militare, socio-politice şi electorale) şi categorii cenzitare era 
atribuită lui Servius Tulius, al şaselea rege al Romei. Existau 6 categorii, 
în funcție de cens, dintre care doar primele cinci erau chemate să poarte 
armele şi să plătească impozite către stat. Prima categorie cenzitară 
avea 80 de centurii de pedestraşi, cărora li se adaugau 18 centurii din 
vechii cavaleri, a doua categorie cenzitară avea 22 de centurii, a treia — 

Augustus este investit cu o autoritate moralá de naturá 
cvasireligioasá, analogá, de exemplu, cu aceea care, cu 
un secol mai înainte, îi apartinuse lui Scipio Aemilianus. Si 
nimeni, niciodată, nu-l bánuise pe Scipio Aemilianus de 
dorinta de a aspira la monarhie. 

În sfârşit, ultimul element al „puterilor” lui Augustus în 
interiorul acestei res publica restituta era averea sa. 
Succesor al Ptolemeilor în Egipt, poseda venituri imense, 
care nu erau vărsate tezaurului public (aerarium Saturni 
gestionat de Senat) ci visteriei sale particulare (fisc-ul). 
Aceste resurse îi permiteau să-şi asume sarcina îndeplinirii 
anumitor servicii publice în momentele dificile: de pildă, 
întreţinerea drumurilor, aprovizionarea Romei (annona) 
sau, cum făcuse Agrippa în anul 33 î.Hr., construirea unor 
aductiuni de apă. Din nou acest sistem nu este decât dez- 
voltarea unui obicei republican. În toate timpurile, generalii 
victorioşi, mai ales aceia care fuseseră onorati cu triumful, 
înapoiau poporului roman o parte din prada de război ce i 
se cuvenea sub formă de lucrări publice sau de jocuri. 
Aceste munera sau „cadouri” erau una din însărcinările pe 
care practica cutumiară le impunea magistraţilor şi marilor 
personaje ale statului. „Noblesse oblige”. Obiceiul acestor 
munera exista şi în cadrul municipiilor şi tuturor orăşelelor 
provinciale. Augustus nu putea să renunţe pentru sine şi 
este sigur că uriaşele sale resurse îi permiteau să dobân- 
dească, şi în acest domeniu, preeminenta şi să exercite 
un control eficient asupra uneia sau alteia din ramurile 
administraţiei publice pe care le dorea. 


20 de centurii, a patra — 30 iar ultima — 30 de centurii. De regulă, dacă 
votul din prima categorie cenzitară era unanim, se observă, printr-un 
Simplu calcul matematic, că se obținea deja jumătate plus unu din voturi, 
caz in care votul celorlalte centurii nu mai conta. (N.tr.) 

Se vede cá, după anul 27 î.Hr., ,principatul” lui Augus- 
tus putea sá se orienteze fie spre restaurarea republicii, fie 
spre o monarhie si cá rámásese fidel deopotrivá insti- 
tutiilor şi tendinţelor profunde ale regimului oligarhic, abolit 
în anul 49 î.Hr. prin lovitura de stat a lui Caesar. Statul 
roman conservă cele două instante fundamentale ale 
sale, Senatul si Comitiile (adicá adunárile electorale) cu o 
diferentá, totusi: functionarea lor era dominatä de prin- 
ceps, omul pe care zeii l-au desemnat ca îndrumător. 

Augustus putea să facă apel aici la o lucrare scrisă de 
Cicero în ultimii ani ai Republicii, De Republica: Cicero, 
care aspira personal să ajungă princeps senatus, descrie 
în această lucrare funcţionarea ideală a unei constituţii 
destul de apropiate de ceea ce se instaurase în 27 î.Hr. La 
baza acesteia exista concordia ordinum, adică acordul 
liber consimţit al primelor două clase ale statului, senatorii 
şi cavalerii. În această concordia rezida sursa puterii, dar 
această putere se exercita în mod egal, prin intermediul 
magistraţilor, aleşi de comiţii, adică de popor, şi sub con- 
trolul Senatului. Acesta din urmă, la rândul său, era con- 
dus de un grup restrâns de persoane eminente, cărora le 
aparţinea auctoritas. Caracterul oligarhic al unei aseme- 
nea constituţii este de netăgăduit. Funcționarea sistemu- 
lui se sprijină, în ultimă instanţă, pe valoarea personală, 
bunul simţ, patriotismul şi comportamentul dezinteresat al 
acestor principes, ei înşişi susținuți de „bunii cetăţeni”, 
optimates, adică, în practică, toti aceia a căror naştere, 
avere sau talent le conferă o responsabilitate şi o oarecare 


31 Despre stat, lucrare scrisă în anii 54-51 î.Hr., imitând textele filo- 
zofice greceşti, concepută ca un dialog imaginar, în şase cărţi, între 
Scipio Africanul cel Tânăr, Laelius şi Philus şi având ca temă dez- 
baterea privind cea mai bună formă de guvernare şi cel mai desăvârşit 
conducător. (N.tr.) 

influenţă asupra cetăţenilor lor. Aceşti „oameni buni” au 
obligaţii particulare (definite de Cicero în De Officiis??). Ei 
trebuie să servească drept călăuze întregului popor şi să 
muncească spre binele comun. Cicero doreşte să înlo- 
cuiască antica ierarhie fondată exclusiv pe naştere cu o 
alta care are la bază Virtutea, ceea ce înseamnă deopo- 
trivă puritatea intenţiei şi energia personală. Aici este ma- 
nifestă influenţa stoicismului, care recunoştea inegalitatea 
spiritelor. Lui Cicero îi place, în această doctrina aristo- 
cratică, să opună mulţimii de ignoranti (indocti sau stulti) 
câteva persoane de elită care posedă adevărata lumină şi 
care sunt capabile să conceapă şi să realizeze Binele. În 
timpurile eroice ale lui Zenon şi Chrysippos, stoicismul 
oferise sprijinul său principilor elenistici, străduindu-se să 
acţioneze asupra acelora pe care Soarta (Fortuna) îi 
investise cu putere şi să-i lumineze. În vremea lui Posei- 
donios, stoicismul călăuzise politica Rhodosului, ultima 
cetate „liberă” a lumii elenistice. Marii principes republicani 
ai secolului al II-lea, Scipionii şi prietenii lor, se raportaserá 
şi ei la stoicism şi ştim că, în tinereţea sa, Octavianus 
avusese ca profesor pe stoicul Athenodorus. Fără îndoială 
este puţin verosimil ca Octavian să fi apelat la sfaturile 
acestui profesor în 27 î.Hr., dar este plauzibil să-şi fi 
amintit de lecţiile lui de vreme ce „restaura” o republică 
aflată la jumătatea drumului dintre o oligarhie şi o monar- 
hie ,luminatä”. 


32 Despre îndatoriri, lucrare in trei cărţi dedicată in anul 44 î.Hr. fiului 
său Marcus, tratând ceea ce este util şi etic, precum şi compatibilitatea 
dintre cele două concepte. (N.tr.) 

După reorganizarea din 27 î.Hr., Augustus se hotărăşte 
sá stea deoparte, in maniera vechilor legislatori. El spera 
că în absenţa sa instituţiile pe care le oferise statului vor 
funcţiona mai liber. Spre mijlocul anului, pleacă în Gallia şi 
de acolo trece în Hispania. Lasă la Roma trei reprezen- 
tanti devotați: Agrippa, Mecena si Statillius Taurus. Ab- 
senta sa se prelungeşte până in 24 î.Hr., iar întoarcerea 
este salutată de Horaţiu: „Celui care i s-a spus nu de mult, 
o plebe, că e dus, ca Hercules, să culeagă lauri cu preţul 
vieţii, Caesar de pe ţărmul spaniol revine victorios, spre 
casa sa.” 

Întoarcere victorioasă, fără îndoială (cel puţin oficial, 
căci operaţiunile militare vor continua încă de-a lungul mai 
multor campanii), dar, chiar după mărturisirea poetului, o 
întoarcere nesperată. Augustus era bolnav. Se răspândise 
vestea morții sale. Începuse deja să se spună că noul 
Hercule, la reîntoarcerea sa din Occident, ar fi putut şi el 
„descinde în Infern” şi opoziţia începuse să nutrească 
speranţe. O conjurație sta să izbucnească în chiar antura- 
jul princeps-ului. Propriul său coleg la consulat pentru anul 
23 î.Hr., Terentius Varro Murena, frate vitreg* al lui Mecena, 
este acuzat pe neaşteptate, condamnat în absenţa sa şi în 
mod rapid executat. Augustus îşi ia un alt coleg, Cal- 
pumius Piso, un republican autentic, dar curând boala sa 
se inteteste cu violenţă şi iată cá pe Palatin se desfăşoară 
o scenă tragică. Augustus, mut, întins pe patul său, îi 
înmânează lui Piso dosarele secrete ale administraţiei şi 
întinde inelul sáu lui Agrippa. Nu oferă nici o altă indicație 


33 Ode, III, 14, 1-4. (N.a.) 


34 L. Licinius Murena, consul în anul 23 î.Hr., numit după adopţie 
A. Terentius Varro Murena. (N.tr.) 

dar gestul säu este clar: lui Piso fi revenea legal gestio- 
narea consulatului, la moartea colegului sáu; Agrippa va 
mosteni ceea ce constituia poziţia personală a lui Augustus, 
intreaga avere si, fárá indoialá, si imperium-ul proconsu- 
lar. Dar Augustus nu ascunde că şansele regimului său 
sunt încă firave. Dacă el dispare, care va fi auctoritas a lui 
Agrippa? Mai ales, ce va deveni acest sentiment al misiu- 
nii divine cu care el însuşi, şi prin excluderea oricărui altu- 
ia, era investit? Oare această misiune divină a luliilor, care 
tine de persoana lui Caesar, nu mai este decât o amară 
zeflemea? Zeii păreau că o trădaseră. 

Împotriva oricărei aşteptări, Augustus supravieţuieşte. 
Reţeta unui medic grec, Antonius Musa, se dovedeşte a fi 
un miracol. Câteva băi reci, efectuate la timp, îi redau lui 
princeps sănătatea. Opera putea să continuie. Dar această 
alarmă relevase lacunele şi pericolul sistemului. Se cuve- 
nea să se separe de acum încolo puterile principelui de 
cele ale celorlalţi magistrati ordinari, pentru a evita ca, în 
cazul disparitiei primului, colegul sáu la consulat sä fie 
chemat să-l înlocuiască. Continuând să existe constituţia 
republicană, autoritatea lui Augustus trebuia să fie nu inte- 
grată acesteia, ci suprapusă. Atât timp cât Augustus ar fi 
trăit, uniunea în persoana sa a puterilor „ordinare” şi a unei 
preeminente excepţionale nu prezenta nici un inconve- 
nient, dar eventualitatea morţii sale obliga la conştienti- 
zarea adevăratului caracter al regimului pe care-l fondase 
şi care nu era o monarhie ci o diarhie: de o parte, Senatul 
şi poporul, ca şi în timpul Republicii, şi de cealaltă, prin- 
cipele şi familia sa, exercitând o funcţie de reglare şi de 
control. Se presupunea că, atunci când unul din cele două 
elemente constitutive ale sistemului ar fi dispărut, Roma ar 
fi devenit, după caz, monarhie sau republică. Dar esenţa 

principatului o constituia coexistenta acestor elemente, 
într-un echilibru permanent ameninţat si permanent ocrotit. 

Pentru a separa mai tranşant propria sa putere de pu- 
terile magistraţilor tradiţionali, Augustus renunţă la a-şi 
mai reînnoi anual consulatul. În schimb, începând cu 1 iulie 
23 î.Hr., îşi atribuie „puterea tribuniciană”, adică nu numai 
inviolabilitatea personală, ci mai ales dreptul de veto asupra 
acţiunilor celorlalţi magistrati. Acest drept, pe care-l avu- 
sese până atunci în calitate de consul, trebuia păstrat sub 
o formă nouă. Or, un asemenea drept de veto (ius inter- 
cessionis) fusese creat odinioară pentru a proteja plebeii 
de acţiunile arbitrare ale magistraţilor patricieni. Fusese 
încredinţat tribunilor plebei, care deveniseră astfel protec- 
torii celor umili. La finele Republicii, tribunii plebei con- 
tribuiseră din plin la crearea unei agitatii demagogice şi la 
provocarea anarhiei în care se prăbuşise regimul. Augustus 
nici nu dorea, nici nu putea să acceadă la tribunat?* (unde 
ar fi avut colegi), dar el extrăgea din acesta tribunicia potes- 
tas, transformând-o în instrument de control asupra an- 
samblului vieţii politice. Această putere tribuniciană este 
atât de esenţială sistemului principatului încât, până la 
sfârşitul Imperiului, reînnoirea sa anuală la 10 decembrie va 
servi la datarea anilor fiecăreia dintre domniile ce vor urma. 

Pe de altă parte, pentru a conserva libera dispoziţie 
asupra forţelor militare, Augustus s-a investit cu imperium-ul 
proconsular nu doar în interiorul vreunei provincii, ci la 
nivelul întregului Imperiu, arogându-şi chiar la Roma impe- 
rium-ul militar, ceea ce era contrar întregii tradiţii. Aceasta 
îi dădea dreptul de a păstra trupe în capitală, acele cohorte 


35 Augustus nu putea fi ales tribun al plebei deoarece făcea parte, prin 
adopţie, din ginta patriciană a luliilor, iar prin legea consfiinţită (/ex 
sacrata) se stabilise, odată cu înfiinţarea acestei magistraturi, imposi- 
bilitatea patricienilor de a o ocupa. (N.tr.) 

„pretoriene”, chemate să aibă o anume greutate asupra 
sorții Imperiului. Se observă că reorganizarea din anul 
23 î.Hr. revenea la concesiile acordate în 27 î.Hr. Augus- 
tus crease pe lângă instituţiile „republicii libere”, o puter- 
nică maşină de despotism. Utilizarea acesteia depindea 
de persoana principelui. 


Alarma din anul 23 î.Hr. pusese, de o manieră acută, 
problema duratei regimului, adică practic a succesiunii lui 
Augustus. Pentru că în ultimă instanţă, preeminenta 
principelui în cadrul statului se baza pe investitura divină a 
gens lulia, succesorul lui Augustus nu putea fi decât un 
reprezentant al acestei familii alese, moştenitor al propriei 
sale divinităţi, la fel ca şi el care o moştenise pe aceea a 
lui Caesar. Dar zeii, până atunci, îi refuzaseră un fiu. O 
primă căsătorie, cu Claudia, fiica vitregă a lui Antonius, 
căsătorie impusă de veteranii lui Caesar ca gaj al bunei 
armonii dintre Octavianus şi Antonius, nici nu se con- 
sumase. La sfârşitul anului 40 î.Hr., Octavian se căsăto- 
reşte cu Scribonia, văduvă a doi consulari, care-i va naşte 
o fiică, pe lulia. Dar va divorța de ea în curând „dezgustat, 
zice el, de caracterul insuportabil al soţiei sale” şi, la 17 ia- 
nuarie 38 î.Hr., se căsătoreşte cu Livia Drusilla, care este, 
în acest scop, nevoită să-şi părăsească soţul, Ti. Claudius 
Nero, pe care-l iubea, şi de la care avusese deja un fiu 
(viitorul împărat Tiberius) şi aştepta un al doilea copil”. 
Octavianus se îndrăgostise de ea şi nimic nu l-a putut 


36 Claudia era fiica Fulviei din prima sa căsătorie cu P. Clodius Pulcher 


(N.tr.). 
37 Este vorba de Nero Claudius Drusus. (N.tr.) 

determina să-şi schimbe hotărârea, cel putin până la 
naşterea copilului care avea să fie un fiu. Sunt consultaţi 
pontifii asupra oportunității acestui mariaj. Răspunsul a 
fost că zeii nu se opun acestei uniuni. 

Dar mariajul cu Livia va rămâne steril, şi Augustus va 
trebui să caute un succesor în afara posterităţii sale direc- 
te. Nici el însuşi nu fusese fiul natural al lui Caesar; prin 
sânge nu era decât nepot de soră. Or, sora lui Augustus, 
Octavia, din nefericire soţie a lui Antonius, avusese trei 
copii dintr-un prim mariaj cu C. Claudius Marcelus, două 
fiice, Marcella Maior şi Marcella Minor, şi un fiu, M. Mar- 
cellus, născut prin 42 î.Hr. Spre acest tânăr îşi îndrepta 
Augustus privirile. Deja în anul 29 î.Hr. fusese inclus, 
împreună cu fiul său vitreg Tiberius, în alaiul triumfal din 
luna august, la dreapta unchiului său. Apoi, Augustus îl 
luase cu sine în campaniile împotriva cantabrilor (aşa cum 
şi el îl însoţise pe Caesar la Munda) şi, în anul 25 î.Hr., îi 
dăduse de soţie pe fiica sa lulia. De aceea părea evident 
pentru toţi că Marcellus este chemat să devină mosteni- 
torul lui Augustus. Horaţiu asociază într-o strofă inten- 
tionat ambiguă gloria lui Marcellus şi strălucirea astrului 
iulian (Sidus lulium din anul 44) care „străluceşte ca luna 
între două focuri mici”38. 

Marcellus este ales edil înainte de vârsta legalä® si 
jocurile oferite în numele său în luna septembrie, Ludi 
Romani”, cunosc o strălucire incomparabilă. În acelaşi 
timp Augustus îndepărtează din Roma, dându-i o misiune 
în Orient, pe mai vechiul său tovarăş de arme, Agrippa, 


38 Horaţiu, Ode, |, 12, 45 şi urm. (N.a.) 

39 Adică vârsta de 36 de ani stabilită prin lex Villia, în anul 180 î.Hr. 
(N.tr.) 

40 Ludi Romani, organizate în cinstea lui lupiter, aveau loc între 4 si 19 
septembrie. (N.tr) 

C. lulius 


lulia ~ Q. Pedius 


Atia ~ C. Octavius 
(158 î.Hr.) 


Octavia 


C. Claudius ~ - Antonius 
Marcellus 


Antonia Maior Antonia Minor 
~ L. Domitius ~ Nero Claudius 
Ahenobarbus Drusus 


Germanicus Claudius Livia 
(imparatul) lulia 


M. Claudius Marcella Marcella 
Marcellus Maior Minor 
(123 î.Hr.) 


FAMILIA LUI 


Caesar 


lulia ~ M. Atius Balbus C. lulius Caesar 
AUGUSTUS 
| 
Scribonia Livia ~ Ti. Claudius Nero 
| Drusilla 
lulia————— ~ Ti. Nero 
Claudius Claudius 
Nero Drusus 
- (imparatul) 
M. 
Vipsanius 
Agrippa 


C. Caesar L. Caesar lulia Agrippina ^ Agrippa 
(t4 d.Hr..) (t2 d.Hr..) Postumus 


AUGUSTUS 


cáruia nu-i plácea Marcellus si vedea cu melancolie cum 
se acumulează onoruri pe capul acestui tânăr. Augustus 
nu l-a adoptat încă pe Marcellus, dar totul lăsa să se 
înţeleagă că această adopţie nu avea să întârzie. Poate 
va fi proclamată la următoarele Jocuri Seculare, atât de 
mult aşteptate, încă din timpul păcii de la Brundisium, şi pe 
care Augustus se gândea cu seriozitate să le sărbăto- 
rească: noul ,secol”, anuntätor al Vârstei de Aur, ar fi tre- 
buit inaugurat în numele lui Marcellus. Profeţia vergiliană 
din 40 î.Hr. este, în sfârşit, pe punctul de a se realiza în be- 
neficiul nepotului lui Augustus. 

Din nefericire, după sărbătorirea Ludi Romani, Marcel- 
lus se îmbolnăveşte şi moare, către sfârşitul lunii octom- 
brie.a anului 23 î.Hr. Augustus trebuie să recunoască reali- 
tatea, zeii nu îi desemnaseră încă mostenitorul aşteptat, 
necesar pentru a asigura continuitatea şi chiar echilibrul 
principatului. Din momentul în care a putut să părăsească 
din nou Roma, reia totul şi de data aceasta se îndreaptă 
spre Orient. Dar pe când era încă în Sicilia, îl cheamă pe 
Agrippa, îl constrânge să divorţeze şi să se căsătorească 
cu fiica sa lulia, văduva lui Marcellus. În lulia stătea acum 
destinul uliilorlor şi, de această dată, zeii sunt favorabili. 
La interval de doi ani se nasc doi băieţi, Caius şi Lucius 
Caesar. Mai bine decât Marcellus, nepot de soră, aceşti 
nepoti de fiică sunt răspunsul evident al Providentei la lun- 
ga sa rugăminte. Atunci Augustus intră-n Orient şi foarte 
curând, în anul 17 î.Hr., celebrează Jocurile Seculare. 

La moartea lui Agrippa, în 12 î.Hr., Augustus îşi căsă- 
toreşte fiica cu fiul său vitreg, Tiberius, pe care-l obligă să 
divorţeze. Tiberius era însărcinat în principal cu suprave- 
gherea educaţiei celor doi tineri principi, Caius şi Lucius, 
pe care Augustus îi adoptase încă de la naşterea lor. Fiul 
Liviei se găsea cantonat în acelaşi rol de subaltern pe care 

îl avusese altădată Agrippa. În 6 î.Hr. Augustus îl asociază 
pe cinci ani la puterea tribuniciană şi-l trimite în Orient, aşa 
cum îl trimisese pe Agrippa în 23 î.Hr. Dar Tiberius, mai 
puţin docil decât acesta din urmă, abandonează întreaga 
activitate politică şi se retrage la Rhodos, într-un exil vo- 
luntar, dedicându-se în întregime lecturii şi studiului litera- 
turii. Astfel singurul concurent fiind îndepărtat de pe scena 
politică, Caius şi Lucius Caesar sunt acoperiţi de onoruri. 
Încă din anul 5 î.Hr. se ia hotărârea ca cel mai mare dintre 
nepoti, Caius, să primească, în 1 d.Hr., consulatul, înainte 
de vârsta legală“! şi ca, trei ani mai târziu, acelaşi lucru să 
fie făcut pentru fratele său. Aşteptând acest moment, ca- 
valerii romani îl salută pe Caius cu titlu de „Principe al Ti- 
neretii" (Princeps luventutis), titlu care aminteşte şi anunţă 
pe acela de Princeps Senatus. 

Pentru a completa pregătirea lui Caius şi „prezentarea” 
sa în faţa Imperiului, Augustus îl însărcinează, în calitate 
de consul desemnat, în 1 d.Hr., cu cu o misiune militară la 
frontiera Dunării, apoi îl trimite în Orient, unde tânărul 
principe are o întrevedere cu regele partilor. Dar, la putin 
timp după aceasta, pe când se pregătea să stabilească 
ordinea în Armenia, Caius este rănit în timpul unui asediu; 
stors de vlagä, el moare din pricina rănii, după mai multe 
luni de boală (21 februarie anul 4 d.Hr.). Lovitura este cu 
atât mai grea pentru Augustus cu cât celălat nepot murise 
la Marsillia, cu doi ani înainte (20 august anul 2 d.Hr.). 
Augustus atinsese vârsta de şaizeci şi şapte de ani şi 
problema succesiunii sale părea la fel de departe de 
găsirea unei soluţii ca şi în vara anului 23 î.Hr. 


^! Adică înainte de 42 de ani, vârstă stabilită prin aceeaşi lex Villia din 
180 î.Hr. (N.tr) 

Pentru a rezolva ín sfârsit situatia, Augustus proce- 
dează la două adoptii simultane, a lui Tiberius si Agrippa 
Postumus, fratele lui Caius si al lui Lucius Caesar, näscut 
în 12 î.Hr., după moartea tatălui lor. Adoptia lui Tiberius nu 
era, în ochii principelui, decât un expedient; condiţiile în 
care ea a avut loc sunt clar destăinuite de testamentul lui 
Augustus, ai cărui termeni ni i-a conservat Suetonius: 
„Deoarece o soartă crudă mi-a luat fii, pe Caius şi pe 
Lucius, Tiberius să fie moştenitorul meu, pentru jumătate 
şi a şasea parte...” Augustus nu putea mărturisi mai clar şi 
mai crud că avusese mâna forţată de destin. Dar adoptia 
simultană a lui Agrippa Postumus indica şi ea că înţelegea 
să pregătească viitorul: dacă el însuşi ar fi supravieţuit 
destul de mult pentru ca tânărul să ajungă la vârsta când 
putea să-l succeadă, Tiberius ar fi fost, încă o dată, elimi- 
nat. Dacă, dimpotrivă, Tiberius fusese chemat efectiv să 
devină stăpânul Imperiului, Augustus îşi luase o altă pre- 
cautie destinată să împiedice ca puterea să iasă definitiv 
din ramura lulia a familiei sale. Adoptându-şi fiul vitreg, îi 
ordonase să adopte şi el pe Germanicus care era, prin 
mama sa Antonia cea tânără, nepotul Octaviei şi care, în 
plus, se căsătorise cu una din surorile lui Caius şi Lucius 
Caesar, Agrippina cea Mare. În cel mai rău caz, Tiberius 
n-ar fi devenit decât depozitarul puterii imperiale şi „pre- 
destinarea” luliilor n-ar fi fost trădată. 

Dar, încă odată, calculele bătrânului împărat sunt deju- 
cate, poate de soartă, poate prin masinatiunile Liviei (pe 
care unul dintre cei de pe urmă nepoti ai ei, împăratul 
Caligula, avea să o numească „Ulyse în fustă”). Curând, 
Agrippa Postumus este trimis într-o insulă, invocându-se 
caracterul său brutal şi stupiditatea sa, care-i făceau impo- 
sibilă şederea la Roma. La începutul domniei lui Tiberius, 
el avea să fie executat. În anul 13 d.Hr., pe când simţea 

cá i se apropie sfârsitul, Augustus ia ultimele dispozitii 
posibile. Îl asociază deplin pe Tiberius la puterea sa, 
dându-i, prin lege, atribuţii egale cu ale sale. În 17 august 
anul 14 d.Hr., Augustus moare. La Roma, nici senatorii, 
nici poporul, nici soldaţii nu au ezitat nici un moment să 
presteze jurământul de fidelitate faţă de Tiberius, creând 
între ei şi acesta acea legătură personală pe care se baza 
auctoritas a principelui. Augustus este în mod oficial 
divinizat: principatul traversase fără incidente ultima încer- 
care — supravietuise creatorului său. 


Capitolul al III-lea 


LITERATURA ÎN VREMEA LUI AUGUSTUS 


Una dintre primele griji ale lui Mecena, tovarăşul lui 
Octavianus în aventura care avea să-i aducă pe amândoi 
în culmea puterii şi a gloriei, era de a atrage în preajma sa 
poeţii. Octavianus abia dacă depăşise primele dificultăţi 
ale acţiunii sale şi abia încheiase cu Antonius şi Lepidus 
alianţa triumviratului când deja îl întâlnim pe Vergiliu în 
intimitatea lui Mecena. La puţin timp după aceasta, fără 
îndoială în primăvara anului 38 î.Hr., Horaţiu, prezentat de 
Vergiliu însuşi, este cel care se alătură grupului, în care 
figurau deja scriitori ale căror opere nu ne sunt cunoscute 
deloc, dar care nu erau fără merit: L. Varius Rufus, Plotius 
Tuca, Quintilius Varus, Valgius Rufus. Înconjurând astfel 
pe Octavianus cu un cerc de oamnei de litere, Mecena nu 
făcea decât să urmeze o tradiţie deja veche. În urmă cu 
două secole, generalilor romani le plăcea să aibă aproape 
poeţi capabili să le cânte faptele de vitejie. „Austerul” Cato 
descoperise astfel pe Ennius şi-l detaşase cu greu de la 
comanda centuriei pe care o avea în Sardinia pentru ca el 
să se poată consacra întru totul poeziei. Acelaşi Ennius 
cântase, în poemul său Ambracia, faptele deosebite ale 
„patronului” său Q. Fulvius Nobilior la cucerirea acestei 
cetáti^?. Proconsulii romani imitau felul de a fi al cuceritorilor 


42 Cucerirea Ambraciei are loc în anul 189 î.Hr., în timpul războiului pe 
care Roma îl purta împotriva regatului seleucid (192-188 î.Hr.) şi care 
se va încheia prin pacea de la Apameea, prin care se consfinteste 
statutul de supraveghetor al Romei în ceea ce priveşte conflictele din- 
tre statele elenistice (N.tr.). 

elenistici, al lui Alexandru însuşi, care stia bine că gloria lui 
Ahile ar fi fost iluzorie dacá Homer nu ar fi fácut-o nemuri- 
toare. Treptat, fiecare dintre familiile aristocratiei romane 
îşi atrăsese oameni de litere însărcinaţi cu smulgerea din 
uitare a amintirii sale. Poeţii se alăturau filozofilor în casa 
nobililor: poeţi greci, adesea, ca Archias sau Philodemos 
din Gadara, ale căror nume au rămas ataşate celor al lui 
Cicero şi al epicureicului Piso, dar şi poeţi latini, pe care 
guvernatorilor le plăcea să-i poarte cu ei atunci când ple- 
cau spre vreo provincie îndepărtată. Astfel, Caius Memmius, 
prietenul lui Lucrețiu, a luat cu sine până în Bithynia, în a 
sa „cohortă pretoriană” pe poetul Catullus. Dacă în aparenţă 
Mecena nu făcea decât să se conformeze unei mode deja 
vechi, el a avut nu numai abilitatea de a-şi atrage în jurul 
său scriitorii cei mai străluciți ai secolului său, dar a ştiut şi 
să le coordoneze geniul şi să-l pună în serviciul „revoluţiei 
spiritelor”, indispensabilă pentru ca revoluţia politică la 
care lucra Octavianus să reuşească. 

Pe bună dreptate se poate întreprinde un demers inte- 
rogativ asupra coincidentei curioase care a făcut ca seco- 
lul lui Augustus să fie epoca clasică a literaturii latine. Si, 
fără îndoială, acţiunea personală a lui Augustus sau a lui 
Mecena nu ar explica suficient înflorirea magnifică a poe- 
ziei care s-a manifestat atunci: nimeni nu se gândeşte să 
nege că aceasta a fost îndelung pregătită în timpul ge- 
neraţiilor precedente si cá Augustus nu a avut decât feri- 
cirea de a veni într-un moment în care literatura latină tre- 
buia să atingă apogeul. Există aici, în bună măsură, una 
din acele fericite întâmplări care pare să sfideze orice efort 
de analiză critică. Suntem obligaţi să constatăm, în fine, 
că această „epocă de aur” a poeţilor a durat mai puţin decât 
domnia lui Agustus şi că a început înainte de Actium. 
Primele opere ale lui Vergiliu sunt contemporane cu ultimii 

ani ai lui Caesar, iar Vergiliu a murit în anul 19 î.Hr., cu mai 
mult de treizeci de ani înaintea lui Augustus. Propertiu 
dispărea, fără îndoială, prin anul 15 î.Hr., Horaţiu moare în 
anul 8 d.Hr., în acelaşi an cu Mecena, iar sfârşitul domniei 
lui Augustus se găseşte lipsit de alte mari nume. Coinci- 
denta nu este deci totală si, de asemenea, este sigur că 
cei mai mari poeţi ai secolului atinseseră deja vârsta adul- 
tă, dacă nu chiar şi maturizarea lor literară înainte ca re- 
volutia politică a lui Augustus să se săvârşească. Vocatia 
lui Horaţiu, cele ale lui Vergiliu, Propertiu, Tibu nu datorea- 
ză nimic nici lui Mecena, nici lui Octavianus; simpla com- 
paratie a datelor ne determină să constatăm că maturi- 
zarea literară a secolului este contemporană cu exact anii 
în care Octavianus şi prietenii săi cuceresc puterea po- 
litică: în literatură, ca şi în politică, anii cei mai importanţi 
ai secolului sunt aceia care preced triumful lui Augustus. 
În ultima parte a domniei sale, acesta din urmă nu face 
decât să culeagă roadele trecutului. 

Dar dacă, pentru toate aceste motive, nu se poate 
intenţiona explicarea lui Vergiliu şi a lui Horaţiu prin 
Augustus şi Mecena, nu e mai puţin adevărat că cele două 
evoluţii au mers mână în mână şi rămâne posibil aşadar 
ca aceiaşi factori să fi acţionat şi asupra uneia şi asupra 
alteia, dacă este adevărat, aşa cum am încercat să 
demonstrăm, că revoluţia politică a lui Augustus nu a con- 
stat în simpla cucerire brutală a puterii de către o facțiune 
ambițioasă, ci şi în „repunerea în ordine" şi redescoperirea 
anumitor valori spirituale esenţiale sufletului roman. Este 
sigur că anterior întâlnirii cu Mecena, Vergiliu era un 
„cezarian” Foarte frumoasa a treia Eglogă, care cântă 
moartea şi apoteoza lui Caesar, şi care a fost compusă 
foarte probabil prin anul 42 î.Hr., în timpul primei recon- 
cilieri dintre Antonius şi Octavianus, nu este o operă de 

„propagandă” si nu datorează nimic lui Mecena. În ea 
Vergiliu exprimă doar credinţa sa în misiunea divină a lui 
Caesar, erou ,pacificator”, mort prea devreme pentru a 
putea să ducă până la capăt sarcina sa, dar însoţit de 
regretele întregii naturi şi de recompensarea prin nemu- 
rire. Egloga a IV-a, scrisă doi ani mai târziu, nu face decât 
să reia teme înrudite: secolul care urma să se nască 
vedea triumful păcii, graţie concordiei stabilite în sfârşit 
între cei doi moştenitori ai lui Caesar. Nici Antonius, nici 
Octavianus nu aveau puterea de a provoca această 
credinţă mesianică ce se manifestă în poem. Această cre- 
dintä există în afara lor, ea îşi are originile în convingeri 
foarte vechi şi în doctrine elaborate demult. Că aceşti doi 
oameni politici — mai ales Octavianus, sfătuit de Mecena 
— căutaseră să profite de atare entuziasm, este sigur, dar 
este foarte îndoielnic ca unul sau altul dintre ei să fi 
comandat poetului acest cântec de speranţă. Chiar faptul 
că poemul este dedicat lui Pollio, partizan ostil lui 
Antonius, dar a cărui atitudine în timpul păcii de la Brun- 
disium nu este lipsită de ambiguitate, ne interzice să gân- 
dim că Vergiliu este, în acest contex, instrumentul lui 
Octavianus sau al grupului său. Dimpotrivă, se pare că, 
alegâdu-l pe Asinius Pollio, dorise să evite părtinirea vre- 
unuia dintre cei doi protagonişti: cezarian convins, Vergiliu 
este purtătorul de cuvânt al unei opinii independente şi nu 
se ataşează încă de nimeni. 

Această independenţă a poeţilor grupaţi în jurul lui 
Mecena este poate trăsătura cea mai remarcabilă din 
întreaga perioadă. Mecena şi-ar fi dorit ca măcar unul din- 
tre ei să cânte faptele de vitejie în război ale lui Octavia- 
nus. Influenţa sa se ghiceşte în scuzele pe care pe rând i 
le adresează Vergiliu, Horaţiu şi Propertiu. Alţii să com- 
pună, spun ei, opera aşteptată. Cât îi priveşte pe ei, muza 

lor este prea firavä, inspiraţia lor prea mică: în vremea 
când scria Bucolicele, Vergiliu pretindea că aceste 
subiecte atât de mari nu convin deloc unui fluier de cio- 
ban, mai târziu el va schița planul unui „templu al lui 
Octavianus”, dar lucrul cel mai bun este de a se scuza şi 
de a se întoarce printre ţărani. În sfârşit, pe când va porni 
să scrie o epopee, îşi caută subiectul în timpurile eroice, 
anterioare chiar fondării Romei. De trei ori poetul n-a 
ascultat de ordinele lui Mecena. Horaţiu are scuze mai 
simple. Talentul său nu se potriveşte decât poemelor 
uşoare. Ştie să laude dragostea, vinul, timpul liber, bolta 
de viţă sau să moralizeze comportamentele ridicole ale 
contemporanilor săi. Şi, în timp ce Augustus îi cerea în 
mod oficial să se pună în serviciul său şi să îndeplinească 
pe lângă el funcţia de secretar, el va refuza, mărturisind 
fără ocolişuri, că preferă domeniul său sabin onorurilor de 
la curte. În ceea ce-l priveşte pe Propertiu, în care Mecena 
îşi pusese de asemenea speranţe, nu se arată nici el mai 
docil: oare cum să îndrăznească el, care nu cunoaşte decât 
luptele cu dragostea, să-şi forţeze talentul spre a cânta 
războiul? Zeul din Cynthus^, Apollo, n-ar fi permis-o, şi este 
mai bine să tacă decât să compună o operă nedemnă de 
subiectul său. Aşadar, dacă Mecena avea ambiția de a 
dirija poeţii din grupul său, trebuie s-o mărturisim că n-a 
reuşit din plin şi că literatura din vremea lui Augustus nu a 
văzut născându-se epopeea politică pe care o dorea şi 
care ar fi trebuit să celebreze victoriile principelui. Cu 
câţiva ani mai înainte, Cicero învățase pe cont propriu cá 
este anevoios să constrângi inspiraţia poeţilor şi el, care 
şi-ar fi dorit atât de mult să se compună un poem eroic 
despre gloria consulatului său, trebuise să se resemneze 


43 Cynthus — munte în insula Delos, patria lui Apollo. (N.tr.) 

a întreprinde el însuşi acest efort. Singurele epopei care 
fuseseră cândva scrise pe teme contemporane, Războiul 
Alexandriei de Rabirius şi Istoria Romană (Res Romanae) 
de Cornelius Severus, sunt opere minore, curând uitate, şi 
care nu au adăugat multe gloriei lui Augustus. 

Cu toate acestea, dacă prietenii poeţi ai lui Mecena 
refuză să accepte orbeşte dispoziţia protectorului lor, 
aceasta nu înseamnă că acţiunea lui fusese neglijabilă. 
Ea se exercita mai întâi la nivel material. Vergiliu şi 
Propertiu fuseseră ruinati de războaiele civile. Primul pier- 
duse (fără îndoială) domeniul său familial în Gallia Cisal- 
pină, al doilea pe acela pe care-l poseda aproape de 
Asisium (azi Assisi), în Umbria. Horaţiu fusese deposedat 
de modesta agoniseală pe care o mostenise de la tatăl 
său, libert din Venusia, în Apulia; atras, pe când se afla la 
Atena, în partida lui Brutus şi Cassius, participase la ziua 
nefericită de la Philippi, împotriva lui Antonius şi a lui 
Octavianus. De la reîntoarcerea în Italia, ducea o viaţă 
retrasă şi săracă, lucrând pe post de copist (scriba) în 
birourile chestorilor şi vărsându-şi ranchiuna în mici piese 
satirice de o rară violenţă. Tuturor Mecena le-a adus secu- 
ritate şi îndestulare. Le-a dat, în plus, lucruri mai pretioa- 
se, prietenia sa şi sentimentul demnităţii lor. De multe ori 
Horaţiu insistă asupra nobletei si cordialităţii reale a 
relaţiilor din interiorul grupului. Aici nu exista nici o rivali- 
tate, nici o gelozie secretă care sunt atât de frecvente în 
cluburile literare. Ceea ce Mecena dă unuia, nu ia de la 
celălalt. Din partea „stăpânului” nici o condescendentá, ci 
respectul absolut al libertăţii personale. Mecena era un 
cavaler, el nu descindea dintr-o familie senatorială şi toată 
viaţa sa a refuzat să intre în Senat. Era, din partea sa, mai 
puţin un semn de modestie autentică, cât mai mult o 
dovadă de orgoliu care îl îndemna să rămână deoparte, 

să-şi creeze o situaţie unică. Regatul strămoşilor săi nu 
mai exista, Arretium, cetatea lor, nu mai era decât un 
municipiu roman printre altele; totuşi Mecena păstrează 
spiritul regal: profund aristocrat, se complace în a scrie mici 
poeme hermetice din care câteva versuri au fost conser- 
vate de Seneca şi care mărturisesc un ton diferit de cele 
pe care le compuneau prietenii săi. Înnăscuta sa delica- 
tete îl punea în relaţie cu aceştia şi simpla sa prezenţă era 
suficientă pentru a alunga orice rivalitate şi orice gelozie. 
Aşadar, personalitatea lui Mecena explică, în mare 
parte, una din caracteristicile esenţiale ale literaturii din 
timpul lui Augustus şi poate cea care a contribuit cel mai 
mult la transformarea ei în literatură clasică: sensul mă- 
surii şi al gustului. Primele piese ale lui Horaţiu, Epodele, 
fiind, în majoritatea lor, anterioare intrării poetului în grup, 
conservă încă, prin verva şi prin violenţa lor, o savoare 
populară pe care nu o vom mai găsi în acelaşi grad în 
operele posterioare. Geniul natural al lui Horaţiu îl va purta 
pe acest italic din sud la pictura cea mai vie şi cea mai 
realistă. În mod spontan, el este continuatorul lui Lucilius 
care, cu un secol mai înainte, inaugurase satira literară. 
Dar pe când Satirele lui Lucilius (atât cât putem să ne dăm 
seama din fragmentele păstrate) rămâneau aproape de 
originea lor populară şi trădau sorgintea italică, Satirele lui 
Horaţiu simulează un ton de bună companie şi însăşi li- 
bertatea cuvintelor rămâne măsurată. Lucilius scria repe- 
de, dar stilul său era deteriorat de superficialitate. Horaţiu 
cere mai mult muncii sale şi lui îi datorăm maximele la care 
se raportează toată epoca clasică despre necesitatea de 
a-şi şlefui şi desăvârşi opera. Fără nici o îndoială, aristo- 
cratul Mecena nu este străin de această nevoie de per- 
fectiune, ideal comun tuturor scriitorilor din grupul său, şi 
în numele căruia Vergiliu, în ajunul morţii sale, survenită 

inainte de a putea sá corecteze Eneida, va cere sá i se 
distrugá opera. 

Activitatea lui Mecena, s-a vázut, se exercitá de o 
manieră subtilă şi diversă; nu a fost deloc o „dictatură a 
literelor”, intransigentă şi autoritară, impunând ordine ca 
un modern „ministru al propagandei” Prietenii săi i-au 
suferit influenţa, aceasta este de netăgăduit, dar poate 
adesea fără ştirea lor. În ultimă instanţă, această influenţă 
constă mai ales într-o dorinţă de a considera poetul ca pe 
o fiinţă excepţională, care trebuie protejată, eliberată de 
necesităţile sordide ale vieţii, redat lui însuşi, şi căruia i se 
cere, în schimb, să dea expresie eternă sentimentelor şi 
ideilor pe care alţi oameni nu dovedesc că le au şi nu le 
concep decât într-o manieră obscură şi imperfectă. Acest 
titlu — de „mediator de ideal” — sub care poetul îşi va găsi 
locul în Cetate, îi va aduce consacrarea supremei 
Frumuseti. Ca toţi cei care erau cei mai buni dintre romani, 
Mecena are un deosebit respect pentru Grecia. El ştie 
bine că adevărata grandoare a acesteia a venit în trecut 
de la poeţii şi artiştii ei si că nimic nu este durabil fără fru- 
musete: opera politică a lui Augustus, oricât de genială ar 
fi ea, n-ar scăpa, ea însăşi, legii comune; ar fi destinată să 
piară dacă nu-şi va lega soarta de singurele creaţii umane 
capabile să traverseze secolele. Mecena se arată, până la 
urmă, destul de indiferent la faptul că poeţii refuză să-l 
preamărească pe Augustus în versurile lor, i se pare sufi- 
cient dacă se găseşte în aceste versuri nu un elogiu fätar- 
nic la adresa stăpânului, ci un spirit al ,revolutiei" augus- 
tane care depăşeşte cu mult chiar persoana lui Augustus 
şi-şi extrage inspiraţia din sentimentul cvasireligios faţă de 
grandoarea Romei şi misiunea divină a acesteia. 

Există mai cu seamă o operă care domină secolul lui 
Augustus şi-l exprimă, o operă care, abia publicată, era deja 
clasică, pe care scolarii o învățau pe dinafară, si din care 
mâini stángace au mâzgălit versuri pe toate zidurile, până 
în cetățile cele mai îndepărtate ale Imperiului. Este vorba de 
Eneida lui Vergiliu. Epopeea fusese începută la puțin timp 
după bătălia de la Actium si, fără îndoială, la cererea lui Me- 
cena, poate chiar a lui Augustus. Georgicele dovediseră că 
geniul lui Vergiliu se simțea în largul său în epopee si că 
epopeea rămânea marele gen prin excelență, cel care, 
începând cu Homer, oferea imortalitate în mod infailibil. 
Compunerea Eneidei, începută prin 29 î.Hr. si întreruptă în 
anul 19 î.Hr. de moartea lui Vergiliu, înainte de a fi desă- 
vârşită, este contemporană cu formarea Principatului, iar 
Augustus, clädindu-si edificiul său politic, se interesa de 
scrierea poemului. Pe când se găsea în Hispania, îi scria lui 
Vergiliu să-i trimită noi pagini din a sa Eneida. Vergiliu se 
scuza pretextând enormitatea sarcinii la care se înhămase. 
Dar Augustus devenea nerăbdător şi îi cerea să se gră- 
bească, ca şi cum soarta regimului ar fi depins de prompti- 
tudinea poetului. Cu greu se poate crede că era vorba doar 
de o nerăbdare a literatului. Este sigur că Augustus conta 
ca Eneida să-l ajute în reorganizarea puterii. 

Într-adevăr, poemul prezintă justificarea mitică a voca- 
tiei luliilor: un faimos pasaj din /liada înregistrase odinioară 
promisiunea solemnă făcută de zei lui Enea. După dis- 
trugerea Troiei şi sfârşitul semintiei lui Priam, puterea 
avea să-i revină lui şi descendenților săi, care trebuiau să 
obţină Imperiul lumii. Exista şi o veche credinţă, persis- 
tentă chiar si la Roma, dar şi în alte regiuni ale Italiei, 
potrivit căreia profeția homericá îşi găsise împlinirea în 

extraodinara soartă acordată de zei romanilor. Tradiţia 
dorea, într-adevăr, ca cetatea să fie întemeiată de Enea 
însuşi, scăpat din Troia si venit în Italia însoţit de câţiva 
tovarăşi. Vergiliu nu inventează această legendă, care 
fusese deja dezvoltată de Naevius, în epopeea sa despre 
Războaiele punice şi care recupera verosimil amintirea 
anticelor migrații din est înspre vest, survenite, poate, spre 
finele mileniului al Ilea î.Hr. Oricare ar fi originile si 
formele diferite pe care le-a îmbrăcat legenda, subiectul 
ales de Vergiliu avea avantajul de a uni Roma imperială cu 
trecutul cel mai îndepărtat şi cel mai prestigios din lumea 
elenă. Iliada, despre care s-a spus pe bună dreptate că 
este Biblia gândirii greceşti, era astfel garantá a măreției 
romane; romanii încetau a fi cuceritori avizi, stăpâni ai uni- 
versului doar prin forţa armelor, pentru a deveni instru- 
mentele unui Destin sau, dacă se preferă, ale unei Pro- 
vidente, desfăşurându-şi planurile pe mai bine de zece 
secole. Dominația pe care ei o exercitau asupra cetăților 
greceşti nu mai era decât o revanşă justă, cucerirea şi 
devastarea Corintului expiau ruinarea Troiei şi moartea 
nelegiuită a lui Priam. La fel, toată ura învingătorilor deve- 
nea justificată. Dacă o asemenea „justificare” a cuceririlor 
romane are pentru noi un caracter iluzoriu (căci este dificil 
de considerat epopeile altfel decât jocuri gratuite ale 
poeţilor), ea nu apărea la fel în ochii anticilor, pentru care 
Istoria şi Mitul nu erau separate de frontiere tranşante: 
Achile era la fel de real ca şi Hannibal, Philopoemenos 
sau Alexandru, ca şi Agamemnon sau Menelaos. Epopeea 
vergiliană, dând o formă perfectă acestor tradiţii, grava, 
într-un fel, pentru totdeauna, ca o lecţie de istorie de neui- 
tat, descrierea evenimentelor care legitimau Imperiul. 
Vergiliu răspundea astfel la una dintre principalele pre- 
ocupări ale lui Augustus. La fel cum Georgicele fuseseră 

un instrument puternic al reconcilierii Romei cu Italia“, la 
fel Eneida trebuia sá serveascá reconcilierii celor douá 
jumătăţi ale Imperiului. În mai multe rânduri, în timpul 
războaielor civile, se părea că lumea romană tinde să se 
separe în două jumătăţi: de o parte, provinciile occiden- 
tale, de alta, vechile regate elenistice. Cele trei mari bătălii 
care restabiliseră unitatea compromisă, Pharsalos, Philippi 
şi Actium, se desfăşuraseră la linia de frontieră, în punctul 
de întâlnire dintre Orient şi Occident. Oare cât timp ar mai 
fi reuşit Roma să menţină balanţa între cele două zone, 
separate de atât de multe motive diverse, diferenţa de lim- 
bă, de civilizaţii, tradiţii politice, credinţe religioase? Trebuia 
dovedit cu orice preţ lumii greceşti că Roma nu era străină 
de fenomenul elenismului, ci îi era ataşată prin comunitatea 
de origine şi de cultură. Din acest punct de vedere, filiatia 
troiană se revela în mod particular prețioasă, dacă se putea 
arăta că Roma, ca şi cetăţile greceşti, izvorâse din această 
comunitate spirituală antică, descrisă de Homer. La fel, în 
numeroase rânduri, Vergiliu insistă asupra legăturilor care-l 
unesc pe Enea de unul sau altul dintre regii greci, motiv 
pentru care, fără îndoială, a imaginat, în cartea a VIll-a a 
poemului său, frumosul episod al lui Evandru. 

Enea, plecat din Troia şi rătăcind interminabil pe mare, 
va ajunge în final să debarce în Latium, la gurile Tibrului. 
La început este bine primit de localnici şi de bătrânul lor 
rege, Latinus, dar ura lunonei ridică împotriva lui ostilitatea 
unei părţi a populaţiei, în urma unui nefericit incident, şi un 
război se prefigurează. Enea trebuie să-şi găsească aliaţi. 
Nu ştie cui să ceară ajutorul atunci când o viziune îi 
ordonă să urce pe cursul fluviului până va întâlni o cetate 


+ Termenul de Italia este folosit in sens geografic, în fapt este vorba 
despre populaţiile italice. (N.tr.) 

grecească. Supunándu-se, Enea porneşte în călătorie si 
ajunge curând pe locul de întemeiere a viitoarei Rome. 
Acolo, el este primit, cu toată prietenia, de regele Evandru, 
un arcadian alungat odinioară din patria sa şi care fondase 
cetatea Palanteea. Aceasta era o cetate esenţial grecească, 
ea ocupa colina natală a lui Augustus, Palatinul unde, 
înainte chiar de fondarea Romei, se bănuia că există deja 
amplasarea predestinată a celei care va deveni Regina 
Cetätilor. Or, se întâmpla că, odinioară, Evandru fusese 
oaspetele lui Anchise, tatăl său. Cei doi reînnoadă mai 
vechi legături sacre, săvârşesc un sacrificiu solemn închi- 
nat lui Hercules, deopotrivă erou grec şi erou roman. 
Evandru îi promite lui Enea că-i trimite un contingent de 
călăreţi, în fruntea căruia îşi pune propriul fiu, pe Pallas. În 
momentul plecării, bătrânul rege are presentimentul că 
Pallas nu se va mai întoarce. Totuşi, el nu ezită câtuşi de 
puţin. Alianţa arcadienilor şi troienilor va fi pecetluită prin 
sângele tânărului: ura izvorâtă din luptele în jurul Troiei, nu 
este fatală acestor două semintii. Existase în trecut o 
vreme în care cele două neamuri îşi uniseră forţele 
împotriva populațiilor barbare. Evandru si Enea reprezintă 
civilizaţia, ordinea, sensul legii, pietatea — tot ceea ce 
Roma a adus lumii, în egală măsură cu cetăţile greceşti. 
Poemul conţine ca pe un imbold secret continuarea 
sarcinii începute în timpuri legendare: departe de a 
înăbuşi elenismul, Imperiul nu face decât să exalte în el 
sensul veritabilei sale misiuni. 

Dar, alegându-şi ca personaj pe Enea, Vergiliu avusese 
încă un plan. Enea, fiul zeiţei Venus si al lui Anchise, era 
strămoşul gintei /ulia, din care descindeau Caesar şi 
Augustus. Din căsătoria lui Enea cu Creusa se născuse 


45 Potrivit legendei, Creusa este fiica Hecubei şi a lui Priam, regele 
Troiei. (N.tr.) 

un fiu, numit de poemele homerice Ascanius, dar pe care 
tradiţia italică îl cunoştea sub numele de /ulius. Acest copil 
este cel care a fondat cetatea Alba Longa, metropola 
Romei şi patria lui Romulus şi Remus. Ascanius devenise 
la rândul său strămoşul unei lungi linii de urmaşi, al cărei 
ultim reprezentant fusese Caesar. Astfel, promisiunea 
făcută de zei lui Enea îşi găsea deplina îndeplinire în prin- 
cipatul lui Augustus: fără îndoială, într-un anume sens, toţi 
romanii erau „fiii lui Enea”, dar fiul din Enea prin excelenţă 
era Augustus, a cărui misiune personală era, în cele din 
urmă, garantată de profeția homerică. Ne imaginăm ne- 
răbdarea pe care o dovedea Augustus, spre anul 23 î.Hr., 
pe când încerca să întemeieze principatul său pe o conti- 
nuitate a unei dinastii: era indispensabil ca poemul să vină 
să justifice fondarea acesteia. Adoptia lui Marcellus şi ce- 
lebrarea Jocurilor Seculare trebuiau să coincidă cu publi- 
carea operei chemate să ilumineze această politică dinas- 
tică şi să-i dea garanţia supremă a Revelatiei. Scriind 
Eneida, Vergiliu nu-şi trăda propriile convingeri: rămânea 
fidel misticii cezariene, care animase deja Egloga lui 
Daphnis, şi poate de aceea, din pricina sincerităţii sale 
profunde, el a servit atât de bine intentiilor lui Augustus şi 
a contribuit la a-i da destul de solide fundamente spirituale 
regimului imperial. 


Când Eneida nu era incá decát un proiect, Propertiu 
anunta deja lumii spunánd: ,latá cá se naste o operá mai 
mare decât /liada”. Si, câţiva ani mai târziu, el însuşi 
pornea să compună o serie de poeme relevând aceeaşi 
sursă de inspiraţie. Cu toate acestea, până atunci, Ele- 

giile sale páreau indepártate vizibil de stilul epic. Cele trei 
cárti pe care le publicase contineau doar un strigát pre- 
lung de pasiune: pasiune adesea fericitá, cel mai frecvent 
dureroasă, pentru o libertà pe care o desemnează sub 
numele de Cynthia. Si iată cá, începând cu anul 20 î.Hr., 
în cursul anilor de „cotitură” ai regimului, inspiraţia sa se 
modifică: de acum încolo el va mai cânta doar vechile le- 
gende romane. Dar nu le alege la întâmplare. Toate se 
raportează la temele esenţiale ale ideologiei lui Augustus. 
De aceea primul poem din cartea a IV-a este consacrat 
Palatinului, colina sacră a noului regim: acolo Romulus 
luase auspiciile înainte de Întemeiere şi-şi clădise lăcaşul 
sărăcăcios, tot acolo s-a născut Augustus şi se ridică 
templul divinului său protector, Apollo. Tocmai poemul de 
mijloc al cărţii, al şaselea, va celebra acest sanctuar 
augustan prin excelenţă. Vedem aici zeul lovind cu 
săgețile sale corăbiile lui Antonius, în apele de la Actium; 
îl putem auzi profetind şi promițând lui Augustus, „mai 
mare decât înaintaşii săi troieni”, victoria şi, prin ea, 
Imperiul lumii. Această creaţie (posterioară anului 20 
î.Hr., pentru că face referire la predarea de către parti a 
stindardelor lui Crassus“, care datează din acest an) este 
aparent destinată să pregătească Jocurile Seculare din 
anul 17 î.Hr., care au fost celebrate într-o atmosferă pe 
deplin apollinică. 

În cartea a IV-a a lui Propertiu se găsesc şi alte aluzii la 
preocupările lui Augustus. De pildă, foarte frumoasa 
elegie a Tarpeiei nu se explică decât în perspectiva misticii 
cezariene. Tarpeia, trădătoarea Romei, îi arată frumosului 
Tatius, regele sabin, intrarea în citadelă şi, totuşi, Tarpeia 
devine o eroină naţională. Greşeala sa a permis fondarea 


46 Pierdute în bătălia de la Carrhae, în 53 î.Hr. (N.tr.) 

unei regalitäti duble, deopotrivă sabină şi romană, si 
venirea la Roma a regilor din familia Marcia (Marcii 
Reges), strămoşi din partea mamei ai lui Caesar, precum 
amintise odinioară dictatorul însuşi, rostind elogiul fune- 
rar al mătuşii sale lulia: „Prin ginta luliilor, zisese Caesar, 
familia noastră descinde din Venus şi din zei, prin Marcii, 
ea are în vine sângele regilor” Elegia lui Propertiu ilus- 
trează această dublă pretenţie şi se străduieşte, aşa cum 
făcea şi Iliada, să descifreze în trecutul cel mai îndepărtat 
al Romei „personajele” care anunţă şi garanteză prezen- 
tul. Dar Propertiu nu uită deloc că talentul său îl face să 
zugráveascá mai ales mişcările sufletului şi toate nuanțele 
iubirii. Or, se întâmplă că Augustus vrea să reformeze 
moravurile şi să repună în termeni de onoare sentimentele 
familiale. Două elegii vor fi, prin urmare, consacrate să 
cânte o dragoste legitimă, mişcătoarea scrisoare a 
Arethusei către Lycotas şi elogiul Corneliei. Prima este 
adresată de o tânără romană — al cărui nume real este 
ascuns de pseudonimul grec Arethusa — soţului său, pe 
care poetul îl numeşte Lycotas şi pe care cerinţele unei 
cariere militare îl vor îndepărta prea mult timp de ea. Toată 
tandretea pe care poetul o împrumutase odinioară Cynthiei 
se regăseşte în sufletul acestei tinere femei, dar este o 
tandrete care îndrăzneşte să se afirme, pentru că este 
legitimă. Propertiu a intenţionat aici reconcilierea poeziei 
de dragoste tradiţionale (scrisă, cel mai adesea, în onoa- 
rea libertelor sau curtezanelor) cu dragostea conjugală, 
peste care pudoarea romană aşterne în general tăcerea. 
În fine, ultima elegie a antologiei este prezentată ca o 
rugăciune adresată de o femeie decedată, Cornelia, lui 
Paullus, soţul său. Cornelia, fiica dintr-o primă căsătorie a 


^7 În anul 68 î.Hr., lulius Caesar rostește elogiul funerar pentru mătuşa 
sa lulia, soţia lui C. Marius. (N.tr.) 

Scriboniei, este de fapt fiica vitregá a lui Augustus. 
Propertiu adună în ea toate virtutiile caracteristice pentru 
o matroaná romană si le comemorează. Astfel se termină 
cartea Elegiilor, începută în mijlocul haosului pasiunii, cu 
un fel de palinodie a poetului şi cu afirmaţia că adevărata 
grandoare se află nu în dragostea ilegitimă, ci în respec- 
tarea strictă şi demnă a datoriilor familiale. 


+ 


* + 


Preocupările morale, cele politice şi naţionale sunt în 
mod egal prezente în opera lui Horaţiu. Dintre ,anexiunile" 
succesive de genuri greceşti săvârşite de-a lungul ge- 
neratiilor precedente de către poezia romană, doar lirismul 
coral lipsea încă. Nu există deloc un Pindar latin. Dacă 
Pindar atinsese gloria nemuritoare cântând caii şi birjarii, 
boxerii şi alergătorii, n-ar fi fost mai uşor de atins acest tel 
prin sărbătorirea triumfurilor romane? Atâtea fapte de vite- 
je săvârşite pe câmpul de luptă să fie oare nedemne de 
a-i inspira pe poeţi? Se pare că Horaţiu s-a gândit la 
aceasta şi până în momentul când a scris ultima dintre 
Odele sale, nu va vorbi fără regret de stilul pindaric: fără 
îndoială, el neagă faptul că ar fi dorit să rivalizeze cu astfel 
de autori, căci dorind să se ridice prea sus, el se teme de 
soarta lui Icar, de faptul că o excesivă încredere în el 
însuşi l-ar arunca în talazurile mării, dar chiar termenii prin 
care îşi exprimă această înfrângere trimit la maniera lui 
Pindar. Cu siguranţă, este ispititoare reluarea acestor 
imagini strălucitoare, a acestui ton profetic, a acestei liber- 
täti a ritmului care dau măreție celor mai mici subiecte şi 
conferă poemului în egală măsură o demnitate religioasă 
şi o somptuozitate regală. Cu toate acestea, Horaţiu nu a 
cedat, el nu merge până la capăt cu împrumuturile şi cele 

mai pindarice dintre actiunile sale rámán supuse cadrului 
restráns al metrilor eolieni. Este aceasta o simplá modes- 
tie? Trebuie oare să-l credem pe poet atunci când pretinde 
că „eu, semănând albinei de pe Matinus, ce colindă cimbrul 
aromat cu multă trudă, prin pădure şi-n răcoroasa vale a 
Tibrului, modest eu versuri trudnice împletii”. Se poate 
ghici că este pe deplin capabil de a se ridica mai sus, dar 
conştiinţa sa de artist îi dă de înţeles că limba latină nu s-ar 
fi potrivit jocurilor metrice ale lui Pindar. Construcţiile rit- 
mice ale acestuia din urmă, a căror structură începea deja 
să nu mai fie foarte clară nici chiar pentru maeştrii metru- 
lui, ar fi derutat cu siguranţă urechile romane. Există la 
Pindar o reuşită inseparabilă de limba greacă. Mai mult, 
mişcarea, imaginile, evocarea câteodată tumultoasă a 
miturilor, oricare ar fi fost frumuseţea lor lăuntrică, conser- 
vau ceva străin tendinţelor profunde şi gustului general al 
epocii lui Agustus. Vom vedea, în ceea ce priveşte sculp- 
tura, că se vor prefera atitudini calme, mai apropiate de 
natura comună, pecetluite deopotrivă de realism şi seni- 
nătate. Din toate aceste cauze, un poet clasic roman nu 
putea „pindariza” Horaţiu a avut fericirea să găsească la 
liricii greci şi alte modele. Poetilor eolieni, Sapho, Alceu, 
Archiloc le datora ritmurile sale favorite, strofele cu formă 
fixă, cu o desfăşurare în egală măsură simplă şi oratorică. 

Sursele favorite de inspiraţie ale lui Horaţiu rămân ace- 
lea care fuseseră ale poeţilor eolieni. Ca şi ei, Horaţiu 
cântă dragostea, plăcerile mesei şi ale vinului, prietenia şi 
măruntele incidente ale vieţii. Imboldul de a te bucura de 
viaţă, fără preocuparea pentru un „mâine” care poate nu 
va fi cunoscut, acceptarea morţii — a altora ca şi, la fel de 
bine, a sa proprie — nimic din toate acestea nu pare la 
început a se apropia de marile teme consacrate în lite- 
ratura din timpul lui Augustus. Şi cu toate acestea, se 

observä usor cá aceste poeme nu sunt decát variatiuni 
gratioase ale unui unic sentiment: fericirea de a trái. 
Această fericire romanii o pierduseră, până la a nu mai 
rămâne decât o amintire, în timpul lungului coşmar al 
războaielor civile. Fericirea le era în sfârşit redată odată cu 
restabilirea păcii. Încă de la începutul antologiei este com- 
pus un imn de recunostiintà eroului care a ştiut, după 
atâtea nenorociri, să redea bucuria universului. Promisiu- 
nea lui Apollo fusese ţinută: Vârsta de Aur revenise pe 
pământ. În ziua în care se dedicase zeului un templu pe 
Palatin, Horaţiu adresează acestuia o rugăciune; nu îi cere 
bogăţie, nici recolte întinse, nici cirezi nenumărate, ci timp 
liber pentru a profita de modesta sa avere, sănătate trupu- 
lui şi spiritului si, mai ales, să fie cruțat de tristeţea de a 
îndura o bătrâneţe grea, care l-ar priva de lira sa. Odele lui 
Horaţiu sunt cântece de veselie şi de recunostiintä, pe 
care umanitatea întreagă i le adresează lui Augustus. 
Aşa cum se potriveşte unei poezii a momentului care 
trece, marile evenimente contemporane şi-au găsit de 
asemenea ecou. Horaţiu comemorează cu o vigoare säl- 
batică moartea Cleopatrei, curajul inuman al reginei ţinând 
în mâna sa şarpele cu ajutorul căruia trebuia să scape de 
umilinţa cortegiului triumfal. De altminteri, el concepe 
jurăminte pentru Augustus, care plănuieşte (sau simulea- 
ză că plănuieşte) o expediţie împotriva arabilor şi una 
împotriva bretonilor. Câteodată el împrumută lunonei cu- 
vinte profetice confirmând Romei Imperiul lumii, cu singura 
condiţie ca prea multa pietate să nu îi conducă pe romani 
la reînălţarea zidurilor Troiei — cuvinte care nu s-ar expli- 
ca deloc dacă opinia publică n-ar fi atribuit stăruitor lui 
Augustus planul de a transporta în Orient capitala Impe- 
riului şi dacă poetul, despre care toţi ştiau că este un 
apropiat al lui Mecena şi al principelui, nu ar fi scris 

această odă pentru a da zvonurilor o dezmintire oficială. 
De altfel, nu este singurul poem în care Horaţiu îşi asumă 
un asemenea rol. Toată introducerea celei de a treia cărţi 
a Odelor este consacrată unui veritabil expozeu al refor- 
melor morale care nu vor fi realizate decât mai târziu de 
către Augustus. Aici, poetul a anticipat ceea ce va face 
legislatorul şi este sigur că Horaţiu şi-a luat (sau a primit) 
însărcinarea de a pregăti opinia publică pentru legile 
asupra căsătoriei, asupra familiei, şi pentru cvasiobligatia 
în care se vor găsi curând senatorii de a se căsători şi de 
a avea copii. Ca si Properţiu în elegia consacrată Cor- 
neliei, Horaţiu şi-a adus în mod voluntar contribuţia la res- 
taurarea morală întreprinsă de Augustus. 

În sfârşit, lui Horaţiu îi revine onoarea de a compune 
imnul cântat de corul de douăzeci şi şapte de băieţi şi 
douăzeci şi şapte de fete în timpul sărbătoririi Jocurilor 
Seculare, în anul 17 î.Hr. Acest imn, adresat lui Apollo şi 
Dianei, este o lungă rugăciune pentru obţinerea prospe- 
ritátii. Poate fi considerat ca cel mai înalt vârf al lirismului 
horatian: simplitatea expresiei, potrivită cu o rugăciune de 
copii, şi conformă cu tonul obişnuit al invocatilor liturgice 
romane, care conservă totdeauna un accent popular, nu 
dăunează plenitudinii imaginilor. Cu adevărat pare că 
renaşte vechea tradiţie a pietátii romane, cu abstractiile 
sale personificate, Buna Credinţă, Pacea, Onoarea, Puri- 
tatea“, aşa cum le doreau credinţele religioase de altă- 
dată dată. Citindu-se aceste versuri, se uită că Apollo este 
un zeu străin, nou introdus în ritualul jocurilor seculare: 
arta poetului a ştiut să-i confere, în aparenţă, un anume fel 
de vechime. Acesta este rolul atribuit poeziei de către 


48 Acestea erau reperzentate de divinitätile Fides, Pax, Honos, 
Pudicitia. (N.tr.) 

Augustus si Mecena: de a împodobi realităţile politice cu 
prestigiul sentimentului şi al frumuseţii. Amândoi ştiau bine 
că oamenii sunt incapabili de a se conforma unei singure 
raţiuni. Legile puteau să nască opoziţie, singură poezia 
posedă darul de a convinge şi de a fnläntui inimile. 


* 


* k 


Inspiratia de factură „augustană” propriu-zisă nu epui- 
zeazá totuşi întreaga operă a lui Vergiliu, Propertiu si 
Horaţiu. Nu numai că nici unul nu a urmat docil, până la 
capăt, instrucţiunile lui Mecena, dar acesta din urmă era 
prea versat pentru a le interzice să urmeze câteodată pro- 
priile tendinţe şi să scrie doar pentru propria lor plăcere. 
Augustus putea să se supere pe întârzierile lui Vergiliu în 
terminarea Eneidei, poetul va continua să zăbovească 
asupra episodului iubirii dintre Dido şi Enea sau asupra 
celui despre moartea lui Euryalos. Aceste „escapade” erau 
condiţia necesară pentru ca o operă să fie echilibrată şi 
armonioasă. Nu trebuie să ne imaginăm poeţii cercului lui 
Mecena ca pe nişte şcolari aplecati cu constinciozitate 
asupra sarcinii lor. Horaţiu a hotărât că nu mai poate 
rămâne la Roma şi s-a retras în zona sabină, pe domeni- 
ul pe care-l datora lui Mecena, pentru a trăi o viaţă rurală. 
Mecena nu se formaliza, aceasta nu ar fi făcut decât şi mai 
convingătoare pledoariile poetului pentru simplitatea rus- 
tică. Şi dacă el avea să laude un pic prea liber şarmul vre- 
unei liberte, nimeni nu s-a gândit să-l pună în contradicţie 
cu el însuşi atunci când se făcea avocat al virtutiilor famili- 
ale. Fiecare ştia, într-adevăr, că nu toate categoriile soci- 
ale se raportau la aceeaşi virtute. Libertatea libertelor ar fi 
fost indecentă pentru o matroană, iar Augustus nu se 

gândise niciodată să interzică plăcerile care nu riscau să 
fie aducătoare de dezonoare în familiile romane. Nu este 
aici nici o ipocrizie, ci faptul distinct că se tolerau vechile 
obiceiuri şi că era în van a se dori eliminarea lor, chiar 
dacă s-ar fi putut imagina acest lucru. Propetius regreta 
deschis că legile lui Augustus îl îndepărtau de Cynthia, fie 
constrângându-l să contracteze o căsătorie cu o femeie 
din propria sa condiţie socială, fie interzicându-i să se 
însoare cu amanta sa; si va insera în cartea a IV-a a Ele- 
giilor, printre episoadele romane, câteva imagini foarte vii 
care dovedesc cu claritate că pasiunea sa supravietuise 
„remuşcării” sale. La fel se observă că unitatea de gândire 
pe care noi suntem forţaţi s-o degajăm din opera a trei 
dintre cei mai mari poeţi ai epocii augustane nu exclude 
defel diversitatea, nici chiar independenţa. De altfel, cum 
ar fi putut aceşti poeţi să atingă originalitatea şi adevărata 
grandoare dacă, în fondul lor, nu ar fi fost liberi? 

Si, în plus, cercul lui Mecena nu reunea pe toti poeţii de 
valoare. Cel puţin doi, Tibul şi Ovidiu, îi scăpau, unul pen- 
tru că era ataşat de un alt patron, celălalt pentru că îi stă- 
tea în fire să evite toate influenţele. Descendent al unei 
familii de proprietari înstăriți din Latium, Tibul fusese, şi el, 
ruinat de războaiele civile, şi-şi legase soarta de aceea a 
lui Valerius Messalla Corvinus, care, după bătălia de la 
Philippi, se raliase definitiv partidei lui Octavianus. Putin 
înainte de Actium, Tibul se pregătea să-l urmeze pe pro- 
tectorul sáu, care se alătura forțelor lui Octavianus, pe 
când o maladie neaşteptată îl reţine la Corcyra. Dar, reve- 
nit la Roma şi complet restabilit, îl poate urma pe Messalla 
în Aquitania şi poate să participe la victoria prietenului său 
asupra rebelilor. La întoarcere abandonează viaţa activă 
şi, spre deosebire de prietenii lui Mecena, nu contribuie 
deloc la formularea ideologiei augustane. Avea să moară 

câteva luni dupä Vergiliu. De la Tibul ni s-au pästrat mai 
ales o carte de Elegii de dragoste care (dacá excludem o 
creaţie consacrată sanctuarului lui Apollo Palatinul, in care 
apar teme vergiliene) nu au fost urmate, ca în cazul lui 
Propertiu, de poeme de inspiraţie naţională. 

Ca şi Horaţiu, Tibul a păstrat din campaniile sale 
oroarea pentru război. Chiar dacă acesta ar fi fost condus 
cu curaj, poetul nu are cuvinte destul de dure pentru omul 
care, cel dintâi, făurea o sabie. Cu toate acestea, marea 
dorinţă de pace pe care o are nu se aseamănă deloc cu 
sentimentul horatian. Ceea ce, la Horaţiu, este veselie şi 
sensul unei clipe trecătoare, devine la Tibul nostalgia 
dureroasă a unei fericiri simple. Făcut prizonier, după cum 
mărturiseşte el însuşi „în fiare”, de către o tânără femeie 
(pe care o numeşte în versurile sale cu pseudonimul Delia) 
el renunţă pentru ea la glorie şi putem bănui că aceasta îl 
costă. Dar, dincolo de dragostea şi de satisfactiile iluzorii 
pe care i le dă Delia, între două trădări, ceea ce îşi doreşte 
mai mult decât orice este împlinirea pe care i-ar putea-o 
aduce doar o viaţă petrecută pe de-a-ntregul la ţară. 
Propertiu, şi el îndrăgostit, a ştiut să reţină cele mai tre- 
cătoare momente şi toţi fiorii pasiunii sale pentru Cynthia. 
Spre deosebire de iubirea lui Propertiu, dragostea lui Tibul 
ne pare destul de monotonă şi se poate evita doar cu difi- 
cultate impresia că el iubeşte femeia sau amanta mai puţin 
decât ideala companie a zilelor fericite la care visează. La 
jumătatea drumului între Vergiliu şi Propertiu, Tibul este 
împărţit, câteodată chiar sfâşiat, între două tendinţe care 
sunt ale timpului său. Prin mediul său, aparţine lumii frivo- 
le a tinerilor eleganti, deschişi spre galanterie şi plăcere. 
Pe această Delie care îl torturează, Horaţiu o cunoaşte 
foarte bine, căci nu se frământă peste măsură de trădările 
ei, şi el îi spune el lui Tibul, în câteva versuri: „Tibul, nu fi 

mai indurerat decát trebuie, gándind la asprimea Glycerei, 
nu cánta jalnice elegii, pentru cá unul mai tánár decát tine 
a făcut ca să-ţi fie infidelă si să nu mai fi tu preferatul.”# 
Desigur, excelente sfaturi, dar Tibul era incapabil de o astfel 
de atitudine nepăsătoare. El visează s-o vadă pe Delia 
conducând pe oamenii câmpului şi regăsind virtuțile 
vechilor matroane romane. Toată drama lui Tibul este în 
acest contrast, şi ea este, într-o oarecare măsură, şi dra- 
ma Romei întregi. Ca şi lui Tibul, romanilor le plăcea să 
suspine după fericirea de la ţară, după pietatea simplă a 
ţăranului care oferă Larilor tămâie şi flori în fiecare lună, şi 
să observe cu religiozitate sărbătorile rustice. Dar, ca şi el, 
aceiaşi romani sunt incapabili de a se smulge plăcerilor 
oraşului şi de a accepta cealaltă jumătate a vieţii de ţăran, 
care este făcută din muncă, privatiuni şi nelinişte. 

Vergiliu şi Horaţiu disimulează această nelinişte pro- 
fundă; ea nu este mai puţin reală în opera lor: aceşti 
păstori, aceşti ţărani, acest „filozof” care laudă încântările 
unei vieţi simple şi măreţia virtutiilor primitive sunt în rea- 
litate fiii unei civilizaţii care datorează aproape totul rafina- 
mentelor elenismului. Simplitatea lor este în mod laborios 
dobândită; ea este dezinvoltura suverană de artist şi nu 
gângăveala unei muze campestre. Natura de care ei ne 
vorbesc nu este sălbăticia primitivă, este o grădină planifi- 
cată ca reprezentare a acestei sălbăticii, aşa cum este ea 
imaginată. Politica de reformă morală intenţionată de 
Augustus pretindea, şi ea, restaurarea „valorilor” care, se 
garanta, erau ale romanilor de altădată, înainte ca această 
cucerire a lumii să fi făcut din Roma capitala unui imperiu 
elenistic şi să canalizeze spre ea bogății şi idei incompa- 
tibile atât cu vechiul ideal de simplitate, cât şi cu noţiunea 


19 Ode, |, 33, 1 şi urm. (N.a.). 

de „virtute”. Poeţii şi moraliştii puteau deopotrivă să viseze 
la o „reîntoarcere” a moravurilor de altădată, însă era în 
visul lor multă complezentä, imaginaţie şi iluzie. Unii, ca şi 
Horaţiu şi Vergiliu, ştiau să fie convingători cu ajutorul 
artei; alţii, precum Tibul, erau mai puţin abili şi sufereau că 
nu puteau să realizeze în timpul vieţii lor acest imposibil 
ideal. 


* 


* * 


Cu poezia lui Ovidiu, separarea este transantä. Ovidiu, 
care în tinereţea sa a fost prieten şi elev de-al lui Tibul, nu 
se ruşinează că nu este mai mult decât un poet monden. 
El se asociază conştient acestei şcoli de ,néotéro’ (tineri), 
înfloritoare în vremea lui Catullus şi eclipsată brusc prin 
gloria prietenilor lui Mecena. Néotéroi, mai putin preocu- 
pati decât Vergiliu sau Horaţiu să conserve un caracter 
naţional poeziei latine, se declarau deschis discipoli ai 
poeţilor alexandrini. Domeniul lor de activitate era prin 
excelenţă poezia de dragoste, dar mai tratau, cu o grijă 
infinită, subiecte mărunte, legende rare, cum făcuseră 
altădată Callimachos, Theocrit şi Apollonios din Rhodos. 
Vergiliu îşi făcuse ucenicia ca poet printre néotéroi şi, de 
la Bucolice la Eneida, influenţa lor este perceptibilă. Ra- 
finament alexandrin era si acea reînviere a metrilor eolieni 
de către Horaţiu. Însuşi Mecena, am spus-o, se lăsase 
purtat în mod firesc de imboldul de a compune versuri 
preţioase şi obscure. Propertiu, în primele trei cărţii ale 
Elegiilor, un alt apropiat al lui Vergiliu, Cornelius Gallus, în 
patru cărţi de /ubiri (azi pierdute) datorau mult inspiraţiei 
alexandrine si, la începutul cărţii a patra, Propertiu afirmă 
că nu are altă ambiţie decât să devină un ,Callimachos” 
roman. Astfel, alexandrinismul nu încetase niciodată să-şi 

exercite influenţa asupra întregii poezii din vremea lui 
Augustus, dar la Ovidiu îşi pierde toată reținerea şi-i 
domină întreaga operă. 

Din tinereţea sa, Ovidiu este atras spre poezie de un 
elan irezistibil. Compunea versuri cu cea mai mare uşu- 
rintá şi, pe când era încă elev al şcolii de retori, nu avea 
egal în a se consacra abundentelor dezvoltări pe teme 
istorice şi mitologice. Din nefericire, nu spunea mai nimic 
original şi inspiraţia sa rămânea totdeauna pur literară, cel 
puţin atâta vreme cât a fost fericit. Catullus, Gallus, 
Propertiu şi Tibul cântaseră iubirile lor. El va scrie despre 
pasiunea sa pentru Corina, mărturisind că această Corină 
nu are nimic real, că este un simplu „obiect” imaginar, care 
datorează o trăsătură de caracter uneia dintre femei, o 
altă trăsătură, alteia. Dacă această Corină plânge moar- 
tea unui papagal favorit, este pentru că odinioară Catullus 
scrisese lamentatile Lesbiei pentru o vrabie. Format în 
galanta societate a Romei, Ovidiu nu ştie să scrie decât 
despre iubire, fără probabil să fi putut vreodată să o 
probeze, fără să fi avut altceva decât „aventuri întâmplă- 
toare”, niciodată o adevărată pasiune. Ceea ce resimte cel 
mai puternic este bucuria simţurilor, dar poate nu atât de 
puternic ca bucuria de a vorbi despre iubire. Înainte de a 
fi îndrăgostit, Ovidiu este un scriitor. Şi se înţeleg aici 
motivele antipatiei profunde pe care i-o purta Augustus. 
După ce o cântase pe Corina, Ovidiu a dorit să scrie din 
nou despre dragoste. Pentru aceasta el se gândeşte să 
împingă înapoi în timp poemele sale de dragoste şi să-i 
facă să vorbească în versurile sale pe îndrăgostiţi din le- 
gende. Astfel scrie Heroidele, care sunt scrisori imaginare 
în care Penelopa, Briseis, Dido se plâng cu elocventä că 
au fost abandonate. Tema nu este nouă. Propertiu compu- 
sese deja acea tandră „Scrisoare a Arethusei către 

Lycotas” care intră în cadrul elegiilor sale romane, si este 
sigur cá Ovidiu se inspirá din acest model. Ceea ce este 
însă nou, este exploatarea sistematică a procedeului. Din 
spiritul alexandrin, Heroidele (Eroinele) conservă o tră- 
sătură esenţială, „modernizarea” temelor legendare. Pe- 
nelopa şi Briseis simt şi vorbesc ca nişte curtezane ale 
epocii lui Augustus. Nu numai că poetul nu ţine să le con- 
fere o psihologie verosimilă în raport cu epoca lor dar, dim- 
potrivă, el se şi amuză în a face din ele femei „obişnuite”, 
ca şi cum anacronismul constant al cuvintelor lor era mai 
cuvenit decât orice tentativă de culoare locală pentru rele- 
varea sentimentelor eterne ale sufletului feminin. În 
Heroide există mult spirit, dar şi mai multă tărăgăneală şi 
monotonie. 

Mai târziu, Ovidiu crede de cuviinţă să se erijeze în 
„maestrul iubirii” şi compune Arta de a iubi, în trei cărţi. Aici 
parodiază, nu fără umor, tonul doctoral al autorilor de 
tratate tehnice, pe atunci numeroase; sfaturile pe care le 
dă scot în evidenţă lunga sa experienţă în ceea ce pri- 
veşte galanteria şi servesc ca pretext pentru amuzante 
tablouri de moravuri. Dacă-i iertăm lui Ovidiu imoralitatea 
sa fundamentală, nu putem decât să fim încântați de ca- 
racterul de-a dreptul modern al acestor schiţe pe care în 
alt timp le-am numi „pariziene”. Întrevedem aici, pe viu, 
toată mişcarea unei mari capitale, care este şi capitala 
plăcerii; este o „demimondenă” romană cu uneltirile femeilor, 
rivalitätile lor, vicleniile lor, biletele trimise în taină, micile 
servitoare în rolul lor de intermediare. Uneori, părăsind 
strada, Ovidiu pătrunde în budoare. El a lăsat, pe lânga a 
sa Artă de a iubi, două mici poeme care trebuiau să 
devină complementul lucrării: un tratat privind arta de a se 
farda si un altul, Remediile iubirii, care descrie mijloace de 
folosit pentru tămăduirea pasiunii. Cel de-al doilea trebuia, 

in gándirea lui Ovidiu, sá compenseze ceea ce Arta de a 
iubi putea să aibă primejdios. Instinctul sáu nu la înşelat. 
Fără îndoială, moravurile sunt mai libere ca niciodată. Se 
râde mult în Roma dar, în momentul în care principele 
îmbătrâneşte, dispoziţia sa devine mai austeră, chiar li- 
bertatea moravurilor riscă să-i provoace furia împotriva 
poetului preferat de curtezane şi de tinere elegante. Arta 
de a iubi apare prin anul 1 al erei noastre, iar în anul 
următor izbucnea în familia lui Augustus un scandal fără 
precedent. lulia, propria sa fiică, mama lui Caius şi a lui 
Lucius Caesar, moştenitorii „prezumtivi”, este acuzată de 
rea conduită şi exilată în insula Pandateria (Ventotene). 
Augustus însuşi instrumentează procesul său în faţa 
Senatului; el citează fapte insuportabile; unul dintre aman- 
tii luliei, vărul sáu lulius Antonius, este condamnat la 
moarte şi executat; patru alte personaje din înalta nobilime 
au fost exilați. Este posibil ca afacerea să nu fi fost doar 
un scandal de moravuri, ci avea şi un aspect politic, că în 
realitate se dorise înăbuşirea unei conjuratii care tocmai 
se năştea. Nu este mai puţin adevărat că pretextul oficial 
era conduita reprobabilà a luliei şi că la proces nu s-a mai 
invocat altceva. Ovidiu simţea bine că momentul nu mai 
era propice pentru poezia galantă. Se angajează la com- 
punerea unui tip de epopee mitologică a cărui temă a fost 
istoria metamorfozelor. 

Metamorfozele, opera cea mai celebră a lui Ovidiu, 
care nu va înceta să fie citită în Evul Mediu, se prezintă, 
destul de curios, ca un vast poem ştiinţific, situat sub invo- 
carea lui Pitagora şi care pretinde să ilustreze, cu ajutorul 
expunerilor împrumutate din mitologie, legea universală a 
devenirii. În realitate, această legătură rămâne puternic 
confuză şi fiecare episod este tratat în sine, cu toată liber- 
tatea, şarmul şi facilitatea de care poetul era capabil. Se 

gäsesc aici o serie de tablouri, foarte adesea de dragoste 
(Ovidiu este incorigibil) împrumutate erudiţiei alexandrine, 
care fusese şi ea interesată de asemenea istorii. În ulti- 
mele cărţi, Ovidiu abordează legendele romane şi se stră- 
duieşte să le dea şarmul şi culoarea legendelor elenice. 
Este o curioasă întreprindere, care pregăteşte redactarea 
unui alt mare poem, intitulat Fastele, consacrat sărbă- 
torilor din calendarul roman. Ovidiu se baza mult pe Fas- 
tele sale pentru a reintra în grațiile lui Augustus. Prima 
idee îi fusese dată, probabil, de un vers din Propertiu care-şi 
propunea să cânte vechile sanctuare ale Romei. Dar 
Propertiu nu şi-a dus până la capăt proiectul. El nu dă- 
duse, în a patra carte a Elegiilor sale, decât câteva exem- 
ple, fără a întreprinde cu adevărat o operă de ansamblu 
pe acest subiect. Mai îndrăzneţ, Ovidiu începe să co- 
menteze, zi după zi, diversele ceremonii ale anului liturgic. 
Calendarul roman avea multe sărbători foarte vechi şi ri- 
turi străine a căror semnificaţie fusese uitată de multă 
vreme. La începutul domniei lui Augustus, un ,anticar", 
Varro, se străduise să adune tradiţiile încă vii şi să explice 
credinţele şi obiceiurile. Efortul său fusese încurajat de 
către Augustus, grijuliu în a salva, în trecutul naţional, tot 
ceea ce putea reîntări sentimentul religios şi în a da o 
armătură morală acestui popor care nu mai credea în zei. 
Ca şi Vergiliu şi Propertiu, Ovidiu concepe începuturile 
Romei în maniera unei pastorale. Dar, şi aici, ca un aport 
propriu al lui Ovidiu, nimfele, faunii şi zeii zburdă liberi ca 
într-o idilă galantă. Influenţa elenistică, atât de vădită în 
Metamorfoze si Eroinele, se face şi aici simțită, câteodată 
pe punctul de a denatura şi de a face de nerecunoscut le- 
gendele naţionale. Trebuia un alt ton pentru a place lui 
Augustus. Ovidiu nu mai are timp să-şi finalizeze poemul, 
care se termină la cartea a VI-a. În anul 8 d.Hr., pentru o 

greşeală neprecizată, poetul este relegat*? la Tomis, pe 
malurile Mării Negre. În mod oficial, Augustus îi reproşa 
imoralitatea operei de dinainte, care este proscrisă din 
bibliotecile publice. Dar de ce aşteptase atât de mult? 
Ovidiu însuşi, în versurile scrise în exil (Tristele şi 
Ponticele, lungi lamentări despre nefericirile sale), face 
aluzie la o indiscretie de care s-ar fi făcut vinovat. Acelaşi 
an, în care intervine exilul lui Ovidiu, este marcat de exilul 
celei de a doua lulii, nepoata lui Augustus, pedepsită ca şi 
mama sa, pentru motive similare. Trebuie oare asociate 
cele două evenimente? S-a presupus că Ovidiu, pentru a 
scrie Fastele sale, intentionase să violeze secretul riturilor 
şi să asiste la sărbătoarea zeiţei Bona Dea, la care nu tre- 
buia să participe nici un bărbat. Dar această ipoteză este 
gratuită. Este mult mai probabil că Ovidiu, ale cărui 
credinţe pitagoreice sunt sigure, contribuise la operaţiunile 
de magie destinate să prezică viitorul lui Augustus?! si că 
aceasta este crima pe care o ispăşea, fiind constrâns să 
rămână, până la finele vieţii, departe de Roma, alungat din 
acea societate elegantă pe care a iubit-o atât şi ale cărei 
vicii şi spirit el le încarnează. 


* 


* + 


La fncercarea de a schita un tablou al literaturii din vre- 
mea lui Augustus se observá cá operele poetice sunt mai 


50 Relegatio era alungarea din oraş a unui cetăţean roman care-şi 
păstra dreptul de cetăţenie şi averea, sau a unui străin. Era un exil mai 
uşor. În epoca republicană, termenul mai desemna şi pedeapsa prin 
care un tată de familie, pater familias, îşi pedepsea copiii, sau sclavii 
dându-i afară din oraş sau trimitändu-i pe domeniile lui rurale. (N.tr.) 

51 J. Carcopino, Convergences de l'Histoire et de la Littérature, Paris, 
1963. (N.a.). 

numeroase decât cele în prozä. Nu se poate opune ma- 
rilor poeti decât un singur prozator, istoricul Titus Livius. 
Acesta este cu atât mai uşor de remarcat cu cát în perioa- 
da anterioară balanţa era egală. În timpul lui Caesar, 
Sallustius şi Catullus, Lucrețiu şi Cicero — pentru a nu cita 
decât pe cei mai mari — dovedesc că geniul roman este 
capabil să cultive şi unul şi celălalt dintre genuri. Aşadar 
de ce, dintr-o dată, ruperea acestui echilibru şi acest pri- 
mat al poeţilor? 

O primă cauză, evidentă, rezidă în schimbarea regimu- 
lui politic. Timpul marilor oratori trecuse. O dată cu sfârşitul 
libertăţii şi al luptelor din Forum şi de pe Câmpul lui Marte, 
discursurile îşi pierd importanţa. Nu mai există „acte” 
capabile să acţioneze asupra opiniei publice şi să modifice 
cursul istoriei. Cuvântul devine o căutare vană, nemaifiind 
destinat să mişte din loc mulţimea, ci să flateze urechile 
câtorva cunoscători. Elocinta se refugiază în sălile de 
declamatii, ea degenerează în retorică. Până atunci marii 
oratori se formaseră prin puterea exemplului; tinerii îşi 
alegeau ca protector un om politic de renume şi i se aso- 
ciau, trăiau în viaţa sa, intrau în componenţa cortegiului 
lui; treptat ei îndrăzneau să accepte pledarea de cauze în 
fata tribunalului sau să rostească predici din înaltul 
Rostrelor®. Acum ei preferă să se încredinteze grijii reto- 
rilor profesionişti, care rostesc, în calmul şcolii, exerciţii cu 
diferite grade de dificultate. Se imaginează procese inge- 
nioase, fondate pe legi străine, şi fiecare se străduieşte să 
inventeze exordii picante, dezvoltări cu atât mai aplaudate 
cu cât se îndepărtează mai mult de bunul simţ. Oratorii 


52 Rostrele erau provele corăbiilor capturate în bătălia de la Antium din 
anul 338 î.Hr. de către romani în timpul războiului contra latinilor, care 
vor decora tribuna din Comitium, de unde vorbitorii se adresau poporu- 
lui adunat în Forum. (N.tr.) 

care primiserá aceastä formatie puteau avea succese, 
însă elocinta nu mai era o disciplină creatoare, ci o simplă 
problemä de meserie si de stil. 

Rămânea istoria. Amestecată, în vremea lui Sallustius 
şi a lui Caesar, cu luptele politice, ea putea să aducă 
imense servicii lui Augustus. Nu era oare unul din postu- 
latele noului regim necesitatea de a restabili, în toate 
domeniile, „continuitatea” tradiţiilor romane? Augustus era 
gata să primească pe istoricul care ar fi ştiut să desprindă 
această continuitate din trecut, să arate, de pildă, plastici- 
tatea instituţiilor în funcţie de epoci, să urmărească pas cu 
pas efortul Romei de a se defini pe sine, rămânând tot tim- 
pul fidelă unui singur ideal şi unei singure vocaţii. Titus 
Livius întreprinde această sarcină şi scrie, în o sută pa- 
truzeci şi două de cărţi, istoria Romei de la origini până în 
anul 9 î.Hr., şi doar moartea îl împiedică să continue mai 
departe. Din acest ansamblu, noi nu avem decât treizeci 
şi cinci de cărţi complete şi, pentru restul, rezumate foarte 
incomplete şi fragmente. Rupând cu metoda istoricilor din 
epoca imediat anterioară, care se multumiserä să scrie 
monografii consacrate unui singur război sau unui singur 
episod, bine definit, Titus Livius a reluat maniera celor mai 
vechi istorici latini, analiştii, care raportau, an cu an, toate 
evenimentele petrecute de la fondarea Romei până în vre- 
mea lor. Dar opera lui Titus Livius — şi aceasta este în 
mod esenţial noutatea — este „orientată”. Este vorba de a 
explica Roma, de a o privi cum trăieşte şi cum luptă, de a 
înţelege cauzele grandorii sale şi cauzele catastrofelor 
care s-au abătut asupra ei în timpul războaielor civile, de 
a desprinde în final ce anume se speră să aducă Prin- 
cipatul. Cu toate acestea, chiar dacă, în cele din urmă, ea 
serveşte politicului, opera lui Titus Livius nu rămâne mai 
puţin onestă în profunzime. Într-o oarecare măsură sursele 

sunt criticate, comparate între ele, preferate după criteriul 
(subiectiv, este adevărat) al veridicitäti. Evenimentele 
dureroase sau mai puţin glorioase nu sunt ascunse. Titus 
Livius nu acceptă cu ochii închişi tradiţiile asupra celor mai 
vechi timpuri ale Romei. Adesea, opera sa este singurul 
martor pe care îl avem şi, dacă ea n-ar exista, nu numai 
că necunoaşterea noastră ar fi şi mai adâncă decât aceea 
privind anumite perioade din istoria romană, dar chipul 
Romei n-ar fi sub privirile noastre acela care este, n-am 
putea evoca cu aceeaşi simpatie, nici cu acelaşi sentiment 
de familiaritate intimă oamenii care, în trecut, au întemeiat 
Imperiul său. Din istoria lui Titus Livius se degajă o impre- 
sie de forţă şi vigoare morală ale cărei lecţii rămân vala- 
bile în calitate de exemple neperisabile. Fără îndoială, 
Titus Livius îl slujea pe Augustus, dar numai în măsura în 
care acesta din urmă slujea aceeaşi patrie profund iubită. 

Titus Livius şi Vergiliu se completează unul pe celălalt. 
Amândoi au lucrat ca să „sculpteze” o imagine (poate un 
mit) a sufletului roman, şi această imagine era în mod spe- 
cial cea pe care o dorea Augustus. Nu rezultă de aici că 
această imagine a fost în întregime falsă şi arbitrară. 
Însuşi Augustus îi găsise principalele trăsături în tradiţie. 
Nici Vergiliu nu inventase legenda despre Enea, nici Titus 
Livius acele figuri aspre şi viguroase ale marilor oameni de 
altădată. Augustus nu a conceput din toate creaţiile un 
ideal roman. Acesta din urmă exista, dar alterat, pe 
jumătate şters de uitare, de evoluţia moravurilor, de trans- 
formările sociale şi economice. Este de netăgăduit că re- 
volutia lui Augustus a fost o restaura[ie şi că, redând 
Roma sie însăşi, i-a prelungit viaţa cu mai multe secole. Şi 
dacă, în această operă de reconstrucţie spirituală, princi- 
palul rol pare asumat de către poezie, aceasta este da- 
torită faptului că într-o vreme când cărţile costau scump, 

în care învăţământul făcea un mare apel la memorie, lec- 
tura colectivă a poeţilor, din care se învățau de pe de rost 
lungi pasaje încă din copilărie, constituia esentialul for- 
mării morale. Eneida a fost, timp de generaţii, până la 
sfârşitul Antichității, catehismul tinerimii romane, rezuma- 
tul unei credinţe în destinul Romei care a supravieţuit nu 
numai ruinei dinastiei lulia, ci chiar şi ruinei Romei, pe care 
a prelungit-o în spirite şi inimi atunci când ea nu mai era 
decât o amintire. În sfârşit, poezia este limbajul zeilor, ea 
posedă o natură supraumană, frumuseţea sa, ritmul său, 
vraja sa se prefac într-o revelaţie de adevăruri care altfel 
ne-ar fi inaccesibile. Era firesc ca secolul lui Augustus, 
care a văzut reînnoirea religiei naţionale, să fie, prin exce- 
lentá, secolul poeziei inspirate. 


Capitolul al IV-lea 


ARTA ÎN EPOCA LUI AUGUSTUS 


Ín testamentul sáu, Augustus se laudă că ar fi restau- 
rat, imediat după triumful său, într-un singur an, optzeci şi 
două de sanctuare. Erau în general capele sau mici tem- 
ple care nu se mai folosiseră de mai multă vreme şi pe 
care incendiile atât de frecvente pe atunci sau simplul 
abandon în care au fost lăsate le făcuseră să cadă în 
ruine. Augustus le reconstruieşte, ornamentându-le cu ex- 
voto-uri preţioase. Această operă prefata efortul de res- 
tauratie religioasă si de revigorare a vechilor culte. Ea s-a 
completat prin construcţia de noi temple, mult mai impor- 
tante: templul lui Apollo Palatinul, cu anexele sale (un por- 
tic şi două biblioteci), templul lui Caesar în Forumul ro- 
man, promis din anul 42 î.Hr. pe chiar locul în care corpul 
dictatorului fusese incinerat, dar care nu a putut fi terminat 
şi dedicat decât în anul 29 î.Hr.; pe Capitoliu este ridicat 
templul lui lupiter Tonans, care comemora un ,miracol" 
petrecut în timpul războiului contra cantabrilor în Hispania. 
În cursul unui marş, trăznetul căzuse în faţa litierei lui 
Augustus, ucigând un sclav, dar ferindu-l pe principe; în 
recunostiinta sa, Augustus promite un templu lui lupiter şi 
acela pe care La ridicat era de o asemenea splendoare că 
a umbrit pe un alt lupiter, Cel Foarte Bun şi şi Foarte Mare‘, 
al cărui sanctuar, învecinat, era eclipsat. Zeul nu ezită să 
se plângă lui Augustus; îi apare în timpul unui vis, iar 


53 Jupiter Optimus Maximus este titulatura latineascá ce s-a consacrat. 
(N.tr.) 

Augustus, supunându-se, ataşează clopotei pe acoperişul 
templului lui lupiter Tonans pentru a indica, se spune, fap- 
tul cá acesta nu era decát ,usa de la intrare" a Capitoliului. 
Pe Palatin sunt construite trei alte temple, dedicate unul 
Minervei, altul lunonei Regina, iar cel de-al treilea lui 
lupiter Libertas. În regiunea învecinată a Forumului, două 
sanctuare, care nu fuseseră până atunci decât modeste 
capele, au fost hărăzite unei noi demnități. Acestea au fost 
templul Larilor, la începutul Căii Sacre**, si nu departe de 
acesta, templul zeilor Penaţi. Larii şi Penatii poporului 
roman erau într-adevăr cele mai vechi fetişuri, pe care se 
spunea că le smulsese din flăcări piosul Enea în timpul 
incendiului Troiei şi le adusese cu el la Roma. Reînnoirea 
legendei troiene explică iniţiativa lui Augustus. 

Acestor temple li se adaugă templul lui Marte Răzbu- 
nătorul (Mars Ultor), construit în centrul noului Forum cu 
care Augustus va dota oraşul şi care va primi numele de 
Forum Augusti. Acest templu al zeului răzbunător a fost 
într-adevăr edificiul dinastic prin excelenţă al noului regim. 
Marte, tatăl lui Romulus si Remus si ,amant" al zeiţei 
Venus, se număra printre strămoşii lui Caesar, care, încă 
din timpul vieţii sale, fusese asimilat cu Romulus-Quirinus. 
Pe câmpul de bătălie de la Philippi, Octavianus promisese 
să-i ridice un templu dacă va triumfa asupra ucigaşilor dic- 
tatorului; dar templul n-a fost terminat decât în anul 2 î.Hr. 
Inaugurarea sa, în ziua de 1 august, coincidea cu aniver- 
sarea intrării lui Octavianus în Alexandria. Era una din 
datele importante ale regimului, deoarece cucerirea aces- 
tui oraş însemna sfârşitul războiului împotriva Cleopatrei. 
În jurul templului se întindea un portic în care Augustus 
amplasează statuile tuturor triumfătorilor, fiecare însoţit de 


54 În latină Via Sacra. (N.tr) 

o inscripţie relatând faptele sale deosebite. Ansamblul 
forma o imensă incintă sacră, un „temenos” inspirat direct 
din acelea ale marilor sanctuare elenistice. Locul fusese 
ales cu grijă: la sud acest Forum era învecinat cu cel al lui 
Caesar, care la rândul lui se prezenta ca o incintă sacră — 
„temenos” — a zeiţei Venus Genitrix. Astfel, Marte si Venus, 
tată şi mamă ai stirpei ieşite din Romulus, dominau cele 
două mari pieţe publice inaugurate de noul regim. La nord, 
un imens zid de incintă ascundea privirilor casele mizerabile 
agätate pe pantele Suburei. Până la sfârşitul Imperiului, 
chiar şi după construirea templului lui Traian, acolo se ter- 
mina cartierul monumental al Fora imperiale. , Temenos-ul” 
lui Marte Răzbunătorul a determinat, pentru totdeauna, axa 
pe care se vor dezvolta construcţiile ulterioare. 

Dar activitatea lui Augustus nu se limita doar la edificii 
sacre. El va creşte mai ales numărul basilicilor, ajutându-l 
pe Paulus Aemilius să restaureze şi să mărească Basilica 
Aemiliană, el însuşi mărind Basilica luliană, care fusese 
distrusă de incendiu. De acum încolo, întregul Forum ro- 
man este încercuit de colonade care-l fac să semene din 
ce în ce mai mult cu o piaţă publică de factură elenistică. 
Si în alte cartiere se construiesc porticuri: unul, în numele 
Octaviei, sora principelui, nu departe de circul Flaminius, la 
sud de Câmpul lui Marte; un altul, în numele Liviei, pe 
pantele colinei Oppius (în cartierul Esquilin), primul monu- 
ment demn de acest nume construit atât de departe de 
centru; în fine, un altul, în numele lui Agrippa, în partea 
orientală a Câmpului lui Marte. Augustus multiplica, astfel, 
locurile pentru plimbările publice. Câteva dintre aceste 
porticuri încadrau o arie plantată cu o grădină, şi aceasta 
era o inovaţie importantă. Până atunci, dacă lăsăm deoparte 
„promenada” teatrului lui Pompei (datând din anul 55 î.Hr.), 
Roma nu avea grădini publice. Caesar, cel dintâi, plănuise 

lásarea ca mostenire poporului roman a marelui sáu parc 
Transtiberim. Dar acest parc era foarte îndepărtat de cen- 
tru. ,Porticele” construite de Augustus constituiau, dimpo- 
trivă, spatii accesibile tot timpul, unde se găsea, în funcţie 
de vreme, căldura uşoară a soarelui sau răcoarea umbrei. 
În perioada republicii, timpul liber al plebei era petrecut în 
întregime în Forum şi aceste mulţimi leneşe erau întotdea- 
una pregătite să asculte discursurile vreunui demagog. O 
dată cu restricţiile impuse activităţii politice, era prudent de 
a furniza aceleiaşi plebe alte plăceri şi de a o răspândi în 
mai multe locuri publice. Astfel, urbanismul lui Augustus 
decurge din consideraţii depărtate puternic de estetică. 
Locurile de spectacole au fost şi ele subiecte de pre- 
ocupare pentru principe. Caesar alcătuise altădată proiectul 
unui mare teatru sprijinit pe pantele Capitoliului. Într-ade- 
văr, nu exista la Roma decât un singur teatru permanent, 
cel pe care-l construise Pompei pe Câmpul lui Marte, şi el 
nu putea cuprinde decât zece mii de spectatori, ceea ce 
era mai mult decât insuficient. Dar Caesar nu avusese 
timp să îşi ducă la bun sfârşit proiectul. Augustus îl reia 
şi-l amplifică. Cumpără pe cheltuiala sa terenuri apar- 
ţinând particularilor şi începe construcţia, fără îndoială prin 
anul 24 î.Hr., la reîntoarcerea sa din Hispania. În realitate, 
teatrul n-a fost inaugurat decât în anul 13 (poate chiar 11) 
î.Hr., dar lucrările erau destul de avansate în anul 17 î.Hr. 
pentru ca să se poată celebra în el o parte a Jocurilor 
Seculare. Augustus îi dă numele de „teatrul lui Marcellus”, 
în amintirea tânărului bărbat în care îşi pusese atâtea 
speranţe şi a cărui moarte întârziase, am spus-o, naşterea 
noului ,secol" Teatrul lui Marcellus încă mai există în mare 
parte. Construită din travertin* (care a fost altădată 


55 Travertinul este un material de construcţie — tuf calcaros — care se 
poate lustrui ca marmura. (N.tr.) 

acoperit de un înveliş de marmură), faţada sa semicircu- 
lară are trei etaje de arcade suprapuse, între arcurile 
parterului fiind încastraţi pilastri dorici, între cele de la 
primul etaj, pilaştri ionici, şi în fine, la al treilea etaj, pilastri 
corinteni. Meşteşugul construcţiei aminteşte de cel care 
fusese folosit la construcţia teatrului lui Pompei şi anunţă 
deja pe aceea a Colloseumului. Se poate decela o puter- 
nică influenţă a arhitecturii elenistice (Pompei se inspirase 
direct din teatrul de la Mitylene), dar anumite caracteristici 
pur romane sunt totuşi recognoscibile. Pe când apărea la 
Roma la mijlocul secolului | î.Hr., tehnica teatrelor era deja 
produsul unei lungi adaptări a modelelor greceşti, şi 
teatrele din timpul lui Augustus (restaurarea celui al lui 
Pompei, teatrul lui Marcellus) anunţă deja amfiteatrele 
gigantice de mai târziu: Colloseumul şi toate teatrele ridi- 
cate în oraşele din provincii. 

„Secolul lui Augustus” cunoaşte o mare activitate arhi- 
tecturală. El reia legăturile cu tradiţiile anterioare ráz- 
boaielor civile, cu timpul lui Sylla, care văzuse formându-se 
un stil „italic” şi este dificil câteodată de recunoscut, la o 
primă vedere, data unuia sau altuia dintre fragmentele sau 
edificiile pe care ni le relevă săpăturile arheologice. Cu 
toate acestea, tehnica acoperirii este mai obişnuită în vre- 
mea lui Augustus decât era cu trei sferturi de secol în urmă. 
Construcţiile din timpul lui Sylla conţineau, pe deasupra, 
blocajul central de pereţi, un acoperământ de mici cuburi 
din tuf, neregulat dispuse. În vremea lui Augustus, zidarii îşi 
luaseră obiceiul de a egaliza aceste elemente ca să consti- 
tuie un fel de reţea cu rosturi oblice, destul de asemănă- 
toare cu un návod de pescuit. De unde şi numele de ,plasá" 
dat acestor tipuri de învelişuri. Pentru marile monumente 
s-a recurs la foarte vechea tehnică a pietrei cioplite. Vechile 
materiale sunt revalorizate. Şi din acest considerent, 

Augustus s-a ataşat de respectarea tradiţiilor venerabile, 
mai ales în restaurarea sanctuarelor, ca şi cum s-ar fi temut 
să nu ,expatrieze" divinitätile de altă dată modernizándu-le, 
fără consideraţie, lăcaşurile. 


Mândru de împodobirile pe care le adusese oraşului, lui 
Augustus îi plăcea să repete că „el îl găsise din cărămidă 
şi îl lasă din marmură”. Într-adevăr, până atunci edificiile 
publice erau decorate, şi mai ales templele, cu teracotă. 
Folosirea marmurei rămânea cu totul excepţională; prelu- 
crarea ei fiind apanajul aproape exclusiv al atelierelor 
greceşti. De acum încolo, sculptorii „romani” (dintre care 
mulţi erau de origine elenă şi fuseseră formaţi ca meşteri 
în Grecia sau în Orient) sunt chemaţi să prelucreze toate 
tipurile de marmură, de la varietățile exotice, importate din 
Asia sau Africa, până la marmura italică, ale cărei calităţi 
încep acum să fie recunoscute. 

Dintre diferitele ordine arhitecturale, se preferă aproa- 
pe exclusiv ordinul corintic (cel puţin pentru temple), cu 
ale sale coloane cu profunde caneluri, capiteluri în care se 
desfac frunzele de acant, frize ornate cu volute. Se pare 
că, dezvoltând elementele vegetale şi fluiditatea decorului, 
se urmăreşte valorizarea tuturor posibilităţilor marmurei. 
Monumentul cel mai caracteristic al sculpturii decorative 
augustane, Altarul Păcii — Ara Pacis —, a cărui construcţie 
fusese decisă prin senatus consultum? în anul 13 î.Hr., 


56 Senatus consultum — votul exprimat de Senatul roman, încărcat de 
autoritatea patricienilor, care în principiu ratifica o decizie a poporului, 
la origini, dar si decret sinonim cu sententia senatus. După redactarea 
sa, era afişat în Forum. Decretele referitoare la plebei erau păstrate în 
templul zeiţei Ceres. (N.tr.) 

pentru sárbátorirea pacificárii definitive a provinciilor 
occidentale, ne oferá un minunat exemplu din acest stil. 
Suprafaţa exterioară a zidului de incintă ridicat în jurul 
altarului propriu-zis este în întregime acoperită cu o veri- 
tabilă broderie de marmură. Abia schitate volute de 
acant sunt dispuse simetric faţă de axele care subliniază 
corzile vegetale şi, alternativ, nervura principală a unei 
frunze larg desfăcută. Fiecare volută se termină, în cen- 
trul său, cu o floare — roză, bujor sau mac. Câteodată, 
imaginea unei lebede cu aripile desfăcute, cu gâtul curbat 
maiestuos, întrerupe desfăşurarea volutelor. Lebăda, pa- 
sáre apollinică prin excelenţă, capătă o valoare he- 
raldică, ca şi coroanele de laur care se găsesc în alte 
locuri ale compoziţiei, iar sculptorul s-a străduit să de- 
celeze în formele suple ale păsării o neaşteptată le- 
gătură cu alura plantei. Cu toate că aceasta din urmă 
rămâne supusă, în ansamblul său, unei geometrii de 
strictă rânduire, artistul îi conservă o libertate care exclu- 
de orice impresie de artificialitate. Nu numai că a intro- 
dus mici variaţii, care suprimă toată simetria intempes- 
tivă, dar „materia” însăşi a plantei este exprimată cu o 
rară fericire şi realism. În sfârşit, el nu a ezitat să anime 
aceste frunze cu o viaţă secretă, reprezentând, ici-colo, 
sopârle, insecte şi păsări. 

Acelaşi sens al vieţii, acelaşi realism vesel apar pe un 
alt motiv al altarului, ghirlandele de frunze, spice şi fructe 
care ornamentează partea superioară a frizei, în interiorul 
monumentului. Aceste ghirlande sunt, fără îndoială, o 
temă foarte veche, familiară artei elenistice, dar sunt 
abordate într-un spirit nou; ele recad după un ritm amplu, 
atârnate din loc în loc printr-un bucraniu sculptat (adică 
scheletul descărnat al unui cap de bou, rest al unui sacri- 
ficiu) abia separate de fundal, mai conturate spre mijlocul 

curburii lor. Acest motiv îmbracă aici o semnificaţie reli- 
gioasă evidentă; ghirlandele sunt, ele însele, un act de 
recunostiintá si o rugăciune. Augustus a redat oamenilor 
bucuria de a trăi. Graţie lui, zeii au făcut pace cu muritorii, 
vechile culte şi-au regăsit eficacitatea şi, prin mijlocirea 
principelui, divinitatea îi recompensează pe oameni, dând 
câmpurilor lor prosperitatea şi abundența uluitoare ale 
Vârstei de Aur. În fata acestei somptuozitäti, gândul ne 
poartă la versurile din Georgicele în care Vergiliu cânta, 
cu douăzeci de ani mai înainte, fertilitatea câmpurilor 
italice. 

Privind marea friză şi reliefurile care constituie deco- 
ratia principală a altarului, tot la Vergiliu se duce gândul. În 
stânga intrării, pe partea de est, o scenă reprezintă un 
personaj feminin aşezat care tine pe genunchii săi doi 
copii; tot pe genunchii săi — fructe, la picioarele sale — o 
junincă şi un miel, în dreapta sa — o divinitate marină, în 
stânga sa — geniul unui fluviu spijinit pe o lebădă cu ari- 
pile deschise. Probabil că artistul a dorit într-un fel să fi- 
gureze soarta Italiei, între mare şi apele dătătoare de viaţă 
ale fluviilor şi hrănindu-i cei doi gemeni, Romulus şi 
Remus, strămoşii oraşului. Intenţia simbolică nu dăunează 
nici vivacitátii, nici prospetimii tabloului. S-ar putea să 
existe temerea potrivit căreia ideologia lui Augustus dă 
naştere unei arte supraîncărcate de alegorii şi un pic 
declamatorie. În fapt, nu se poate să nu se recunoască 
măsura în care toate compoziţiile sunt aerisite şi simple. 
Chiar reliefurile „istorice” (acelea care tind să fixeze o scenă 
sau să relateze un eveniment) depărtează personajele şi 
le subordonează unele altora fără supraîncărcătură. 
Atitudinile rămân calme; gesturile sunt fixate nu în miş- 
carea lor, ci în momentul în care ele se realizează. Subiec- 
tele predilecte sunt scenele de sacrificiu: sacrificantul, cu 

un colt al togei pus pe cap, stă în fata altarului; unul sau 


doi camill*9, care-l asistă, îi întind un platou încărcat cu 
ofrande şi vasul ce conţine vinul de libatie. Victimele, un 
taur, un porc şi un berbec, în conformitate cu ritul5®, nepä- 
sătoare la soarta care le aşteaptă, nu opun nici o rezis- 
tentä, chiar docilitatea lor, dorită de divinitate, garantează 
eficacitatea ofrandei. Momentul ales nu este cel mai dra- 
matic, este cel al rugăciunii şi reculegerii, care precede 
sacrificiul, ca şi cum artistului îi repugna pitorescul şi 
violenţa. 

Marea friză care ocupă partea interioară a zidului de 
incintă al Altarului Păcii înfăţişează o mare procesiune 
care ne oferă atmosfera ceremoniilor religioase şi a religiei 
de stat. Se pot vedea lictoriiÿ® cu fasciile lor, precedân- 
du-l pe principe; apoi grupul de vestales* şi colegiul 


57 Este vorba de ritul gabinian: toga se trecea pe sub braţe, lăsându-le 
libere, iar un colt acoperea capul — cinctus gabinus. (N.tr.) 

58 Ajutoare ale preoţilor în activităţile ritualice care trebuiau să aibă 
ambii părinţi în viaţă. (N.tr.) 

59 Acest triplu sacrificiu se numea suovetaurilia. (N.tr.) 

60 Lictorii erau însoțitori ai regelui, initial, apoi ai anumitor magistrați 
deținători de imperium (dictator, consul etc.) care purtau fasciile, adică 
securea şi un mănunchi de nuiele, simbol al puterii. Ei trebuiau să 
mărşăluiască înaintea magistratului (sau a regelui, în epoca regală) pen- 
tru a-i elibera calea. Numărul lictorilor este variabil. Regele şi dictatorul 
aveau 24, consulii — câte 12, comandantul cavaleriei — şase. În mod 
cu totul special, Vestalele, preotesele zeiţei Vesta, aveau lictori. (N.tr.) 
61 Vestalele deserveau cultul zeiţei Vesta, zeiţa căminului şi a focului 
veşnic al cetăţii, erau în număr de şase şi fuseseră organizate într-un 
colegiu de regele Numa Pompilius. Cel care le alegea era Pontifex 
Maximus, la vârste de până la zece ani, dar ru mai mici de şase ani, 
iar durata serviciului lor, de treizeci de ani, era împărţită în trei perioade 
de câte zece ani cuprinzând ucenicia, îndeplinirea sarcinilor ritualice şi 
respectiv învăţarea altor proaspete vestale cu sarcinile sacerdotiului. 
Tot marelui pontif îi revenea sarcina de a le supraveghea pe perioada 

flaminilore?. În spatele personajelor oficiale mărşăluieşte 
toată familia imperială. Se recunosc Livia, Agrippa, lulia, 
cu cei doi copii, Caius şi Lucius Caesar, încă tineri, 
invesmántati în largile lor togi pretexteS şi vizibil (cel putin 
cel mai tânăr) nerăbdători ca ceremonia să se împli- 
nească. În fine, urmează ambasada de senatori şi de 
preoţi. În faţa acestei procesiuni, care ar putea fi de o 
monotonie exasperantă, impresia generală denotă, dim- 
potrivă, varietatea şi mişcarea. Un personaj se întoarce, o 
femeie, cu un deget pe buze, face semn unui copil să 
păstreze tăcerea rituală, privirile nu sunt uniform paralele, 
direcţiile lor se intersectează şi creează iluzia de profun- 
zime. Se regăseşte aici aceeaşi reconciliere a două 
tendinţe profunde ale secolului: o gravitate puţin solemnă, 
şi, în pofida a tot, simţul ascuţit al adevărului şi al vieţii. 


serviciului lor. Vestalele pregăteau făina sacrificială, mola salsa, care 
se imprástia pe capul sau trupul victimelor anterior sacrificării si parti- 
cipau la anumite sărbători publice alături de alţi preoţi, Fordicidia din 15 
aprilie sau Equus October din 15 octombrie, precum şi la ceremonia de 
curăţire a cetăţii, Vestalia, şi la ceremoniile specific matronale, de tipul 
celei închinate zeiţei Bona Dea. (N.tr.) 

62 Flaminii deserveau vechile culte ale Romei, conferindu-le autentici- 
tatea romană şi stând mărturie pentru vechimea lor. În total existau 15 
flamini, dintre care trei erau majori (flaminul lui lupiter — flamen Dialis, 
cel al lui Marte — flamen Martialis, cel al lui Quirinus — flamen 
Quirinalis) iar ceilati minori. Ei erau aleşi prin cooptare pe viaţă si 
deserveau cultele zeilor pe care îi reprezentau. În mod cu totul special 
flaminul lui lupiter împreună cu soţia sa — flaminica Dialis — reprezen- 
tau simbolul vechii cásátorii romane, aveau o vestimentatie aparte 
(haina lipsită de noduri, prinsă cu fibule de bronz si cu boneta specială, 
apex) şi condiţii comportamentale impuse. Printre altele, flaminul nu 
putea ocupa funcţii politice care l-ar fi pus în contact cu războiul şi deci 
cu decedaţii, iar cei doi nu puteau divorța fără ca soţul să-şi piardă 
dreptul de rămâne în funcţie. (N.tr.) 

63 Toga praetexta, veşmânt tivit cu purpură pe care îl purtau copiii până 
la 17 ani, magistraţii şi preoţii. (N.tr.) 

Acest realism in executarea personajelor era de mult o 
tradiţie a sculpturii romane. Exista o artă italică a portretu- 
lui, născută, poate, în atelierele din Etruria, dezvoltată 
pentru a răspunde exigenţelor izvorâte din cutumele fune- 
rare şi ale cultului familial roman, şi care cunoaşte, în 
epoca lui Augustus, un progres extraordinar: marea pro- 
cesiune a Altarului Păcii poate fi considerată ca o galerie 
de portrete individuale şi este dacă nu uşor, cel puţin posi- 
bil să fie aici recunoscute principalele personalităţi de la 
curte. Toate muzeele din Europa posedă importante 
colecţii de asemenea portrete din timpul lui Augustus, bus- 
turi a căror veridicitate ne este garantată de efigiile gra- 
vate pe monezi. Grija de a semăna cu personajul real este 
atât de accentuată încât este posibil să se regăsească, de 
la un bust la altul, una sau alta din trăsăturile familiale care 
sunt suficiente pentru a identifica personaje independent 
chiar de mărturiile monetare. Astfel că trăsăturile Liviei, pe 
un bust de la gliptotecas Ny-Carlsberg, sunt probate în 
comparaţie cu cele ale fiului sáu, împăratul Tiberius. Dar 
seria cea mai bogată si cea mai mişcătoare este aceea a 
statuilor lui Augustus însuşi. 

Principele a fost reprezentat in mai multe ránduri si cul- 
tul care fusese asociat persoanei sale a incitat artiştii la a nu 
se mulţumi cu unul sau două tipuri oficiale, ci au reprodus 
chipul său pe toată durata vieţii sale. De aceea noi avem 
portrete ale lui Octavianus încă foarte tânăr, în momentul în 
care venise din Apollonia pentru a revendica moştenirea 
tatălui său adoptiv. Ştim că Suetonius, la un secol după 
moartea lui Augustus, descoperise o statuie care reprezen- 
ta chiar pe „divinul Augustus” copil, înainte de adoptia sa de 


64 Gliptoteca este o colecţie de pietre preţioase sau semiprețioase gra- 
vate sau spaţiul dintr-un muzeu unde se păstrează asemenea pietre. 
(N.tr.) 

către Caesar. Era un mic bronz pe soclul căruia era încrus- 
tat, cu litere de fier, primul său cognomen de Thurinus. 
Suetonius îl prezintă împăratului Hadrian, care îl aşează 
printre divinitätile din /ararium-uls său personal. În seria 
marilor statui ale lui Augustus care ne-au parvenit, este 
posibilă urmărirea evoluţiei vârstei, în pofida tuturor con- 
venţiilor care tindeau să conserve eroului promis apoteozei 
o aparenţă de tinereţe eternă, care este aceea a zeilor. Cu 
toate acestea, există un bust cu buze subţiri, cu fruntea uşor 
brăzdată de riduri, care ne lasă să ghicim ceea ce au 
reprezentat momentele de angoasă ale puterii şi ravagiile 
maladiilor care, în numeroase rânduri, l-au făcut să se 
teamă pentru viaţa sa. Şi aici realismul roman a ştiut să re- 
concilieze adevărul, revelatorul sufletului, cu grija de a 
exprima maiestatea supraumană a împăratului. 


+ 


* k 


Dar în arta augustaná există ceea ce există şi în poezia 
acestui secol. În pofida gravitátii sale, nu au fost uitate 
lecţiile epocii alexandrine şi găsim, alături de statui, de 
portrete, de reliefuri religioase sau istorice, şi opere mai 
simple. Acum câteva zeci de ani, soarta favorabilă arhe- 
ologilor ne-a redat o bogată reşedinţă romană construită 
pe malurile Tibrului poate prin anul 20 î.Hr., pe care un 
abandon rapid a salvat-o de modificări şi restaurări intem- 
pestive. Această villa aşa-numită "Farneziná" ne-a fur- 
nizat remarcabile ansambluri decorative, din care unele 
sunt constituite din reliefuri în stuc şi altele din mari fresce 
pictate. Primele, de o execuţie extrem de fină şi delicată, 
reprezintă peisaje parcă împrumutate dintr-o idilă. Se 


65 Capela zeilor Lari. (N.tr.) 

vede aici o câmpie împânzită de mici sanctuare, mai ales 
de morminte, printre care se ridică locuinţe rustice. Multe 
dintre teme par de sorginte orientală şi în spatele uneia 
sau alteia dintre siluetele turnului sau ale porticurilor poli- 
gonale se ghicesc modele egiptene sau asiatice. Un ar- 
bore bătrân îşi apleacă o creangă sub arhitrava unei uşi; 
un palmier se înalţă, înconjurat de o palisadă joasă. Şi 
unul şi celălalt sunt, fără îndoială, dintre acei arbori sacri 
de care ţăranii suspendă ghirlande şi pe care îi ocolea 
plugul trasând brazda. Peste tot, personaje, sau mai de- 
grabă siluete schitate sumar, creează o animaţie extraor- 
dinară. O femeie, rezemată de uşa unui mormânt, pare că 
meditează, nu departe de ea un bărbat stă în picioare pe 
o stâncă şi pescuieste cu undita, în timp ce un altul pare că 
este pe punctul de a-şi arunca năvodul. Grav, un copil mic 
merge cu paşi mărunți în urrma unui măgar, traversând un 
pod deasupra râului, iar mama sa, atentă, îl însoţeşte în 
aventuroasa sa plimbare. Altundeva, o servitoare îşi ur- 
mează stăpâna la mormântul vecin, purtând pe cap o urnă 
plină poate cu apa necesară îndeplinirii vreunui rit pios. 
Zeii şi morţii sunt prezenţi peste tot în această natură, care, 
irezistibil, te face să visezi la descrierile vergiliene, dar şi 
la micile poeme ale Antologiei greceşti. S-ar greşi, fără în- 
doială, dacă s-ar încerca descoperirea unui sens mistic în 
spatele acestor imagini. Salonul al cărui plafon îl ornează 
nu era o capelă, nici un oratoriu, ci o sală în care locuitorii 
casei îşi petreceau viaţa lor cotidiană. Era plăcut a regăsi 
natura alături de sine. După gustul nostru poate că pei- 
sajul este prea plin de personaje si de „născociri”, dar nu 
este pentru prima dată în istoria artei când Natura, pentru 
a fi înţeleasă, are nevoie de prezenţa umană. Romanii, ca şi 
alexandrinii, locuiesc într-un oraş imens; dacă există nostal- 
gia vieţii de la ţară, atunci aceasta trebuie să fie plăcută, 

animată, pentru a nu li se părea un „deşert monstruos”. 
Miile de divinităţi, sufletele care frecventează mormintele 
şi sanctuarele rustice sunt ca un popor familiar, intermedi- 
ar între sensibilitatea oamenilor şi puterile misterioase, 
puţin înspăimântătoare, pe care le conţin pământul şi 
apele. Religiozitatea romanilor, în mod voluntar panteistă, 
se regăseşte aici, cum se regăseşte şi în Odele lui Horaţiu 
sau în versurile lui Vergiliu. Tot la această natură a pei- 
sajului idilic visează şi Ovidiu adesea în descrierile sale. 
Metamorfozele trebuiau să placă pentru că, în mod re- 
petat, pun în acţiune minunate aventuri legendare într-un 
decor care este chiar cel al vieţii cotidiene. 

Reliefurile vilei Famezine sunt foarte aproape de pei- 
sajele, picturii. Motivele lor se regăsesc nu numai în fres- 
cele aceleiaşi „villa”, dar şi într-o altă locuinţă privată care 
datează din această epocă şi care a fost, fără îndoială, 
propria casă a lui Augustus pe Palatin. Această casă 
(cunoscută în general sub numele de „Casa Liviei”) ne dă 
cele mai clare exemple de ceea ce se numeşte „al doilea 
stil” al picturii pompeiene. Suprafaţa zidului, în loc să fie 
ea însăşi decorată, este „deschisă” prin ferestre aparente, 
iar de-a lungul acestei deschizături imaginare se poate 
descoperi fie o scenă mitologică (de pildă aventura fru- 
moasei lo, transformată în junincă şi păzită de Argos — 
zeul Mercur apare în spatele movilei de care este sprijinită 
tânara femeie; el îşi ţine sabia în mână şi fiecare ştie că 
este pe punctul de a-l ucide pe prea vigilentul gardian), fie 
un peisaj format, de data aceasta, dintr-un singur sanctu- 
ar, izolat în mijlocul unei păduri sălbatice. Dar, peisaj sau 
scenă mitologică, tabloul are întotdeauna ca temă princi- 
pală o imagine din natură. 

Printr-o singură privire a unui astfel de ansamblu, 
subintelegem că, în vremea lui Augustus, contemporanii 

sái trebuiau sá fie pasionati de grádini. Pictura decorativä 
contemporană ne aduce dovada, cu două exemple, 
deopotrivă de celebre: frescele de la auditorium-ul lui 
Mecena, pe Esquilin, şi cele de la Villa Liviei, la Prima 
Porta, nu departe de Roma, pe calea Flaminia (Via Fla- 
minia). Aici, ca şi dincolo, o sală subterană — destinată, 
fără îndoială, să servească drept salon în zilele calde — 
era ornamentată cu picturi reprezentând o grădină. De-a 
lungul zidului, o barieră joasă pare a şerpui în faţa 
masivelor şi a tufişurilor (ceea ce se chema pe atunci o 
silva, un ,cráng"). Trandafiri, tineri brazi încă mici, lámái, 
portocali, lauri formează o umplutură impenetrabilă. În 
iarbă, între trunchiuri, există flori puternic colorate; pe 
crăci apar fructe: portocale, lămâi, dar şi mere şi gutui. Pe 
barieră sunt aşezate păsări; un papagal, într-o cuşcă, dă 
o notă exotică. Se poate imagina chiar că, în aceeaşi sală, 
fântâni aduceau prospeţime şi murmur. Mai târziu, Seneca 
se va plânge ironic lui Mecena, plictisit de dispoziţia 
morocănoasă a soţiei, că nu a putut dormi din cauza unui 
zgomot de apă care curge sau de sunetul unei muzici 
îndepărtate. Rafinamente de lux care par vinovate filozo- 
fului, dar care aparent nu erau necunoscute severei Livia, 
răspund mai degrabă gustului întregului secol decât 
aceluia al unui singur om. 

Fireşte, grădinile reale se asemuiau cu grădinile iluzorii 
de care exista plăcerea de a se înconjura. Este momentul 
în care se construiesc case de odihnă, în toate periferiile 
Romei şi în care se abandonează din ce în ce mai mult 
vechiul atrium demodat pentru vastele peristiluriss plantate 


66 Peristilul reprezenta o galerie interioară sau exterioară formată din- 
tr-un singur şir de coloane sau stâlpi care înconjurau un edificiu sau o 
grădină; de asemenea, mai desemna curtea interioară străjuită de por- 
ticuri a caselor, rezervată numai familiei. (N.tr.) 

cu tufişuri. Lui Augustus însuşi îi plăceau arborii frumoşi. 
Dacă pornirea sa obişnuită spre austeritate nu l-ar fi îm- 
piedicat, el şi-ar fi construit cu plăcere grădini. Dar el se 
mulțumea cu frescele din locuinţa sa de pe Palatin sau, la 
rigoare, pe când îl cuprindea dorinţa, se ducea să se sta- 
bilească pentru un timp în villa vreunui libert, al cărui lux 
sfida, fără urmări, scandalul. 

Arta din timpul lui Augustus, s-a văzut, nu contrazice 
nici una din concluziile la care ne-a condus analiza litera- 
turii. În ambele domenii apar aceleaşi aspirații, aceleaşi 
tendinţe, câteodată contradictorii: uşurinţa şi graţia alături 
de antica „gravitate”, dar peste tot, în pofida tuturor 
simulărilor, a tuturor influențelor exercitate de modelele 
elenice, există un sens al obiectului, un dar de a exprima 
originalitatea fiecărui lucru ales care este una din con- 
tributile cele mai preţioase ale spiritului italic. În acelaşi 
timp, acest univers plastic sau poetic emană o impresie de 
măsură şi calm, ca a unei forţe conştiente şi sigură de ea 
însăşi, bine diferențiată, în această vârstă clasică, de o 
exuberanţă deja romantică despre care va sta mărturie, 
două generaţii mai târziu, „barocul” neronian şi flavian. 


Capitolul al V-lea 


PACEA LUI AUGUSTUS 


Nu este o întâmplare cá monumentul cel mai desá- 
vársit si mai caracteristic al artei din aceastá perioadä este 
altarul ridicat în cinstea Păcii. Opera lui Augustus a fost în 
mod esenţial o operă de pacificare, nu numai în interior, 
restabilind, câteodată prin constrângere, „concordia între 
clase” la care visase Cicero, dar şi în provincii şi, mai ales, 
la frontiere. Lunga criză a războaielor civile se produsese 
la puţin timp de la campaniile victorioase în Occident şi 
Orient, în urma cărora fuseseră anexate la Imperiu teritorii 
considerabile: Caesar tocmai cucerise Gallia şi făcuse o 
campanie de recunoaştere în Britannia; doar cu cinspre- 
zece ani în urmă Pompei pusese definitiv capăt luptei cu 
Mithridatess?, care pentru o clipă fusese pe punctul de a 


67 Gallia fusese cucerită cu destul de mult efort de lulius Caesar între 
anii 58-51 î.Hr., în vreme ce expedițiile din Britannia, fără să fi avut un 
succes şi un câştig deosebite, au avut loc în anii 55-54 î.Hr. (N.tr.) 

$8 Mithridates al VI-lea Eupator (112—63 î.Hr.), rege al Pontului, con- 
cepe un vast program expansionist izbindu-se de interesele romane şi 
chiar ocupând posesiuni ale Romei în Asia Mică. Stabileşte alianţe cu 
Armenia, regatul seleucid şi cel al partilor. Confruntările cu Roma se 
grupează în trei războaie: primul între 89-84 — încheiat cu pacea de 
la Dardanos, prin care recunoaşte frontierele stabilite de romani, 
retrăgându-se din Pen. Balcanică; al doilea între 83-81, pricinuit de 
instigaţiile romane, şi ultimul între 74—63, declanşat prin invadarea 
Bithyniei clientelare Romei. Infránt la Cizic şi Lemnos, Mithridates este 
nevoit să se retragă în Armenia pentru o vreme, apoi revine, dar este 
învins de Pompei, în anul 66 î.Hr., pe râul Lycos. Tulburările interne, în 
care este antrenat propriul sáu fiu Pharnaces al Il-lea (pe care lulius 
Caesar il învinge definitiv la Zela în 47 î.Hr.), îi vor pricinui sinuciderea. 
(N.tr.) 

ridica împotriva Romei întreaga lume elenistică. Teritoriile 
cucerite de la regele Pontului sunt încă departe de a fi pe 
deplin integrate Imperiului; fidelitatea regilor vasali, în Asia, 
se arätase şovăielnică şi, la momentul Actium, Antonius nu 
reuşise să restabilească peste tot în Orient prestigiul 
roman. Preluând puterea, Augustus trebuie să facă faţă 
unor probleme grave din toate punctele de vedere. 
Continuarea războiului contra Cleopatrei îl dusese pe 
victoriosul Octavianus până în Alexandria. Prima sa 
obligaţie a fost să anexeze Egiptul, din care a făcut nu o 
provincie obişnuită, ci un teritoriu ataşat direct domeniului 
imperial şi guvernat de un „prefect”, care era reprezentan- 
tul personal al principelui. Primul prefect, Cornelius Gallus 
(un poet, şi el prieten de-al lui Vergiliu, căruia îi dedicase 
la început Georgicele), fusese însărcinat să asigure secu- 
ritatea ţării. Gallus şi-a plimbat victorios armatele până la 
Philae (nu departe de barajul de la Assuan), dar, umflân- 
du-se în pene din pricina orgoliului, acceptase omagii 
nemäsurate, iar Augustus nu va întârzia să-l înlocuiască. 
Unuia dintre succesorii săi, C. Petronius, îi va reveni sarci- 
na să impună, după anul 25 î.Hr., respectul Romei jefuito- 
rilor etiopieni, care, în iarna anului 21 spre 20 î.Hr. se 
supun, cel puţin teoretic, lui Augustus. Acesta din urmă 
încercase, începând cu anul 25 î.Hr., să-şi impună protec- 
toratul pe celălalt țărm al Mării Roşii, în tara sabeenilor, în 
fericita Arabie. Aelius Gallus, însărcinat cu această expe- 
ditie, prost sfătuit şi ghidat, încearcă să încorporeze re- 
giunea până la Aden, de-a lungul deşertului care se întin- 
de la est de Marea Roşie. El a repurtat succese fără 
îndoială uşoare asupra indigenilor abia înarmaţi, dar tru- 
pele sale, decimate de lipsa de alimente proaspete, au tre- 
buit în final să se reîntoarcă fără a obţine vreun mare 
rezultat. Întreprinzând ceea ce de fapt, până la urmă, nu a 

fost decát o expeditie fárá viitor, Augustus avusese pro- 
babil de gánd sá pátrundá in teritoriile de unde proveneau 
parfumurile si mirodeniile, cu care se fácea un mare co- 
mert în interiorul Imperiului si ale căror preţuri fuseseră 
crescute peste măsură de caravanieri, deşi aceasta antre- 
na ieşiri masive de monede de aur, fără nici o contraba- 
lansare. Poate că a cedat şi curiozitátii de a cunoaşte ţări 
ale căror minunätii erau lăudate de tradiţie. 

Dar nici frontierele egiptene, nici relaţiile cu fericita Ara- 
bie nu puneau realmente probleme strategice. Deşerturile 
formau limite naturale închise. Nu acelaşi lucru se putea 
spune despre teritoriile asiatice, de la Palestina până în 
Caucaz. Instalati de mai multe secole în Asia Mică, apoi în 
Siria, romanii creaseră două provinciis? înconjurate de o 
rețea de state vasale. Principalul pericol, chiar făcând 
abstracţie de zonele dizidente întinse din regiunile mun- 
toase ale Anatoliei, consta în vastul Imperiu part care se 
formase la est de posesiunile şi protectoratele romane, 
imperiu feudal, fără unitate interioară, incapabil de a ame- 
ninta în mod veridic puterea romană, dar härtuind fără 
încetare regiunile supuse, trăgând foloase din toate tenta- 
tivele de rebeliune. Gândul lui Caesar fusese de a reîn- 
cepe epopeea lui Alexandru supunând pe parti, iar opinia 
publică aştepta de la Augustus să răzbune, cel puţin, 
dezastrul lui Crassus. Este o acţiune în care principele 
renunţă la prudenta sa. El se străduie să soluţioneze pro- 
blema doar prin diplomaţie. Între regele part Phraartes şi 


69 Provincia Asia, prima provincie romană de pe teritoriul Asiei, s-a for- 
mat din fostul regat al Pergamului, lăsat moştenire Romei prin testa- 
ment de către ultimul său rege, Atallos al Ill-lea, în anul 133 î.Hr. 
Curând va izbucni revolta antiromană condusă de Aristonicos, definitiv 
stinsă în anul 129 î.Hr. A doua provincie, Syria, este organizată de 
Pompei în anul 63 î.Hr. (N.tr.) 

el au loc un lung sir de presiuni, de amenintäri, de demon- 
stratii militare care duc, în 20 î.Hr., la predarea de către 
parti a însemnelor cucerite de la trupele lui Crassus. Dar 
pentru aceasta Augustus trebuie să-l însărcineze pe 
Tiberius cu organizarea unei veritabile expediţii împotriva 
Armeniei, unde instalează un rege vasal, cu scopul de a 
sustrage ţara influenţei parte. Acest succes, în realitate 
modest, a fost prezentat ca o mare victorie. S-a vorbit de 
,cucerire" si Augustus a profitat de aceasta pentru a de- 
clara solemn că Imperiul atinsese limitele sale naturale, şi 
că nu se va mai înainta dincolo de ele. Operaţiunea a fost 
completată de instalarea unui alt rege devotat Romei în 
Media Apotropatenes (Azerbaidjanul de azi). Se părea că 
se stabilise definitiv un „drum” roman al parfumurilor şi 
mirodeniilor si cá se protejase eficient frontiera asiatică. 
Din nefericire, o serie de revoluţii interne nu va întârzia 
să redeschidă Armenia partilor. Trupele romane trimise 
pentru a instala un nou rege au fost respinse în anul 1 î.Hr. 
şi Augustus îl însărcinează pe nepotul său Caius să resta- 
bilească situaţia. Încă o dată armatele romane au pus pe 
tronul ţării un rege vasal, dar Caius este atât de grav rănit 
încât a trebuit să se retragă şi curând va muri. Armenia se 
dovedea deceptionantä. La finele domniei lui Augustus, în 
pofida tuturor cântecelor de victorie intonate cu treizeci de 
ani înainte, ţara era fără rege, în plină anarhie şi mai 
supusă ca niciodată influenţei partilor. De bine de rău, 
Roma sfârşise prin a admite că Eufratul constituia fron- 
tiera comună a celor două imperii. Pe o insulă a fluviului, 
pe teren neutru, Caius avusese o întrevedere solemnă cu 
regele part Phraates. Diplomaţia asigura o stabilitate rela- 
tivă într-o regiune pe care armele nu au putut-o cuceri. 
Mai la nord, ocupaţia romană progresase de-a lungul 
coastelor Mării Negre în acest regat al Pontului de unde 

altädatä Mithridates pornise la revoltá. Aici, Polemon, un 
rege vasal, îşi întinsese pentru moment, sub oblăduire 
romană, puterea până în Crimeea, cu scopul de a proteja 
de jefuitorii sciți ţările elenizate si de a asigura comerţul cu 
grâu, atât de important pentru aprovizionarea Imperiului. 
Sub acest aspect, Augustus reuşise să constituie, în jurul 
Mării Negre, o apărare solidă. 

În sfârşit, la sud de Syria se formase, în vremea lui 
Antonius, un regat evreu în mâinile unui principe străin, un 
idumeu, Irod. În anul 37 î.Hr., acesta cucerise lerusalimul 
şi pusese capăt guvernării Marilor Preoţi. Augustus se- 
condase cu plăcere eforturile lui Irod, care se angajase să 
scoată ludeea din izolarea sa spirituală şi să asigure 
guvernarea unui popor care trecea drept unul neguver- 
nabil. Dar, la moartea regelui, în anul 4 î.Hr., ţara cade în 
anarhie şi două ambasade, una a samaritenilor, alta a 
evreilor se deplasează la Roma pentru a cere integrarea 
în Imperiu. Si, în anul 6 d.Hr., ludeea devine provincie con- 
dusă de un procurator. 

Aceasta a fost, în linii generale, politica orientală a lui 
Augustus. Ea evita aventurile, străduindu-se să organi- 
zeze cuceririle anterioare şi să asigure peste tot restabi- 
lirea sau menţinerea ordinii, cu metode de mare suplete. 
Procedând astfel, romanii nu înlocuiau în Orient o civi- 
lizatie cu o alta: opera de elenizare, începută în vremea lui 
Alexandru, continuată de regii elenistici, întreruptă sau 
împiedicată în timpul nenumăratelor războaie care vor 
preceda şi vor,impune intervenţia Romei, este reluată şi 
continuată după restabilirea păcii. În aceste provincii, 
Augustus apare, de o manieră pe de-a-ntregul firească, 
drept succesorul îndepărtat al lui Alexandru. Peste tot i se 
ridică altare sau temple cum existase obiceiul de a le ridi- 
ca pentru Ptolemei, Seleucizi si alti prinți. Curând marile 

centre de gândire greceascä (Alexandria, Pergam, 
Antiohia) vor cunoaste o strälucire comparabilà cu cea din 
trecut. Cultura „romană” este aici identicá cu cea elenistică, 
pe care nu a înlocuit-o, ci a căutat doar să o promoveze. 


* 


* + 


Jumätatea orientalä a Imperiului, oricare ar fi fost im- 
portanta sa, trecea, ín ochii italicilor ca ,posesiuni de din- 
colo de mare". Din punct de vedere geografic, Roma si 
Italia apartin Occidentului si opinia publicá fncepuse ade- 
sea sá se teamá cá prestigiul istoric si bogátia provinciilor 
elenistice tind să deplaseze centrul de greutate al lumii 
romane şi să deposedeze Roma de preeminentä. Această 
temere se conturase în vremea lui Caesar. Ea reapăruse 
(în parte prin acţiunea de propagandă a lui Octavianus) în 
momentul luptei contra lui Antonius şi am văzut că opoziţia 
îi atribuise pentru o clipă şi lui Augustus acelaşi plan. În 
mod special, întreaga politică a principatului a avut ca 
obiect restabilirea acestui echilibru ameninţat, organizând 
provinciile occidentale de o manieră mai solidă decât în 
trecut, cu grija de a le „suda” mai intim de Orient. 

Prima grijă a lui Augustus a fost să termine pacificarea 
Galliei şi Hispaniei, unde subzistau încă numeroase regi- 
uni dizidente. Primii zece ani ai principatului au fost consa- 
crati acestei însărcinări. În Gallia, oraşul Lion (Lugdunum), 
întemeiat în anul 43 î.Hr., devine în curând capitală fede- 
rală. Situată în punctul de întâlnire a trei mari diviziuni ale 
ţării (Gallia Celticá, Aquitania, Gallia Narbonensis), această 
cetate a fost centrul de iradiere a romanizárii. Augustus va 
sta trei ani în Gallia. La un an de la plecarea sa, Drusus 
construieste, la confluenta Saónei cu Rhonul, un altar 

consacrat zeiţei Roma si lui Augustus (12 î.Hr.). Aici, în 
fiecare an, la 1 august (ziua aniversárii cuceririi Alexan- 
driei) toate cetätile galice trimiteau ambasade pentru a 
oferi un sacrificiu solemn. 

Între Roma si Gallia comunicatile se făceau fie pe 
mare, fie de-a lungul drumului de coastá. Cea mai mare 
parte a trecátoarelor alpine erau inaccesibile şi populaţiile 
de munteni constituiau o ameninţare constantă atât pentru 
Gallia Cisalpiná, cât si pentru regiunile pacificate ale 
Galliei Narbonensis. O serie de expediţii sunt menite să le 
reducă importanţa. Din 25 î.Hr. salasii din depresiunea 
Aoste sunt masacrați, iar supraviețuitorii sunt vânduți ca 
sclavi. Nouă ani mai târziu, P. Silius Nerva pacifica văile 
care se întindeau la est de lacul Garde. Venise momentul 
să se treacă la o cucerire totală. Aceasta a fost înfăptuită, 
în anul 15 î.Hr., prin două coloane, dintre care una, cu 
Drusus în frunte, a plecat din sud şi a urcat pe valea Adigăi 
şi, poate, prin trecătoarea Brenner, a ajuns în valea 
Innului. A două coloană, condusă de Tiberius, a plecat din 
Gallia, mergând spre est; Tiberius repurtează o victorie 
aproape de lacul Constanţa şi se alătură lui Drusus pe 
malurile Dunării. Această campanie a permis formarea de 
noi provincii, care au luat numele de Raetia şi Norricum. 
Prima conţinea, cu anexa sa Vindelicia, Elveţia orientală, 
nordul Tyrolului şi sudul Bavariei. Raetia fusese plasată 
sub autoritatea unui prefect de rang ecvestru, dispunând 
de două legiuni staționate la Augsburg (Augusta Vinde- 
licorum). Cea de-a doua era un vechi regat vasal, situat 
imediat la est de Raetia, întinzându-se până la Dunăre. 
Nevoile de securitate şi de comunicare în interiorul 
masivului alpin antrenaseră puţin câte puţin legiunile în a 
controla Dunărea, de la izvoare până la Viena. 

Sudul Alpilor este, de asemenea, organizat. Ín anul 14 
î.Hr., se creează provincia ecvestră a Alpilor Maritimi, în 
timp ce Alpii de Coastă (regiunea muntelui Genêvre) sunt 
încredinţaţi unui tânăr print indigen, M. lulius Cottius, care 
va stăpâni ţinutul cu titlul oficial de prefect. În anul 6 î.Hr., 
Augustus a putut ridica în punctul cel mai înalt al rutei de 
coastă, în La Turbie, un trofeu comemorând victoria sa 
asupra tuturor populațiilor alpine „de la Marea Superioară 
la Marea Inferioară”, adică de la Adriatica la Marea 
Tireniană. 

Inscripţia din La Turbie nu comemorează doar victoriile 
repurtate în partea occidentală a Alpilor. Ea conţine în 
aceeaşi formulă şi alte operaţiuni în afară de cele mentio- 
nate şi mai ales războiul Pannoniei, purtat între 13 şi 9 
î.Hr. de Agrippa şi Tiberius. Anexiunile precedente aveau 
ca scop legarea mai solidă a ltaliei de Gallii. Războiul 
Pannoniei răspundea necesităţii de a „suda” Italia de pro- 
vinciile orientale. 

Octavianus nu era decât triumvir în momentul în care 
se străduieşte să lărgească zona efectiv ocupată din 
provincia Illyria, pe coasta orientală şi septentrională a 
Adriaticii. Nu trebuia doar să menţină puternic controlul 
asupra pasurilor prin Alpii lulieni pentru a închide unor 
eventuali barbari veniţi din Europa Centrală accesul spre 
Veneţia, dar era necesar şi să stabilească o linie de comu- 
nicatie sigură, pe uscat, cu provinciile balcanice. Până la 
Augustus, drumul obişnuit al Greciei şi Asiei trecea prin 
Brundisium şi presupunea un traseu maritim. Această 
legătură rămânea precară şi mai ales nu putea să facă 
faţă unui transport masiv de trupe dacă s-ar fi făcut simțită 
nevoia. Cu toate acestea, era singura legătură între Roma 
şi domeniul său oriental. La est de Adriatica, ocupaţia 
romană nu depăşea bariera Alpilor Dinarici şi se ştie că nu 

existau drumuri practicabile de-a lungul coastei dalmate. 
Prima grijă a lui Augustus a fost, deci, să asigure această 
indispensabilă „rocadă” între Veneţia şi Macedonia. 
Ocuparea Sisciei (azi Siszek), formarea coloniei de la 
Emona (azi Laibach), instalând romani pe Sava au fost 
primele jaloane întreprinse. Războiul din Pannonia purtat 
împotriva breucilor, instalaţi pe văile mijlocii ale Savei şi 
Dravei, îi împing pe romani până pe cursul mijlociu al Du- 
nării. Obiectivul principal fusese atins, Macedonia deve- 
nea accesibilă, în mod direct, pe uscat, traversându-se 
Illyricum, noua provincie a Pannoniei (Ungaria occiden- 
tală) si Moesia. 

Nu începuse încă războiul din Pannonia când legiunile 
romane încercau să pătrundă în nordul Germaniei şi să 
atingă regiunea Elbei. Motivele acestei noi expediţii, 
aparent în contradicţie cu politica pacifistă a lui Augustus 
şi cu aversiunea sa pentru cuceriri inutile, par la început 
obscure. Totuşi, faptul că Drusus, care a fost însărcinat cu 
aceasta, a început operaţiunile cam în timp ce Tiberius se 
angaja în Pannonia pare să indice că cele două războaie 
făceau parte din acelaşi plan. Într-adevăr, era tentant să 
se conceapă o frontieră fără întreruperi de la gurile Elbei 
până la Dunăre, după o linie marcată azi de Hamburg, 
Leipzig, Praga şi Viena. Această frontieră ar fi prezentat 
avantajul de a fi mai scurtă decât frontiera renană, care 
era cea a Galliei cucerite de Caesar, şi avantajul de a per- 
mite mişcări mai rapide din Illyricum. În plus, uşurinţa cu 
care Caesar asigurase dominaţia Galliei în condiţii care, 
se credea, erau similare părea să promită o ocupaţie rapi- 
dă şi sigură. 

Primele operaţii par să răspundă acestor speranţe. Într-o 
serie de campanii, purtate din anul 11 până în anul 9 î.Hr., 
Drusus va pătrunde adânc în Germania, în mod alternativ 

prin valea râului Lippe, pornind de la baza sa din Vetera 
(aproape de Xanten) si prin cea a Mainului, plecánd din 
Moguntiacum (Mayenza). Ajutat de o flotá care urmase 
coasta până în lutlanda, el obţine mai multe succese, 
supunând diverse populaţii germanice, dar când se întoar- 
ce pe malurile Elbei, în anul 9 î.Hr., moare într-un acci- 
dent. Tiberius tocmai terminase războiul din Pannonia; 
Augustus îl însărcinează cu continuarea operei fratelui 
său şi, după doi ani, se pare că Germania fusese cucerită. 
Un altar al zeiţei Roma şi al lui Augustus este ridicat în 
Colonia, la populaţia ubiilor. O primă etapă fusese atinsă. 

Totuşi, optimismul oficial era departe de a fi justificat. 
Operațiunile lui Drusus si ale lui Tiberius nu constituiseră 
decât câteva „raiduri”, era prea devreme să se vorbească 
de anexiune. S-a văzut aceasta când o populaţie din valea 
fluviului Main, marcomanii, condusă de şeful lor Maro- 
boduus, care se educase la Roma, emigrează în masă şi 
se instalează în Boemia. Maroboduus reuşeşte, în câţiva 
ani, să-şi creeze un regat a cărui influenţă se întinde, spre 
nord, până pe cursul mijlociu al Elbei şi va constitui curând 
o ameninţare serioasă. În acest timp Tiberius trăia exilul 
său voluntar în Rhodos şi se pare că armatele romane au 
fost în plină perioadă de reorganizare. Era nevoie de o 
perioadă de stagnare. Doar pe la începutul erei noastre 
operaţiunile vor putea fi reluate. Spre anul 2 î.Hr., L. Do- 
mitius Ahenobarbus, plecând de la Dunăre, realiza prima 
legătură militară cu valea de sus a Elbei, unde ridică un 
altar lui Augustus. Începând cu anul 4 î.Hr., Tiberius con- 
tinuă cucerirea Germaniei septentrionale, atingând la rân- 
dul său, cu ajutorul flotei, cursul inferior al fluviului. Mo- 
mentul părea propice pentru lovitura finală şi anexarea 
regatului lui Maroboduus. De fapt, operaţiuni combinate 
împotriva acestuia din urmă vor începe în anul 6 d.Hr. 

O coloanä pleacä din Mayenza ín directia Nümberg. O alta 
urcá spre nord, de-a lungul regiunilor Illyricum si Noricum, 
pentru a se alátura primeia. Dar, in momentul asaltului 
final, totul a fost compromis prin ridicarea la revoltä a 
Illyriei. Tiberius se grăbi să încheie pace cu Maroboduus, 
o pace care-i recunoştea acestuia din urmă titlul de rege 
şi de „amic al poporului roman”, dar care îl lăsa de fapt 
independent şi, timp de trei ani, trebui să facă faţă răzvră- 
titilor. Lupta a fost extrem de dură, în anumite momente se 
pare chiar că însuşi soarta Imperiului a fost în joc. Augus- 
tus trece prin momente de descurajare. Totuşi înverşu- 
narea lui Tiberius sfârşeşte prin a-i supune pe illyri şi, în 
anul 8 d.Hr., obţine capitularea lor. Dar această insurecție 
pune capăt speranţei de a constitui un mare /imes de la 
Elba la Dunăre. În chiar anul în care Tiberius îşi celebra tri- 
umful, în 9 d.Hr., un dezastru fără precedent pulveriza 
armata din Germania, al cărei şef, Varus, s-a lăsat sur- 
prins în pădurea Teutoburgică de către tânărul şef cherusc 
Arminius. Visul lui Augustus se prăbuşea. A fost nevoie să 
se facă replierea pe malul stâng al Dunării. 


* 


*o* 


Dacă lăsăm deoparte insurecția din Illyria, din anul 6 
d.Hr., domnia lui Augustus nu a cunoscut decât activităţi 
militare limitate la frontiere, dar, în ansamblu, bilanţul lor 
sugerează faptul că Imperiul este în plină expansiune. Cele 
zece paragrafe din testamentul principelui, consacrate di- 
verselor expediţii pun Roma în contact cu popoare înde- 
părtate ca etiopienii, arabii de la Aden, cimbrii din lutlanda 
sau senonii, stabiliţi între Elba şi Oder. Ambasade venite 
din India, din Scythia şi din Caucaz caută prietenia roma- 
nă. Totuşi, era vorba aici mai ales de succese diplomatice 

şi, până la sfârşitul domniei, Augustus va plânge legiunile 
lui Varus. Nici în Germania, nici în Armenia Roma nu 
ajunsese să stabilească frontiere solide şi proiectele atât 
de mult gândite ajung la un eşec ireparabil. 

Cu toate acestea, ar fi nedrept să se judece pe baza 
acestui eşec opera imensă săvârşită de Augustus şi cola- 
boratorii săi. Întreg Imperiul rămânea într-o pace pro- 
fundă, cunoscând o unitate fără precedent. Până atunci 
provinciile erau administrate, de bine de rău, de către 
guvernatori, foşti consuli sau foşti pretori, mai preocupaţi 
de a-şi menţine propria lor poziţie politică la Roma decât 
să aducă bunăstarea celor administrati de ei. Pentru unii 
dintre ei, un guvernământ provincial era un rău necesar, o 
etapă pe care şi-o doreau cât mai scurtă posibil în cariera 
onorurilor?0. Pentru alţii, o provincie nu era decât un teren 
de vânătoare în care se puteau acapara foarte repede 
banii necesari pentru plata datoriilor şi cumpărarea electo- 
rilor. Guvernatorii oneşti (existau şi din aceştia) nu 
rămâneau destul de mult timp în funcţie pentru a obţine 
experienţa necesară şi bunele lor intenţii rămâneau cel 
mai adesea fără efect. Pentru „cavaleri”, adică bogaţii 
romani care sau nu doriseră să candideze la vreo magis- 
tratură, sau nu posedaseră averea necesară pentru a intra 
în Senat, provinciile însemnau un vast teritoriu în care 
puteau desfăşura activităţi profitabile. Mulţi se transformau 


70 Cursus honorum reprezenta ierarhizarea funcţiilor politice care 
puteau fi deţinute. Lex Villia Annalis din anul 190 î.Hr. stabilise ordinea, 
precum şi vârsta minimă (27 ani pentru cvestură, 36 pentru edilitate, 39 
pentru pretură şi 42 pentru consulat). Foştii pretori şi foştii consuli 
puteau deţine comandamente provinciale de durate variabile, minimum 
doi ani, maximum cinci, dar cu posibilitatea prelungirii mandatului în 
caz de nevoie. L. Cornelius Sylla stabilise chiar şi interdicții de se sări 
peste aceste etape. Cu toate acestea, în secolul | î.Hr., ca urmare a 
crizei statului, aceste prevederi nu se mai respectau. (N.tr.) 

în „publicani”, adică se ocupau de încasarea impozitelor, 
activitate care în general aducea substanţiale beneficii. 
Continuând politica lui Caesar, Augustus s-a străduit să 
transforme acest sistem de administraţie, care nu era 
decât o exploatare a populațiilor cucerite. Societăților de 
publicani, puternic epuizate de nevoile lui Pompei, care le 
ceruse să îl sprijine considerabil din punct de vedere finan- 
ciar, le este retrasă încasarea „dijmelor” provinciei Asia, 
cea mai importantă resursă a lor. Nu le sunt lăsate decât 
impozitele indirecte, care dau cele mai mici profituri. În 
acelaşi timp, principele reorganizează ordinul cavalerilor. 
La origine, acest ordin cuprindea elita cetăţenilor, a celor 
care erau destul de bogaţi pentru a suporta întreţinerea 
unui cal. Treptat, termenul nu a mai desemnat decât cea 
de-a „doua clasă” a cetăţii, un fel de aristocrație a banului 
fără nici unul din privilegiile politice ale adevăratei nobilimi, 
care rămânea cea a senatorilor. Augustus insistă pentru a 
reda acestei categorii caracterul militar. În fiecare an, la 
15 iulie, se petrecea la Roma un soi de paradă în care 
fiecare cavaler se arăta cu calul său. Dar, după vârsta de 
treizeci şi cinci de ani, un cavaler putea să renunţe la rolul 
lui militar şi să devină disponibil pentru funcţii publice. Se 
constituia astfel o clasă de administratori, în care Augustus 
se încredea considerabil. Le va încredința mai cu seamă 
grija de a administra propriile sale interese financiare, în 
domeniile proprii, dar şi în provincii. Astfel cavalerii vor 
înlocui, în calitate de funcţionari plătiţi, vechile companii 
de publicani?! pentru toate impozitele directe (tributum soli, 


71 Societăţile de publicani erau formate din cavaleri şi primeau din 
partea statului roman dreptul de a strânge impozitele din provincii. 
Înaintea plecării în teritoriu se achita visteriei suma preconizată, 
urmând ca la faţa locului aceste sume să fie recuperate prin strângerea 
dărilor. Aceasta se făcea cu numeroase abuzuri, ceea ce a determinat 

impozit perceput în provincii asupra deţinătorilor de 
pământuri din domeniul public; tributum capitis, impozit 
pesonal perceput în aceleaşi condiţii asupra persoanelor 
ale căror venituri nu provin din munca pământului; în mod 
traditional Italia este scutită de orice impozit direct’?). 
Treptat se ajunge să se constituie o adevărată „carieră” 
ecvestră, cu grade şi avansare. În vârf se găseau „prefectura 
Egiptului” (praefectus Aegypti nu era decât ,gestionantul” 
în teritoriu al contului împăratului), „prefectura Annonei” 
(adică, după 6 d.Hr., grija de a asigura aprovizionarea 
Romei), „prefectura Vigililor” (direcţia serviciilor de poliţie 
şi de protecţie contra incendiilor la Roma, şi aceasta 
începând cu anul 6 d.Hr.) şi diverse „procuratele” (guver- 
narea anumitor provincii de rang ecvestru şi direcţia mar- 
ilor servicii financiare din provincii). Prefectii şi procuratorii 
puteau rămâne tip îndelungat în funcţie şi să acumuleze 
toată experienţa dorită. Procuratorii romani numiţi de către 


plângeri ale provincialilor. Conflictele dintre aceştia si publicani au fost 
nu o dată tranşate de Senatul roman, la Roma, în favoarea primilor, ca 
în cazul Pergamului, in 101 î.Hr., Efesului, Priene si Ilionului, între 90 si 
80 î.Hr., al comunităţii din Astypaleia în 105 etc. lulius Caesar însuşi 
retrage dreptul publicanilor din Asia, iar rezultatul este grăitor pentru 
ceea ce însemnau aceste abuzuri — dările strânse au reprezentat doar 
o treime din ceea ce adunaseră anterior publicanii. (N.tr.) 

72 Această tradiţie datează din timpuri republicane, când cetăţenilor li 
se percepea impozitul direct — tributum — doar sub formă de împru- 
mut al statului şi numai în momente de cumpănă, urmând ca după 
depăşirea crizei sumele să fie înapoiate. După cucerirea Macedoniei, 
in 168 î.Hr., şi transportarea tezaurului lui Perseu la Roma, nu s-a mai 
perceput tributum-ul până în anul proscriptilor din 43 î.Hr., când 
cetăţenii, dezobişnuiţi, opun o puternică rezistenţă. De aceea, după 
venirea la putere, Octavianus renunţă la perceperea impozitelor 
directe, stabilind pentru toţi cetăţenii romani numai impozite indirecte. 
Cum dreptul de cetăţenie fusese de mult generalizat în Italia, aceasta 
beneficia integral de prevederile lui Augustus. (N.tr.) 

Augustus vor rămâne în general în funcţie sub Tiberius. 
Aceia dintre cavaleri care preferau să-şi păstreze o activi- 
tate privată întreprindeau operaţiuni comerciale (ei se gru- 
pau adesea în companii) sau chiar întemeiau veritabile 
fabrici. Astfel, Augustus crease o categorie socială de 
mijloc care, curând, va contribui la prosperitatea generală. 
Aristocraţia tradiţională fusese puternic împuţinată de 
războaiele civile. Caesar se preocupase de refacerea rân- 
durilor Senatului. A făcut-o prin încorporarea de provin- 
ciali. Augustus continuă aceeaşi politică, arătându-se mai 
respectuos faţă de tradiţiile romane. Durata mare a 
regimului său, abilitatea sa i-au permis să şi-i ataşeze pe 
supraviețuitorii vechilor familii. Astfel încât Senatul 
redevine treptat ceea ce fusese la finele Republicii: o 
clasă conducătoare din care se recrutează guvernatori. 
Dar aceştia din urmă nu mai simțeau în spatele lor o plebe 
uşor de mánuit şi nici intrigile factiunilor rivale. În plus, 
vocea provincialilor era mai ascultată acum ca altădată. 
Fiecare provincie poseda „consiliul” ei, format din delegaţi 
aleşi de cetăţi, delegaţi care se reuneau periodic în jurul 
altarului federal al Romei şi al lui Augustus; dacă exista o 
plângere împotriva guvernatorului, consiliul nu ezita să 
aducă în faţa împăratului o acţiune de deturnare de fon- 
duri sau de abuz de putere. Plângerea era instrumentată 
de Senat, sub controlul principelui, şi orice reclamaţie re- 
cunoscută ca întemeiată curma cariera celui vinovat. 
Aceasta incita proconsulii la cea mai mare prudenţă. 
Toate aceste reforme (iar edictele din Cyrene, desco- 
perite de mai bine de douăzeci de ani, fac dovada că soli- 
citudinea imperială se exercita chiar şi în provinciile a 
căror administrare era, în teorie, încredinţată doar Sena- 
tului) au avut ca rezultat uşurarea condiţiei supuşilor. 
Prosperitatea generală a crescut, peste tot se asistă la o 

mare înflorire a industriei şi a comerţului. Noile rute (care 
räspunseserà initial la preocupări strategice) servesc la 
dezvoltarea comunicaţiilor. Negustorii ,italici" pătrund 
peste tot, precedând legiunile. Ei atinseseră Dunărea cu 
mult înaintea generalilor lui Augustus. Îi găsim în toate 
avanposturile Imperiului, în Bactria, la Aden, pe drumul 
spre India şi pe cel spre China. Poate la ei, mai ales, s-a 
gândit Augustus lansând expediţia lui Aelius Gallus prin 
Marea Roşie pentru a stabili relaţii de prietenie cu regatul 
arab de la Petra. În mod firesc, Italia ocupă un loc privile- 
giat în economia Imperiului, dar principele nu exercită nici 
o acţiune directă pentru a o proteja. Taxele de vamă (por- 
toria), percepute în provincii, nu sunt decât simple taxe, 
fără implicarea unor drepturi ,protectioniste” Fără îndoia- 
lă, din când în când, există efortul de a limita producţia 
provincială de ulei sau de vin, pentru a păstra anumite 
pieţe de desfacere marilor producători italici (mai ales se- 
natorii care aveau domenii în Campania), dar acestea 
sunt excepţii. Nimeni nu se gândeşte să interzică fabri- 
carea galică, la Lezoux sau la Graufesenque, a ceramicii 
cu reliefuri imitând ceramica italică de la Arezzo. Tesä- 
turile uşoare din in, bumbac sau mătase, fabricate în Egipt 
sau Syria, pătrund în mod liber peste tot. La fel şi sticlăria 
egipteană sau siriană, bronzurile de Delos, hârtia prove- 
nită din papirusul de pe Nil, păturile, mantalele cu glugä, 
pânza de cânepă, saltelele din fulgi confecţionate în Gallia. 
În Syria se bea vin din Campania, la Roma — vin din Delta 
Nilului. Se pare că volumul total de schimburi comerciale 
a cunoscut, în câţiva ani, creşteri considerabile, antrenând 
o scădere generală de preţuri şi o ridicare pe ansamblu a 
nivelului de trai. Plinius ne spune (cu oarecare indignare) 
că cea mai săracă fată de fermier posedă, în timpul său, 
(adică la sfârşitul domniei lui Augustus sau în timpul lui 

Tiberius) o oglindă de argint. Bogätia nu mai este privi- 
legiul cuceritorilor. Învinşii au si ei partea lor. Oare nu 
venise Vârsta de Aur pe care o prezicea Vergiliu? În aceste 
condiţii, cum să nu se nască un sentiment de recunostiintá 
faţă de acela care, în atât de puţini ani, a distrus pentru 
totdeauna teama zilei de mâine, insecuritatea, foamea, 
războiul şi a redat bucuria de a trăi? Această gratitudine 
este inseparabilă unui alt sentiment, care ar trebui să se 
numească „patriotism imperial”, mândria de a aparţine 
Imperiului puternic şi prosper. Treptat, ura supuşilor dis- 
pare. Împăratul nu mai este şeful unei armate sau al unei 
natii învingătoare, ci Tatăl, curând Divinul, căruia i se da- 
torează tot şi se observă naşterea, mai întâi în Orientul 
grec (unde există deja o tradiţie veche — „divinizarea” 
stăpânilor în exerciţiu), dar şi în Occident, a unui cult al 
Romei şi al lui Augustus, în care sunt legate două puteri 
pacificatoare ale universului. 

Ar fi prea complicat să se studieze aici cum s-a născut 
şi s-a dezvoltat cultul imperial. Am spus cum s-a iscat, în 
Italia şi chiar la Roma, recunoştinţa spontană a poporului. 
Cultul lui genius a fost în mod progresiv utilizat de către 
Augustus, căruia-i repugna vizibil a se lăsa divinizat în tim- 
pul vieţii sale (dar genius este un element divin al oricărui 
muritor); din anul 12 î.Hr. el permite inserarea mentiunii 
„geniului” său în jurămintele oficiale, între lupiter Foarte 
Bun şi Foarte Mare (zeul suveran al religiei de stat) şi 
numele zeilor Lari. Cam în aceeaşi vreme se organizează, 
în fiecare cartier, o religie a acestui „geniu”, grefată pe 
aceea a „Larilor de la răspântii” (Lares compitales), care 
exista în popor în epoca republicană. Fiecare din cele 
două sute şaizeci şi cinci de cartiere ale oraşului (vici) 
desemna un „preşedinte” (magister), de regulă un libert, 
pentru a conduce ceremonia acestui cult. Astfel, şi cei mai 

neinsemnati dintre locuitorii Romei luau parte la recu- 
nostinta datorată lui Caesar. 

Tot acum, cetätile provinciale cunosc organizarea de 
asociatii de piosenie datoratá lui Augustus (colegiile de 
Augustali) care aveau flamen-ul lor, adicá preotul lor. Ani- 
versarea principelui era consideratä ca o zi de sárbátoare, 
în care se ofereau sacrificii. Am spus cá în anul 12 î.Hr. a 
fost ridicat un altar la Lyon. În colonia cezariană a Car- 
taginei se construieşte un altar similar, dedicat întregii 
gens Augusta. Pe măsură ce se înaintează spre Orient, 
onorurile devin mai mari. Cetățile primesc numele lui 
Augustus (Augusta în Occident, Sebaste în Orient) sau 
numele de Caesarea şi, zilnic, regele Irod aducea un sa- 
crificiu în onoarea principelui în templul de la lerusalim. 
Este dificil de a atribui adulatiei sau complezentei toate 
aceste manifestäri, intr-adevár unanime. Augustus a reusit 
nu numai sá uneascá teritoriile Imperiului, el a dat tuturor 
provinciilor sentimentul zädärniciei dorinţei de a reînvia 
timpurile Republicii — poate pentru că înşişi cuceritorii nu 
o mai simțeau —, precum şi ferma convingere cá Roma a 
primit o misiune providentialá şi că toate popoarele care 
alcătuiesc Imperiul nu mai formează decât o singură 
Cetate. 

